- క్వీన్స్‌లాండ్ గనితో పర్యావరణానికి ముప్పు
- వర్జిన్ గ్రూపు అధినేత బ్రాన్సన్ ఆందోళన
                    ముంబయి : గౌతం అదానీకి చెందిన అదాని గ్రూపు ఆస్ట్రేలియా క్వీన్స్‌లాండ్‌లో చేపట్టిన 16.5 బిలియన్ డాలర్ల విలువ చేసే కర్మిచెల్ గని వ్యవహారంపై వరుసగా వ్యతిరేకత పెరుగుతోంది. అయితే ఈ సారి మరో బిలియనేర్ వర్జిన్ గ్రూపు అధినేత ప్రస్తుతం పర్యావరణవేత్త అయినా రిచార్డ్ బ్రాన్స్‌న్ తీవ్ర ఆందోళన వ్యక్తం చేశారు. ఈ బొగ్గు గని వల్ల ప్రపంచ గుర్తింపు పొందిన ఈ ప్రాంత పర్యావరణానికే ముప్పు వాటిల్లే ప్రమాదం ఉందని తన వెబ్‌సైట్లో హెచ్చరించారు. దీంతో అదాని ప్రాజెక్టు మరింత చిక్కుల్లో పడ్డట్లయ్యింది. ఇప్పటికే అక్కడి ప్రభుత్వం దీనిపై పునరాలోచనలో పడిన విషయం తెలిసిందే. ప్రపంచ దేశాల్లో ముప్పులో ఉన్న ఇలాంటి ప్రాజెక్టులను యునెస్కొ హెరిటేజ్ కమిటీ సందర్శించాలని బ్రాన్స్‌న్ సూచించారు. ప్రపంచ సాంస్కృతిక ప్రదేశాలు ప్రత్యేకమైనవని, వాటి రక్షణ అందరి బాధ్యతని పేర్కొన్నారు. ఇప్పటికే సముద్ర తీర ప్రాంతాలు తీవ్ర కాలుష్యంతో పాడవుతున్నాయన్నారు. ఈ కేంద్రాలు పారిశ్రామిక వ్యర్థ్యాలకు నిలయంగా మారుతున్నాయన్నారు. వచ్చే మాసంలో మరో ఇద్దరు పర్యావరణ పరిరక్షణ ఉద్యమ సంస్థలు ఓసియన్ యెల్డర్స్, ఓసియన్ ప్రొటెక్షన్ గ్రూపులతో కలిసి ఆస్ట్రేలియాలోని ఆ గని ప్రాంతాన్ని సందర్శించనున్నట్లు ఆయన వెల్లడించారు.
బ్రాన్సోన్ ప్రత్యేకత
               బ్రాన్సోన్ 64 వయస్సు కలిగిన ఈయన 4.9 బిలియన్ డాలర్లలో ఫోర్బ్స్ జాబితాలో ఉన్నారు.  వర్జిన్ ఎయిర్‌లైన్స్‌తో పాటు 400 కంపెనీతో విభిన్న రంగాల్లో వ్యాపారాలను స్థాపించాడు. యాబై రెండేళ్ల అదాని అహ్మాదాబాద్‌లో చిన్న ట్రేడింగ్ కంపెనీ స్థాపించి ప్రస్తుతం 7.1 బిలియన్ డాలర్ల ఆస్తులతో ఫోర్బ్స్ జాబితాలో ఉన్నారు. గతేడాది మేలో మోడీ సర్కార్ అధికారంలోకి వచ్చిన తర్వాత ఆయన పరపతి భారీగా పెరిగింది. ఇదే క్రమంలో మోడీ ఆస్ట్రేలియా పర్యటనలోనూ ఈ గనిని సొంతం చేసుకోవడం గమనార్హం.
ఇప్పటికే గందరగోళం..
             ఈ మెగా ప్రాజెక్టు వల్ల పర్యావరణం తీవ్రంగా దెబ్బతింటుందని క్వీన్స్‌లాండ్‌లోని పర్యావరణ రక్షణ గ్రూపు కోస్ట్ అండ్ కంట్రీ ఈ ప్రాజెక్టుపై ఇది వరకే అక్కడి కోర్టులో సవాల్ చేసింది. దీంతో ఈ భారీ ప్రాజెక్టుపై నీలినీడలు కమ్ముకున్నాయి. ఇక్కడ బొగ్గు వెలికితీయడం ద్వారా పర్యావరణం అత్యంత ప్రమాదంలోకి చిక్కుకుంటుందని విమర్శలు చేసింది. మోడీ బాధ్యతలు స్వీకరించిన కొద్ది మాసాల్లోనే ప్రధాని ఆ దేశ పర్యటనలో ఈ ప్రాజెక్టును కైవసం చేసుకున్నప్పటికీ కొద్ది నెలల్లోనే క్వీన్స్‌లాండ్ రాష్ట్రంలో జరిగిన ఎన్నికల్లో లేబర్ పార్టీ విజయం సాధించడంతో అదానీ గ్రూపు తలపెట్టిన లక్ష కోట్ల రూపాయాల ప్రాజెక్టు ఇబ్బందుల్లో పడింది. ఒప్పంద సమయంలో ప్రతిపక్షంగా ఉన్న లేబర్ పార్టీ, ఇతర పక్షాలు దుమ్మెత్తిపోశాయి. క్వీన్స్‌లాండ్‌లో అధికార మార్పిడి తాజాగా అదాని ప్రాజెక్టును మరింత ఇరకాటంలో పడేసింది.
కార్మచెల్ ప్రాజెక్టు నిర్వహణలోకి వస్తే 4.5 గిగాటన్నుల ఉద్గారాలను ప్రసరింపజేయనుందని యూనివర్శిటీ ఆఫ్ క్వీన్స్‌లాండ్స్‌కు చెందిన ఒవె హొగ్ గుల్డ్‌బెర్గ్ పేర్కొన్నారు. ఈ ప్రాజెక్టు వల్ల 0.5 శాతం ఉద్గారాలను వదిలేసిన, మిగితా మొత్తం చాలా ప్రమాదకర స్థాయిలో ఉందని ఆందోళన వ్యక్తం చేశారు. ఈ గనిలోంచి వచ్చే మొత్తం కార్బన్ డై ఆక్సైడ్ పర్యావరణాన్ని పాడు చేయనుందని అక్కడి పర్యావరణవేత్తలు ఆందోళన వ్యక్తం చేస్తున్నారు. ఈ ప్రాజెక్టు 280 చదరపు కిలోమీటర్లలో విస్తరించి ఉంది. ఇందుకోసం 300 కిలోమీటర్లలో రైల్వే లైన్ ప్రాజెక్టు నిర్మాణం చేయాలనే ప్రతిపాదన ఉంది. ఇక్కడి నుంచి ప్రతి ఏడాది 60 మిలియన్ టన్నుల బొగ్గును విదేశాలకు ఎగుమతి చేయాలన్నది ప్రధాన లక్ష్యంగా దీన్ని అదాని గ్రూపు నిర్దేశించుకుంది.
             ఈ ప్రాజెక్టు ఒప్పందంపై సంతకాల సందర్బంగానే అదానికి గ్రూపునకు ఎస్‌బిఐ బిలియన్ డాలర్ల (రూ.6200 కోట్లు) రుణం ఇవ్వడానికి అవగాహన ఒప్పందం కుదుర్చుకుంది.
           అయితే ఏ మాత్రం లాభదాయకం గానికి ఈ ప్రాజెక్టుకు ఎస్‌బిఐ రుణం ఎలా అందిస్తుందంటూ ప్రతిపక్షాలు తీవ్రంగా విమర్శలు గుప్పించిన విషయం తెలిసిందే. దీంతో ఈ రుణ ఒప్పందం వివాదస్పదం కావడం, ఎస్‌బిఐ కూడా వెనక్కి తగ్గినట్లు సంకేతాలు ఇచ్చింది. తాజా పరిణామాలు అదాని గ్రూపును అంతర్జాతీయంగా, జాతీయంగా మరింత చిక్కుల్లో పడేశాయనే విమర్శలు పెరుగుతున్నాయి.
మీ స్నేహితులకు రికమెండ్ చెయ్యండి


మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
సరైనోడుతో.. ఎన్టీఆర్?
జూనియర్ ఎన్టీఆర్ , అల్లు అర్జున్ హీరోలుగా పూరీ జగన్నాథ్ డైరెక్షన్‌లో సినిమా వస్తే ఎలా ఉంటుంది. తెలుగు సినిమా ఇండస్ట్రీలో రికార్డుల సునామీ వస్తుంది. తాజాగా ఈ క్రేజీ కాంబినేషన్ మల్టీస్టారర్ మూవీకి రంగం సింద్ధమైందని టాలీవుడ్‌లో ఇంట్రస్టింగ్ న్యూస్ బయటకు వచ్చింది.
TNN | Updated:
Nov 19, 2016, 01:15PM IST
మల్టిస్టారర్ సినిమాలకు టాలీవుడ్‌లో ఇప్పుడు క్రేజ్ చాలా పెరిగిపోయింది. అందుకే అలాంటి సినిమాలు తీసేందుకు దర్శకనిర్మాతలు సైతం ఆసక్తిని చూపుతున్నారు. తాజాగా ఫిల్మ్ సర్కిల్స్‌లో మరో ఇంట్రస్టింగ్ న్యూస్ వినిపిస్తోంది. అదే ఎన్టీఆర్, అల్లు అర్జున్ లాంటి స్టార్ హీరోలతో మల్టీస్టారర్ మూవీకి రంగం సిద్ధంమవుతుందన్న టాక్ బలంగా వినిపిస్తుంది. అంతేకాదు ఈ బాధ్యతలను టాప్ డైరక్టర్ పూరి జగన్నాథ్ తన మీద వేసుకున్నట్లు తెలుస్తుంది. ఇక దీనికి సంబంధించిన కథను కూడా ఆ ఇద్దరికి వినిపించినట్లు టాక్.
ఇప్పటికే కళ్యాణ్ రామ్, సాయి ధరమ్ తేజ్ కాంబినేషన్ లో ఓ మల్టీ స్టారర్ సినిమా రెడీ అవుతుందనటంతో మెగా, నందమూరి అభిమానులు ఈ సినిమా సెట్స్ పైకి ఎప్పడు వెళ్తుందా అన్న ఆసక్తితో ఉన్నారు. తాజాగా మరో మల్టీ స్టారర్ మూవీ అల్లు అర్జున్, బన్నీ కాంబినేషన్‌లో వస్తుందనటంతో నందమూరి, మెగా అభిమానులకు పండగనే చెప్పాలి. అంతకుముందు కూడా ఈ కాంబినేషన్‌లో ఓ సినిమాకు ప్రయత్నాలు జరిగినా, కొన్ని కారణాల వల్ల సెట్స్ మీదకు వెళ్లలేకపోయింది. ఒకవేళ అన్ని కుదిరి ఈ క్రేజీ కాంబినేషన్ ఫైనల్ అయితే ఇండస్ట్రీలో ఈ చిత్రం సన్సేషన్స్ క్రియేట్ చేయడం ఖాయంగా కనిపిస్తుంది.


Dec 14,2018
నెలాఖరుకుస్టాక్ మార్కెట్లలోకి పతంజలి
న్యూఢిల్లీ: ప్రముఖ ఆయుర్వేద ఉత్పత్తుల సంస్థ పతంజలి ఆయుర్వేద్ త్వరలోనే స్టాక్‌మార్కెట్‌లో అడుగు పెట్టనుంది. గురువారం ఈ విషయాన్ని సంస్థ సహ వ్యవస్థాపకుడు ప్రముఖ యోగా గురువు బాబా రామ్‌దేవ్ సూచనప్రాయంగా వెల్లడించారు. స్థానికంగా జరిగిన ఒక కార్యక్రమంలో పాల్గొన్న ఆయనను పతంజలి స్టాక్‌మార్కెట్‌లో లిస్టిం గ్‌కు తీసుకొచ్చే యోచన ఏమైనా ఉందా? అని విలేకరులు ప్రశ్నించగా, దానికి బాబా రామ్‌దేవ్ సమాధానమిస్తూ 'ఈ నెలలోనే మీరు ఒక శుభవార్త వింటారు' అని అన్నారు. చిన్న ఫార్మసీ సంస్థగా ప్రారంభమైన పతంజలి శాఖోపశాఖలుగా విస్తరించింది. అంతేకాదు, ఎఫ్‌ఎంసీజీ రంగంలోనూ అడుగుపెట్టి పెద్ద పెద్ద సంస్థలకు కంటి మీద కును కులేకుండా చేసిన సంగతి తెలిసిందే. రాబోయే ఐదేళ్లలో రూ.20వేల కోట్ల వార్షిక టర్నోవర్ సాధించాలని పతంజలి లక్ష్యంగా పెట్టుకుంది.


HARINDERPAL
దక్షిణ ఆస్ట్రేలియా ఓపెన్ టైటిల్ గెలిచిన హరీందర్  పాల్ సంధు
సిడ్నీ: భారత్‌కు చెందిన స్క్వాష్ క్రీడాకారుడు హరీందర్ పాల్ సంధు సౌత్ ఆస్ట్రేలియా ఓపెన్ టైటిల్ నెగ్గాడు. టోర్నీలో భాగంగా శనివారం నిర్వహించిన ఫైనల్లో ఆస్ట్రేలియా క్రీడాకారుడు రిస్ డౌలింగ్‌పై 11-8, 12-10, 11-4 తేడాతో హరీందర్ విజయం సాధించాడు. మొదటి గేమ్‌లో ఒకానొక దశలో 1-7తో వెనుకబడి ఉన్న హరీందర్ ఆ తర్వాత పుంజుకుని 11-8తో రిస్ డౌలింగ్‌పై విజయం సాధించాడు. హోరా హోరీగా జరిగిన రెండో గేమ్‌ని 12-10తో గెలుచుకున్న హరీందర్ మూడో గేమ్‌లో అద్భుత ప్రదర్శన చేశాడు.
ప్రత్యర్థికి ఏమాత్రం అవకాశం ఇవ్వకుండా 11-4తో మూడో గేమ్‌ని సొంతం చేసుకుని దక్షిణ ఆస్ట్రేలియా ఓపెన్ విజేతగా నిలిచాడు. మ్యాచ్ అనంతరం హరీందర్ మీడియాతో మాట్లాడాడు. చల్లని వాతావరణ పరిస్థితుల మధ్య ఆడటంతో ఈవారం చాలా కష్టంగా గడిచిందని గతంలోనూ ఎన్నో సార్లు ఆస్ట్రేలియాలో టోర్నమెంట్లు ఆడినప్పటికీ, మొదటిసారి ఇక్కడ పిఎస్‌ఏ టోర్నమెంట్ గెలవడం సంతోషంగా ఉందని పేర్కొన్నాడు. మొత్తంగా హరీందర్ ఇది 8వ పిఎస్‌ఏ టైటిల్ కాగా ఈసీజన్‌లో ఇది మూడోది. మేలో మలేషియాలో రెండు టైటిళ్లు కైవసం చేసుకున్నాడు. అంతకుముందు ఏప్రిల్ నెలలో చెన్నైలో జరిగిన ఆసియా స్క్వాష్ ఛాంపియన్ షిప్‌లో క్వార్టర్ ఫైనల్స్‌కు చేరుకున్నాడు.


ఎస్‌బీహెచ్ సైబరాబాద్ జోన్ ప్రారంభం
- ఐటీ ప్రాంతంలో విస్తరణే లక్ష్యంగా ఏర్పాటు
- మొండి బాకీలను నియంత్రిస్తాం
- ఎండీ శాంతనూ ముఖర్జీ వెల్లడి
నవతెలంగాణ-వాణిజ్య విభాగం
'స్టేట్ బ్యాంక్ ఆఫ్ హైదరాబాద్' (ఎస్‌బీహెచ్) క్రమంగా విస్తరిస్తోంది. ఐటీ రంగపు ప్రాంతంలోని నివాస, వాణిజ్య సముదాయాలను లక్ష్యంగా చేసుకుని ఎస్‌బీహెచ్ సైబరాబాద్ జోన్‌ను ఏర్పాటు చేసింది. సోమవారం ప్రత్యేకంగా ఏర్పాటు చేసిన ఒక కార్యక్రమంలో ఆ బ్యాంకు ఎండీ శాంతను ముఖర్జీ సైబరాబాద్ జోన్‌ను ప్రారంభించారు. ఈ సందర్భంగా ఆయన మాట్లాడుతూ తామ బ్యాంకు ప్రధానంగా రిటైల్, ఎంఎస్‌ఎంఈ రుణాలపై దృష్టి కేంద్రీకరిస్తోందని అన్నారు. జోన్‌తో పాటు ఖాతాదార్ల అంచనాలను చేరడానికి ఉపకరించేలా ముఖర్జీ 'ఎస్‌బీహెచ్ టచ్' మొబైల్ యాప్‌ను ఆవిష్కరించారు. దీంతో మొండి బాకీల బెడద తగ్గనుందని పేర్కొన్నారు. నిరర్థక బాకీల వసూళ్లలో బ్యాంకు చాలా క్రియాశీలకంగా వ్యవహరిస్తోందని చెప్పారు. ప్రస్తుత ఆర్థిక సంవత్సరంలో స్థూల నిరర్థక ఆస్తులను 4.5 శాతానికి నియంత్రించాలని లక్ష్యంగా చేసుకున్నామన్నారు.
సైబరాబాద్ విస్తృతి ఇదీ..
ఐటీ విస్తరణ ప్రాంతంలోని నివాస, వాణిజ్య ప్రాంతాలను లక్ష్యంగా చేసుకుని సైబరాబాద్ జోన్‌ను ఎస్‌బీహెచ్ ప్రారంభించింది. ఈ నూతన జోన్‌లో 107 శాఖలు పని చేస్తాయని ఆ బ్యాంకు పేర్కొంది. ఈ జోన్‌లో రూ.12,151 కోట్ల డిపాజిట్లు, రూ.4,077 కోట్ల అడ్వాన్స్‌లతో మొత్తంగా రూ.16,228 కోట్ల వ్యాపారం జరుగుతుంది. ఎంఎస్‌ఎంఈ, వ్యక్తిగత రుణాలకు మద్దతు చేయడానికి రిటైల్ అసెట్ అండ్ స్మాల్ మీడియం ఎంటర్‌ప్రైజెస్ క్రెడిట్ సెంటర్‌ను ఈ జోన్‌లో ప్రత్యేకంగా ఏర్పాటు చేసింది బ్యాంక్. జంట నగరాల్లోని ఇప్పటికే ఉన్న నాలుగు కేంద్రాలకు ఇది అదనం.
మీ స్నేహితులకు రికమెండ్ చెయ్యండి


Venkaiah naidu lauds balakrishna's performance in ‘Gautamiputra Satakarni’
గౌతమీ పుత్ర చూసిన వెంకయ్య నాయుడు
కేంద్రమంత్రి వెంకయ్య నాయుడు గౌతమీ పుత్ర శాతకర్ణి సినిమాని చూశారు.
TNN | Updated:
Jan 14, 2017, 03:48PM IST
కేంద్రమంత్రి వెంకయ్య నాయుడు గౌతమీ పుత్ర శాతకర్ణి సినిమాని చూశారు. శనివారం హైదరాబాద్ లోని ప్రసాద్ ప్రివ్యూ థియేటర్లో ఆయన చారిత్ర నేపథ్యం గల గౌతమీ పుత్రని వీక్షించారు. ఆయనతో పాటూ బాలకృష్ణ, దర్శకుడు క్రిష్ కూడా ఉన్నారు. సినిమా చూసిన అనంతరం చాలా బాగుందంటూ క్రిష్, బాలకృష్ణలను ప్రశంసించారు. గౌతమీపుత్ర శాతకర్ణి సినిమా జనవరి 12న ప్రపంచవ్యాప్తంగా విడుదలైంది. అంతటా పాజిటివ్ టాక్ తో ముందుకు సాగుతోంది. ఈ సినిమాకు ఒకరోజు ముందు విడుదలైన చిరు సినిమా ఖైదీ నెం 150కి దెబ్బకొట్టేలా శాతకర్ణి ఉందంటూ సోషల్ మీడియాలో పోస్టులు కూడా హల్ చల్ చేశాయి.


Rudra IPS movie release date locked
విడుదలకి సిద్ధమైన 'రుద్ర ఐపిఎస్'
రాజ్‌కృష్ణ, కీర్తన జంటగా అజిత్ క్రియేషన్స్ బ్యానర్‌పై టి. కృష్ణవేణమ్మ సమర్పణలో బాలకృష్ణా రెడ్డి దర్శకత్వంలో..
| Updated:
Jun 14, 2016, 07:41PM IST
రాజ్‌కృష్ణ, కీర్తన జంటగా అజిత్ క్రియేషన్స్ బ్యానర్‌పై టి. కృష్ణవేణమ్మ సమర్పణలో బాలకృష్ణా రెడ్డి దర్శకత్వంలో టి. రాజశేఖర్ రెడ్డి నిర్మించిన చిత్రం 'రుద్ర ఐపిఎస్'. ఈ సినిమా అన్ని కార్యక్రమాలు పూర్తి చేసుకుని జూన్ 17న విడుదలకు సిద్ధమైంది. ఈ సందర్భంగా చిత్ర నిర్మాత టి. రాజశేఖర్ రెడ్డి మాట్లాడుతూ.. ''రాజకీయ నేపథ్యంలో సాగే యాక్షన్ ఎంటర్‌టైన్‌మెంట్ చిత్రమిది. దర్శకుడు బాలకృష్ణా రెడ్డి.. ఈ మూవీని చెప్పిన విధానం కంటే తీసిన విధానం నన్ను ఎంతగానో ఆకట్టుకుంది. సినిమా చాలా బాగా వచ్చింది. రాజ్‌కృష్ణ, కీర్తనల నటన ఈ చిత్రానికి హైలైట్‌గా ఉంటుంది. ముఖ్యంగా టైటిల్ రోల్‌లో రాజ్‌కృష్ణ నటన ప్రేక్షకులతో క్లాప్స్ కొట్టిస్తుంది. ఇప్పటికే మా సంగీత దర్శకుడు ఘంటాడి కృష్ణ అందించిన పాటలకు మంచి స్పందన వచ్చింది. స్క్రీన్‌ప్లే హైలైట్‌గా సాగే ఈ చిత్రానికి వంశీకృష్ణ ఫోటోగ్రఫీ మరో ఎస్సెట్. ప్రస్తుతం అన్ని కార్యక్రమాలు పూర్తయ్యాయి. జూన్ 17న ఈ చిత్రాన్ని ప్రేక్షకుల ముందుకు తీసుకువస్తున్నాము. తప్పకుండా ప్రేక్షకులు ఆదరిస్తారని, ఆశీర్వదిస్తారని కోరుకుంటున్నాము" అని అన్నారు.


Hyderabad, First Published 5, Mar 2019, 8:56 PM IST
Highlights
మా అసోసోసియేష గత ఏడాది నుంచి ప్లాన్ చేస్తోన్న యూఎస్ఏ ఈవెంట్ ఓ కొలిక్కి వచ్చేలా సినీ పెద్దలు తెగ ప్రయత్నాలు చేస్తున్నారు. గతంలో ఎప్పుడు లేని విధంగా గత  తెలుగు ఇండస్ట్రీలో జరిగిన పరిణామాలు చిత్ర పరిశ్రమను గట్టి దెబ్బె కొట్టాయి. అయితే ఇప్పుడు కొంచెం కొంచెంగా కోలుకుంటున్నట్లు అర్ధమవుతోంది.
మా అసోసోసియేష గత ఏడాది నుంచి ప్లాన్ చేస్తోన్న యూఎస్ఏ ఈవెంట్ ఓ కొలిక్కి వచ్చేలా సినీ పెద్దలు తెగ ప్రయత్నాలు చేస్తున్నారు. గతంలో ఎప్పుడు లేని విధంగా గత  తెలుగు ఇండస్ట్రీలో జరిగిన పరిణామాలు చిత్ర పరిశ్రమను గట్టి దెబ్బె కొట్టాయి. అయితే ఇప్పుడు కొంచెం కొంచెంగా కోలుకుంటున్నట్లు అర్ధమవుతోంది.
ఇకపోతే యూఎస్ లో మా అసోసోసియేషన్ బిల్డింగ్ కోసం విరాళాలు సేకరించడానికి ఈవెంట్ ప్లాన్ రెడీ చేసుకుంటోంది. గతంలో మహేష్ ద్వారా ఈ ఈవెంట్ ను ప్లాన్ చేశారు. కానీ మహేష్ తప్పుకోవడంతో ఇప్పుడు ప్రభాస్ ని రంగంలోకి దింపుతున్నట్లు తెలుస్తోంది.
ప్రస్తుతం ప్రభాస్ సాహో సినిమాతో బిజీగా ఉన్న సంగతి తెలిసిందే. ప్రభాస్ తో పాటు సీనియర్ యాక్టర్స్ నాగార్జున వెంకటేష్ వంటి స్టార్స్ యూఎస్ ఈవెంట్ లో పాల్గొనబోతున్నారు. ఎలక్షన్స్ తరువాత ఈ కార్యక్రమాన్ని మా కమిటీ గ్రాండ్ గా నిర్వహించనుంది.
Last Updated 5, Mar 2019, 8:56 PM IST


తెలంగాణలో మహిళా తహసీల్దార్ దారుణహత్య WATCH LIVE TV
ధోనీ 300వ వన్డే.. ఆ రికార్డులకీ మోక్షం..?
భారత మాజీ కెప్టెన్ మహేంద్రసింగ్ ధోనీ కెరీర్‌లో మరో అత్యుత్తమైన మైలురాయిని గురువారం చేరుకోనున్నాడు
TNN | Updated:
Aug 30, 2017, 04:25PM IST
భారత మాజీ కెప్టెన్ మహేంద్రసింగ్ ధోనీ కెరీర్‌లో మరో అత్యుత్తమైన మైలురాయిని గురువారం చేరుకోనున్నాడు. శ్రీలంకతో కొలంబో వేదికగా జరగనున్న నాలుగో వన్డే.. ధోనీ కెరీర్‌లో 300వ వన్డే మ్యాచ్. ఈ రికార్డుతో పాటు మరో రెండు అరుదైన ఘనతలు కూడా ధోనీ ఖాతాలో చేరనున్నాయి. అందులో ఒకటి వికెట్ కీపర్‌గా.. మరొకటి మ్యాచ్ ఫినిషర్‌గా అతను సాధించిన విజయాలకి నిదర్శనంగా క్రికెట్ చరిత్రలో నిలవనున్నాయి.
డిసెంబరు 23, 2004లో వన్డే కెరీర్‌ని ఆరంభించిన ధోనీ ఇప్పటి వరకు 299 మ్యాచ్‌ల్లో 10 శతకాలు, 65 అర్ధశతకాలు సాధించాడు. ఈ సుదీర్ఘ కెరీర్‌లో మ్యాచ్ ఫినిషర్‌గా మంచి గుర్తింపు పొందిన ధోనీ.. 72 సార్లు నాటౌట్‌గా క్రీజులో నిలిచాడు. వన్డే చరిత్రలో ఇప్పటి వరకు షాన్ పొలాక్ (దక్షిణాఫ్రికా), చమిందా వాస్ (శ్రీలంక) మాత్రమే ఈ ఘనత సాధించారు. తాజాగా గురువారం జరిగే నాలుగో వన్డేలో ధోనీ నాటౌట్‌గా నిలిస్తే.. 73తో అగ్రస్థానానికి చేరుకుంటాడు. మరోవైపు వికెట్ కీపర్‌గానూ ధోనీ ఇప్పటి వరకు 99 స్టంపింగ్‌లతో శ్రీలంక మాజీ వికెట్ కీపర్ కుమార సంగక్కర‌ని సమం చేశాడు. కొలంబో వన్డేలో ఒక స్టంపౌట్ చేయగలిగితే.. అక్కడా ధోనీ‌నే నెం.1.. కెరీర్‌లో 300వ వన్డే ఆడుతూ ధోనీ ఈ రికార్డులను అందుకోగలిగితే అంతకంటే ఆనందం ఏముంటుంది భారత్ అభిమానికి..!


Hyderabad, First Published 14, Apr 2019, 11:42 AM IST
Highlights
బాలీవుడ్ స్టార్ హీరోయిన్ అలియా భట్ మొదటిసారి సౌత్ సినిమాలో నటించబోతున్న సంగతి తెలిసిందే. రాజమౌళి తెరకెక్కిస్తున్న బడా మల్టీస్టారర్ RRRలో చరణ్ కు మరదలిగా నటిస్తున్న అలియా ఇటివల ఓటు హక్కుపై స్పందించింది.
బాలీవుడ్ స్టార్ హీరోయిన్ అలియా భట్ మొదటిసారి సౌత్ సినిమాలో నటించబోతున్న సంగతి తెలిసిందే. రాజమౌళి తెరకెక్కిస్తున్న బడా మల్టీస్టారర్ RRRలో చరణ్ కు మరదలిగా నటిస్తున్న అలియా ఇటివల ఓటు హక్కుపై స్పందించింది.
అమ్మడు గత కొన్నేళ్లుగా ఓటు వేయడం లేదు. రీసెంట్ గా మీడియా సమావేశంలో పాల్గొన్న అలియా అందుకు సంబందించిన ప్రశ్నకు సమాధానం ఇచ్చింది. నేను భారతీయురాలినే కానీ నా దగ్గర ఇండియన్ పాస్ పోర్ట్ లేదు. నాకు ఇండియన్ పాస్ పోర్ట్ రావాల్సి ఉందని ఆమె వివరణ ఇచ్చింది. అలియా తల్లి బ్రిటిష్ పోరురాలు కావడంతో అలియాకు కూడా అక్కడి పాస్ పోర్ట్ ఉంది.
అలియాకే కాకుండా.. కత్రినా - అక్షయ్ కుమార్ వంటి వారికి ఇండియాలో పౌరసత్వం లేకపోవడంతో ఓటువేయలేని పరిస్థితి. కొందరు భారత పౌరసత్వం కోసం దరఖాస్తు చేసుకున్నప్పటికీ రిజెక్ట్ అవుతోంది. మరి వీరంతా ఇండియన్ ఓటింగ్ సిస్టమ్ లో పేర్లను ఎప్పుడు నమోదు చేసుకుంటారో చూడాలి.
Last Updated 14, Apr 2019, 11:42 AM IST


Hyderabad, First Published 1, Oct 2019, 3:54 PM IST
Highlights
సైరా నరసింహా రెడ్డి సెట్ లో స్పెషల్ ఆమ్లెట్ దోశ...ఫన్ టైమ్ అని కాప్షన్ పెట్టారు. ఈ వీడియో చూసిన వారంతా ఎంత బాగా ఎంజాయ్ చేస్తూ సినిమా షూట్ చేసారో అని చెప్పుకుంటున్నారు.

భారత మాత సంకెళ్ల తెంచేందుకు పోరాడిన యోధుడు ఉయ్యాలవాడ నరసింహారెడ్డి జీవితం ఆధారంగా రూపొందిన చిత్రం 'సైరా నరసింహారెడ్డి'. చిరంజీవి టైటిల్ పాత్ర పోషిస్తున్న ఈ చిత్రానికి .... సురేందర్ రెడ్డి దర్శకత్వం వహించారు. రేపు (బుధవారం) భారీగా  విడుదల కానున్న ఈ చిత్రంలో కన్నడ నటుడు సుదీప్ అవుకు రాజు అనే పాత్రలో నటిస్తున్న సంగతి తెలిసిందే. ఈ చిత్రం ప్రమోషన్స్ లో బాగంగా తన సోషల్ మీడియా ఎక్కౌంట్ ద్వారా సుదీప్ ..సైరా సెట్ లో స్పెషల్ దోశ వేస్తున్న  వీడియోని షేర్ చేసారు.
సైరా నరసింహా రెడ్డి సెట్ లో స్పెషల్ ఆమ్లెట్ దోశ...ఫన్ టైమ్ అని కాప్షన్ పెట్టారు. ఈ వీడియో చూసిన వారంతా ఎంత బాగా ఎంజాయ్ చేస్తూ సినిమా షూట్ చేసారో అని చెప్పుకుంటున్నారు.  ఇక ఈ చిత్రం షూటింగ్ విషయాలను చెప్తూ సుదీప్ ..రామ్ చరణ్ ని ఎత్తేసారు. తన ఎంటైర్ కెరీర్ లో బెస్ట్ ప్రొడ్యూసర్ అని అన్నారు.
రామ్ చరణ్ కేవలం మంచి నటుడు అని అందరికీ తెలుసు. యాక్టింగ్ స్కిల్స్ ప్రక్కన పెడితే...ఆయన మెగా బడ్జెట్ సినిమాలను డీల్ చేసే స్పెషల్ ఎబిలిటీ ఉంది. కేవలం నిర్మించటం అంటే డబ్బులు పెట్టి ఊరుకోవటం కాదు..ఆర్టిస్ట్ లను జాగ్రత్తగా చూసుకోవటంలోనూ ఆయన కేర్ తీసుకుంటారు అని అన్నారు.
అలాగే `లెజెండ్, జెంటిల్మెన్ చిరంజీవిగారి ఆతిథ్యం, అభిమానం ఎప్ప‌టికీ మ‌ర్చిపోలేను. ఈ ప్ర‌తిష్టాత్మ‌క ప్రాజెక్టులో భాగం కావ‌డం ద్వారా చిరంజీవిగారితో స్క్రీన్ షేర్ చేసుకోవ‌డాన్ని గౌర‌వంగా భావిస్తున్నా. సురేంద‌ర్ రెడ్డి, అత‌ని టీమ్‌కు ధన్య‌వాదాలు. ఈ ప్రాజెక్టుకు మూల‌స్తంభంగా నిలిచిన రామ్‌చ‌ర‌ణ్‌కి ధ‌న్య‌వాదాలు` అని సుదీప్ కామెంట్ చేశాడు.
సురేఖ కొణిదెల సమర్పణలో కొణిదెల ప్రొడక్షన్స్ పతాకంపై రామ్ చరణ్ నిర్మించారు. అమితాబ్ బచ్చన్, నయనతార, తమన్నా, విజయ్ సేతుపతి, జగపతిబాబు, సుదీప్ ప్రధాన తారాగణంగా నటిస్తున్నారు.


రవిశాస్త్రి వైపే మొగ్గు?
Ravi Shastri
ముంబయి: టీమ్‌ఇండియా కొత్త కోచ్ పదవికి ఇంటర్వ్యూలు ప్రారంభమైనవి.  మాజీ కెప్టెన్ కపిల్‌దేవ్ ఆధ్వర్యంలోని అన్షుమాన్ గైక్వాడ్, శాంతా రంగస్వామిల క్రికెట్ సలహా మండలి ఈరోజు ముంబయిలోని బీసీసీఐ కార్యాలయంలో ఈ ప్రక్రియను నిర్వహిస్తోంది. దాదాపు 2 వేల మందికి పైగా ఈ పదవికి దరఖాస్తు చేసుకున్నారు. అయితే అందులో  ఆరుగురిని మాత్రమే ఇంటర్వ్యూలకు ఎంపిక చేశారు.  వారిలో ప్రస్తుత కోచ్ రవిశాస్త్రితో సహా, మాజీ క్రికెటర్ రాబిన్ సింగ్, లాల్‌చంద్ రాజ్‌పుత్, మైక్ హెస్సన్, టామ్‌మూడీ, ఫిల్ సిమ్మన్స్ ఉన్నారు. ఇప్పటికే రాబిన్‌సింగ్ ఇంటర్వ్యూ పూర్తైందని తెలుస్తోంది. ఈ ఆరుగురినీ ఈరోజు ఇంటర్వ్యూ చేసి రాత్రికి కొత్త కోచ్‌ని ప్రకటించే అవకాశం ఉంది.
తాజా జాతీయ వార్తల కోసం క్లిక్ చేయండి: https://www.vaartha.com/news/national/


తెలంగాణలో మహిళా తహసీల్దార్ దారుణహత్య WATCH LIVE TV
మరో బండారం: బ్యాంకులకు ‘కనిష్క్ గోల్డ్’ రూ. 824 కోట్లు కుచ్చుటోపీ
భారీగా రుణాలు తీసుకొని బ్యాంకులకు ఎగనామం పెట్టిన సంస్థల జాబితాలో మరొకటి చేరింది. కనిష్క్ గోల్డ్ ప్రైవేట్ లిమిటెడ్ సంస్థ రూ.824.15 కోట్ల మేర కుచ్చుటోపీ పెట్టింది. ఎస్‌బీఐతో పాటు 14 బ్యాంకులకు ఎగనామం పెట్టింది.
TNN | Updated:
Mar 21, 2018, 04:55PM IST
భారీగా రుణాలు తీసుకొని బ్యాంకులకు ఎగనామం పెట్టిన సంస్థల జాబితాలో మరొకటి చేరింది. కనిష్క్ గోల్డ్ ప్రైవేట్ లిమిటెడ్ సంస్థ రూ.824.15 కోట్ల మేర కుచ్చుటోపీ పెట్టిన ఉదంతం ఆలస్యంగా వెలుగులోకి వచ్చింది. బాధిత బ్యాంకుల్లో స్టేట్ బ్యాంక్ ఆఫ్ ఇండియా (ఎస్‌బీఐ)తో పాటు మరో 14 బ్యాంకుల ఉన్నాయి. ఈ ఉదంతంపై ఎస్‌బీఐ గత జనవరి 25వ తేదీనే సీబీఐకి ఫిర్యాదు చేసింది. ఎస్‌బీఐ నుంచి రూ.215 కోట్లు, పంజాబ్ నేషనల్ బ్యాంకు నుంచి రూ. 115 కోట్లు, యూనియన్ బ్యాంక్ ఆఫ్ ఇండియా నుంచి రూ.50 కోట్లు, సిండికేట్ బ్యాంకు నుంచి రూ.50 కోట్లు, బ్యాంక్ ఆఫ్ ఇండియా నుంచి రూ. 45 కోట్ల రుణాలు తీసుకున్నారు. ఆంధ్రా బ్యాంక్, ఐసీఐసీఐ, ఐడీబీఐ, యూకో, బ్యాంక్ ఆఫ్ బరోడా, హెచ్‌డీఎఫ్‌షీ, సెంట్రల్ బ్యాంక్ ఆఫ్ ఇండియా, కార్పొరేషన్ బ్యాంక్‌లు నుంచి కూడా కనిష్క్ రుణాలు తీసుకంది.
చెన్నై ప్రధాన కేంద్రంగా పనిచేస్తున్న ‘కనిష్క్ జ్యూయలరీ’.. బంగారు ఆభరణాల అమ్మకాల్లో గుర్తింపు సాధించింది. భూపేష్‌కుమార్, ఆయన భార్య నీతా జైన్ దీనికి డైరెక్టర్లుగా వ్యవహరిస్తున్నారు. వీరిని సంప్రదించడానికి ప్రయత్నించగా అందుబాటులోకి రాలేదని, ప్రస్తుతం వీరు మారిషస్‌లో ఉన్నట్లు భావిస్తున్నామని సీబీఐకి ఎస్‌బీఐ ఫిర్యాదు చేసింది.


కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
తెలుగులో ‘బదాయి హో’.. దక్షిణాది భాషల్లో రీమేక్ చేస్తోన్న బోనీ కపూర్
బాలీవుడ్ ప్రముఖ నిర్మాత, శ్రీదేవి భర్త బోనీ కపూర్ ‘బదాయి హో’ సౌత్ రీమేక్ హక్కులను కొనుగోలు చేశారు. ‘బదాయి హో’ డైరెక్టర్ అమిత్ రవీంద్రనాథ్ శర్మకు దర్శకుడిగా అవకాశం ఇచ్చింది బోనీ కపూరే.
Samayam Telugu | Updated:
Mar 19, 2019, 09:59PM IST
తెలుగులో ‘బదాయి హో’.. దక్షిణాది భాషల్లో రీమేక్ చేస్తోన్న బోనీ కపూర్
మనవళ్లు, మనువరాళ్లను ఎత్తుకునే వయస్సులో వృద్ధ జంట పిల్లల్ని కనడానికి రెడీ కావడం.. దానివల్ల పెళ్లై భార్యతో కాపురం చేసే కొడుకు ఇబ్బందులు పడుతుండటం.. ఇలాంటి వినూత్నమైన కాన్సెప్ట్‌తో బాలీవుడ్‌లో కిందటేడాది వచ్చిన సినిమా ‘బదాయి హో’. థియేటర్లలో నవ్వులు పువ్వులు పూయించిన ఈ చిన్న సినిమా భారీ విజయాన్ని అందుకుంది. జంగ్లీ పిక్చర్స్, క్రోమ్ పిక్చర్స్ సంయుక్తంగా నిర్మించిన ఈ చిత్రం ప్రపంచ వ్యాప్తంగా బాక్సాఫీసు వద్ద రూ.200 కోట్లకు పైగా వసూలు చేసింది. ఈ బ్లాక్ బస్టర్ మూవీ ఇప్పుడు తెలుగులో రీమేక్ కాబోతోంది. కేవలం తెలుగులోనే కాకుండా నాలుగు దక్షిణాది భాషల్లోనూ ఈ చిత్రాన్ని నిర్మించబోతున్నారు.


News Room 365 WATCH LIVE TV
తొలి టెస్ట్: ఆసీస్ తుది జట్టు ప్రకటన.. కొత్త ఓపెనర్‌కు ఛాన్స్, వైస్ కెప్ట్‌న్‌పై వేటు
భారత్‌తో తొలి టెస్టు కోసం 11 మంది ఆటగాళ్లతో కూడిన తుది జట్టును ఆస్ట్రేలియా ప్రకటించింది. కొత్త ఆటగాడు మార్కస్ హారిస్‌కు ఓపెనర్‌గా అవకాశం కల్పించింది.
Samayam Telugu | Updated:
Dec 5, 2018, 09:26AM IST
అడిలైడ్ వేదికగా భారత్‌తో గురువారం తొలి టెస్ట్ ప్రారంభం కానున్న నేపథ్యంలో.. ఆసీస్ తుది జట్టును ప్రకటించింది. ఈ మ్యాచ్ ద్వారా విక్టోరియా ఓపెనర్ మార్కస్ హారిస్ టెస్టుల్లోకి అడుగుపెట్టనున్నాడు. ఆరోన్ ఫించ్‌తో కలిసి హారిస్ ఓపెనర్‌గా బరిలో దిగుతాడని కెప్టెన్ టిమ్ పెయిన్ తెలిపాడు. మిచెల్ మార్ష్ స్థానంలో పీటర్ హ్యాండ్స్‌కంబ్‌కు అవకాశం కల్పించారు. అతడు ఐదోస్థానంలో బ్యాటింగ్‌కు దిగుతాడు. మార్ష్‌ను వైస్ కెప్టెన్‌గా ప్రకటించిన రెండు టెస్టుల తర్వాత అతణ్ని తుది జట్టు నుంచి తప్పించడం గమనార్హం.
కీలక ఆటగాళ్లైన స్మిత్, వార్నర్ ఆసీస్ జట్టులో లేకపోవడంతో కంగారూల గడ్డపై ఈసారి ఎలాగైనా టెస్టు సిరీస్ గెలవాలని భారత్ కృతనిశ్చయంతో ఉంది. ‘బలంగా ఉన్న కోహ్లి సేన ఈసారి ఎలాగైనా సిరీస్‌ను కైవసం చేసుకోవాలని భావిస్తోంది. ఇప్పటి వరకూ ఆసీస్ వారికి అలాంటి అవకాశం కల్పించలేదు. సిరీస్‌ను గెలవాలనే ఒత్తిడి కోహ్లిసేనపై ఉంద’ని ఆసీస్ కోచ్ లాంగర్ అభిప్రాయపడ్డాడు.
చదవండి: 12 మందితో జట్టును ప్రకటించిన భారత్
ఆసీస్ తుది జట్టు:
మార్కస్ హారిస్, ఆరోన్ ఫించ్, ఉస్మాన్ ఖవాజా, షాన్ మార్ష్, పీటర్ హ్యాండ్స్‌కంబ్, ట్రావిస్ హెడ్, టిమ్ పెయిన్ (కెప్టెన్), ప్యాట్ కమిన్స్, మిచెల్ స్టార్క్, నాథన్ లియాన్, జోష్ హెజిల్‌వుడ్.


ప్రియా ప్రకాష్ కు సాయిపల్లవి వార్నింగ్
Highlights
అందరి దృష్టి ప్రియా ప్రకాశ్ పైనే
ఆమె గురించి ప్రస్తావించిన సాయిపల్లవి
ఇకపై మరింత జాగ్రత్తగా ఉండాలి
డబ్బుకంటే మంచి పాత్రలకు ప్రాధాన్యత ఇవ్వాలి
ఇప్పుడు ఎక్కడ చూసినా కుర్రాళ్లంతా ప్రియా ప్రకాశ్ వారియర్ గురించే మాట్లాడుకుంటున్నారు. ఒక్కసారిగా పెరిగిపోయిన క్రేజ్ తో ఆమె కూడా ఆనందంతో ఉక్కిరిబిక్కిరవుతోంది. మలయాళ, తమిళ, తెలుగు నుంచే కాకుండా బాలీవుడ్ నుంచి కూడా అవకాశాలు ఆమెను వెతుక్కుంటూ వస్తున్నాయి. ఆమె అడిగినంత రెమ్యునరేషన్ ఇవ్వడానికి ఎవరూ వెనుకాడకపోవడం విశేషం. అలాంటి ప్రియా ప్రకాశ్ గురించి తాజాగా ఓ సందర్భంలో సాయిపల్లవి ప్రస్తావించింది.

ఫస్ట్ మూవీ రిలీజ్ కాకముందే వరుస ఛాన్సులు సంపాదించుకుంటోన్న ప్రియా ప్రకాశ్ ఇకపై చాలా జాగ్రత్తగా వుండాలని సాయిపల్లవి అంది. స్టార్ డమ్ సంపాదించుకోవడం కంటే దానిని నిలబెట్టుకోవడం చాలాకష్టమని చెప్పింది. ఇక మీదట మరింత శ్రద్ధతో ఆలోచించి సినిమాలకి సైన్ చేయాలనీ, పారితోషికం గురించి కాకుండా కథా కథనాలు .. పాత్రను గురించి ఆలోచించాలని అంది. ఒక్క మాటలో చెప్పాలంటే .. కెరియర్ పరంగా తనలాగే ముందుకెళ్లకపోతే ఇబ్బందులు పడాల్సి వస్తుందనే విషయాన్ని స్పష్టం చేసిందన్న మాట.
Last Updated 25, Mar 2018, 11:53 PM IST


Doni
ధోని 250 టి20 మ్యాచ్
న్యూఢిల్లీ : రైజింగ్ పుణే సూపర్ జెయింట్ మాజీ సారథి ధోని అరుదైన రికార్డును నెలకొల్పాడు. ఇండోర్ వేదికగా కింగ్స్ ఎలెవన్ పంజాబ్‌తో ఆడుతున్న మ్యాచ్ అతడి కెరీర్‌లో 250వ టి20.ఈ ఘనత సాధించిన తొలి భారత క్రికెటర్ అతడే కావడం విశేషం.250 టి20ల్లో 37.78 సగటుతో 5,068 పరుగులు చేశాడు.అత్యధిక వ్యక్తిగత స్కోరు 73 పరుగులు.తన కెరీర్‌లో చిరస్మరణీయమైన ఈ మ్యాచ్‌లో 11 బంతులాడి అయిదు పరుగులు మాత్రమే చేశాడు.బౌలర్ స్వప్పిల్ సింగ్‌కే క్యాచ్ ఇచ్చి ఔటయ్యాడు.


JEWELLERY
బులియన్ మార్కెట్‌కు పండగ కళ
న్యూఢిల్లీ,ఆగస్టు 27 బంగారంధరలు రూ.250 పెరిగి పది గ్రాములు 29,950లకు చేరాయి. శనివారం దేశ రాజధాని పరిసరాల బులియన్ మార్కెట్లలో స్థానిక జ్యూయెలర్లు, రిటైలర్లనుంచి కొనుగోళ్లు పెరగడం, విదేశీ మార్కెట్ల సాను కూలధోరణులు బులియన్ మార్కెట్‌కు కలిసొచ్చాయి అదే బాటలో వెండి కూడా పయనించింది. అయితే స్వల్పంగానే ఉంది. కిలో ఒక్కింటికి రూ.40,200గా పలికింది. జ్యుయెలర్లనుంచి కొనుగోళ్లు పెరగడం వల్లనే బంగా రంధరలు దేశీయస్పాట్ మార్కెట్‌లో పెరిగాయని అంచనా.
అంతర్జాతీయంగా బంగారంధరలు 0.39 శాతంపెరిగి ఔన్స్ ఒక్కింటికి 1290.80డాలర్లుగా నిలిచింది. వెండిధరలు కూడా 0.59శాతంపెరిగి న్యూయార్క్‌లో ఔన్స్ ఒక్కింటికి 17.05డాలర్లుగా నిలిచింది. దేశరాజధాని పరిసరాల్లో బంగారం 99.9 కేరట్లు, 99.5 కేరట్ల బంగారం 250 రూపాయలు పెరిగి రూ.29,950గాను, 29,800లుగాను ధర లు పలికాయి. శుక్రవారంఒక్కరోజే పదిగ్రాములు రూ.150కి దిగజారింది. సవర్లలో చూస్తే బంగారం ధరలు ఎనిమిది గ్రాములు రూ.4,500గా నిలిచింది. వెండిధరలు కూడా స్థిరంగా ఉన్నాయి. కిలో ఒక్కింటికి రూ.40,200గా పలికింది. వారంవారం పంపిణీ కింద 40రూపాయలు తగ్గిరూ.39,010గా నిలి చింది. వెండినాణేలు ప్రతి వంద నాణేల కొనుగోళ్లకు 73వేలు, అమ్మకాలకు రూ.74వేలు ధరలు పలికాయి.


Hyderabad, First Published 18, Sep 2018, 6:28 PM IST
Highlights
మిర్యాలగూడలో జరిగిన ప్రణయ్ హత్యపై మంచు మనోజ్ స్పందిస్తూ ఎమోషనల్ గా ఓ లేఖని రాసిన సంగతి తెలిసిందే. ఆయన పోస్ట్ చేసిన ఆ లెటర్ పై రకరకాల అభిప్రాయాలు వ్యక్తమవుతున్నాయి.
మిర్యాలగూడలో జరిగిన ప్రణయ్ హత్యపై మంచు మనోజ్ స్పందిస్తూ ఎమోషనల్ గా ఓ లేఖని రాసిన సంగతి తెలిసిందే. ఆయన పోస్ట్ చేసిన ఆ లెటర్ పై రకరకాల అభిప్రాయాలు వ్యక్తమవుతున్నాయి. కొందరు మనోజ్ కి మద్దతుగా ట్వీట్లు పెడుతుండగా మరికొందరు మాత్రం మనోజ్ ని ట్రోల్ చేయడం మొదలుపెట్టారు.
దీంతో వారికి ఘాటుగా రిప్లయ్ ఇచ్చారు మనోజ్. తనతో ఈ విషయంపై వాదించిన వ్యక్తిని ఉద్దేశిస్తూ నీ ఫోన్ నెంబర్ ఇస్తే ఒకసారి నా అసలైన భాషలో మాట్లాడతాను అంటూ కామెంట్ చేశారు. మరొక నెటిజన్ ఈ కులం పిచ్చోళ్లు ఎప్పటికీ మారారన్నా.. వారిని వదిలేయ్ అంటూ ట్వీట్ చేయగా దానికి స్పందించిన మంచు మనోజ్..
''వాళ్లు మారకపోతే 'జి' లో కొట్టి జైలుకి పోదాం.. తొక్క'' అంటూ వివాదాస్పద వ్యాఖ్యలు చేశారు. దీనికి ఊహించని రిప్లయ్ అంటూ అభిమానులు స్పందిస్తున్నారు. మనోజ్ ఎంతగా ఈ విషయంపై అవగాహన తీసుకొచ్చే ప్రయత్నం చేస్తున్నా.. కొందరు మాత్రం వితండవాదం చేస్తుండడంతో వారి తీరుపై అసంతృప్తి వ్యక్తం చేస్తూ మీ లాంటి వారికి ఆరోగ్య సమస్య వస్తే ఇతర కులాల డాక్టర్ల వద్దకు ఎందుకు వెళ్తున్నారంటూ ప్రశ్నించారు.
Marakapothey ‘G’ lo koti jail ki podham ... Thokka https://t.co/WG2sdAfemS
— Manoj Kumar Manchu❤ (@HeroManoj1) September 17, 2018
ఇది కూడా చదవండి..


దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఫ్లిప్‌కార్ట్ భారీ డిస్కౌంట్లు.. ఎప్పుడంటే..
దేశీయ ఇ-కామర్స్ సైట్ ఫ్లిప్‌కార్ట్ ఆన్ లైన్ కస్టమర్ల కోసం
TNN | Updated:
Sep 8, 2017, 08:16AM IST
దేశీయ ఇ-కామర్స్ సైట్ ఫ్లిప్‌కార్ట్ ఆన్ లైన్ కస్టమర్ల కోసం ‘ది బిగ్ బిలియన్ డేస్’ను తీసుకురాబోతోంది. నాలుగో విడతగా ఈ ఆఫర్ ను తీసుకురాబోతున్నట్టుగా ప్రకటించింది. ఈ నెలలోనే, దసరా పండుగ ముందు ఫ్లిప్‌కార్ట్ నాలుగు రోజుల పాటు ఈ ఆఫర్ ను అందుబాటులో ఉంచనుంది. సెప్టెంబర్ 20 తేదీ నుంచి 24 వ తేదీ వరకూ బిగ్ బిలియన్ డేస్ ఆఫర్స్ అందుబాటులో ఉంటాయని ఈ ఇ-కామర్స్ సంస్థ ప్రకటించింది.
గరిష్టంగా కొన్ని ఉత్పత్తులపై 90 శాతం వరకూ డిస్కౌంట్ ఉంటుందని ఫ్లిప్‌కార్ట్ ప్రకటించడం విశేషం. కొన్ని దిగ్గజ బ్రాండ్స్ తో ఒప్పందాలు చేసుకున్నామని.. వాటి ఉత్పత్తులను తమ సైట్లో అందుబాటులో ఉంచుతామని, భారీ డిస్కౌంట్లు ఉంటాయని ఫ్లిఫ్ కార్ట్ ఊరిస్తోంది.


సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బ‌ఫెట్‌ను దాటేసిన మార్క్ జుక‌ర్‌బ‌ర్గ్
ఫేస్‌బుక్ స‌హ వ్య‌వ‌స్థాప‌కుడు మార్క్ జుక‌ర్‌బ‌ర్గ్ సంప‌ద విష‌యంలో ప్ర‌పంచ మూడో కుబేరుడు వారెన్ బ‌ఫెట్‌ను ఒక్క స్థానం వెన‌క్కి నెట్టేశాడు.
Samayam Telugu | Updated:
Jul 7, 2018, 01:06PM IST
ఫేస్‌బుక్ స‌హ వ్య‌వ‌స్థాప‌కుడు మార్క్ జుక‌ర్‌బ‌ర్గ్ అరుదైన ఘ‌న‌త‌ను సాధించాడు. సంప‌ద విష‌యంలో ప్ర‌పంచ మూడో కుబేరుడు వారెన్ బ‌ఫెట్‌ను వెన‌క్కి నెట్టేశాడు. టెక్నాల‌జీ దిగ్గ‌జాలు సైతం సంప‌ద విష‌యంలో త‌క్కువేమీ కాద‌న్న‌ట్లుగా ప్ర‌పంచంలో మూడో స్థానాన్ని ద‌క్కించుకున్నాడు.
మైక్రోసాఫ్ట్ వ్య‌వ‌స్థాప‌కుడు బిల్ గేట్స్(1), అమెజాన్.కాం సొంత‌దారు జెఫ్ బెజోస్(2) త‌ర్వాత మూడో స్థానంలో జుక‌ర్‌బ‌ర్గ్ నిలిచారు. దీంతో ఎన్నో ఏళ్ల నుంచి మూడో స్థానంలో ఉన్న , బెర్క్‌షైర్ హాత్‌వే అధినేత వారెన్ బఫెట్ నాలుగో స్థానానికి ప‌డిపోయారు. ఫేస్‌బుక్ సంస్థ షేర్లు 2.4% పెర‌గ‌డంతో జుక‌ర్‌బ‌ర్గ్ ఈ అరుదైన ఫీట్ సాధించాడ‌ని బ్లూమ్‌బ‌ర్గ్ బిలియ‌నీర్స్ ఇండెక్స్ నివేదించింది.

ఫేస్‌బుక్ స‌హ వ్య‌వ‌స్థాప‌కుడు మార్క్ జుక‌ర్‌బ‌ర్గ్

దీంతో మొద‌టిసారి ముగ్గురు అత్యంత ధ‌నికులు టెక్ దిగ్గ‌జాలే టాప్-3లో నిలిచిన‌ట్ల‌యింది. 34 ఏళ్ల జుక‌ర్‌బ‌ర్గ్ సంప‌ద నిక‌రంగా 81.6 బిలియ‌న్ డాల‌ర్లు. కాగా 87 ఏళ్ల వారెన్ బ‌ఫెట్ ఆస్తి కంటే ఇది 373 మిలియ‌న్ డాల‌ర్లు ఎక్కువ.
డేటా ప్రైవ‌సీ సంక్షోభం త‌ర్వాత సోష‌ల్ మీడియా దిగ్గ‌జ షేర్ల‌ను కొనేందుకు ఇన్వెస్ట‌ర్లు ఆస‌క్తి క‌న‌బ‌రిచిన కార‌ణంగా ఫేస్‌బుక్ షేర్ల విలువ పెరిగి జుక‌ర్‌బ‌ర్గ్ ఆస్తుల విలువ వృద్ధి చెందింది. మార్చి 27న ఈ సంస్థ షేర్ల విలువ ఎనిమిది నెల‌ల రికార్డు కనిష్టంలో 152.22 డాల‌ర్ల‌కు చేరింది. శుక్ర‌వారం బాగా పైకి ఎగ‌బాకి 203.23 డాల‌ర్ల‌కు పెరిగింది. దీంతో జుక‌ర్‌బ‌ర్గ్ సంప‌ద విష‌యంలో బ‌ఫెట్‌ను దాటేయ‌గ‌లిగారు.


జింబాబ్వే 147/7 (20 ఓవర్లు)
స్కాట్లండ్ 136 ఆలౌట్ (19.4 ఓవర్లు)
విలియమ్స్ హాఫ్ సెంచరీతో సత్తా
నాలుగు వికెట్లు తీసుకున్న మసకద్జ
నాగ్‌పూర్ : వరల్డ్ టి20లో జింబాబ్వే మరో విజయం సాధించింది.గ్రూప్-బిలో స్కాట్లాండ్‌తో జరిగిన మ్యాచ్‌లో ఉత్కంఠ పోరులో జింబాబ్వే గెలిచింది.టాస్ గెలిచి జింబాబ్వే నిర్ణీత 20 ఓవర్లలో ఏడు వికెట్ల నష్టానికి 147 పరుగులు చేసింది.జింబాబ్వే మొదట్లోనే సిబందా 4 పరుగులు,మసకద్జ 12 పరుగులు పెవిలియన్‌కు వెళ్లిపోయారు. కాగా సీన్ విలియమ్స్ 53 పరుగులు చేసి జట్టును ఆదుకోగా,ఆ తరవాత ముతాంబమి 19 పరుగులు,వాలర్ 13 పరుగులు,చిగుంబురా 20 పరుగులతో ఆడారు. దీంతో జట్టు గౌవర ప్రదమైన స్కోర్‌కు చేరుకుంది.అనంతరం బ్యాటింగ్‌కు దిగిన స్కాట్లాండ్ 42 పరుగులకే 5 వికెట్లను కోల్పోయింది. అయితే ఆ తరువాత బెర్రింగ్టన్ 36 పరుగులు,మోమ్‌సేన్ 31 పరుగులు,డేవీ 24 పరుగులతో దూకుడుగా ఆడి జింబాబ్వే జట్టులో ఆందోళన కలిగించారు.కాగా స్వల్ప వ్యవధిలో స్కాట్లాండ్ వికెట్లను కోల్పోవడంతో 19.4 ఓవర్లలో 136 పరుగులకే పరిమితమై ఓడిపోయింది.జింబాబ్వే బౌలర్లలో వెల్టింగ్టన్ మసకద్జ 4 వికెట్లు తీసుకుని గెలుపులో కీలక పాత్ర పోషించాడు.గత మ్యాచ్‌లో హాంకాంగ్‌ను జింబాబ్వే ఓడించింది.


HDFC-1
హెచ్‌డిఎఫ్‌సి బ్యాంకు నుంచి హజ్‌ఉమ్రాఫారెక్స్ ప్లస్ కార్డు
హైదరాబాద్, జూలై 7: తెలంగాణ, ఆంధ్రప్రదేశ్ రెండురాష్ట్రాల్లో విదేశీ కరెన్సీ పరిధిని హెచ్‌డిఎఫ్‌సి బ్యాంకు పెంచిందని, 20 కరెన్సీల్లో మార్పిడి సేవలు అందిస్తున్నట్లు ప్రకించింది. హజ్‌ఉమ్రా ఫారెక్స్ ప్లస్‌కార్డును కొత్తగా విడుదలచేసింది. యాత్రీకుల కార్డు ద్వారా సురక్షితంగా అన్నిరకాల చెల్లింపులు చేసు కోవచ్చు. నగదురూపంలో సౌదీ రియాల్స్ తీసుకెళ్లే అవసరం లేదని, ఈకార్డుద్వారా ఎటిఎంల నుంచి సొముడ్రాచేసుకోవచ్చన్నారు. యాత్రీకులకు ప్రత్యేక రాయితీలు, ఆఫర్స్ అందించేందుకు హెచ్‌డిఎఫ్‌సి బ్యాంకు మర్చంట్స్‌తో బాగాస్వా మ్యం కుదుర్చుకుంది.ఎపిలో 142 శాఖలు, తెలంగాణలో 201శాఖల ద్వారా నెట్‌బ్యాంకింగ్ పోర్టల్‌లో ఖాతాదారులు విదేశీకరెన్సీ మార్పి డిని హజ్‌ఉమ్రా ఫారెక్స్‌ప్లస్‌కార్డు పొందవచ్చని తెలిపింది. ఆకర్షణీ యమైన ఆఫర్లతోపాటు అదనపు బీమా కవరేజ్‌తో ఉంటుంది. 20 కరెన్సీల్లో విదేశీ కరెన్సీ మార్పిడి ఖాతాదారుల సౌకర్యాలు, వ్యాపారం, వైద్యం, ఎగుమతి, దిగుమతిసహా ఖాతాదారుల వివిధ అవస రాలు తీరుస్తుందన్నారు. దిగుమతి చెల్లింపులు, దిగుమతిప్రక్రియలు ఎఫ్‌డిఐ రాక, విదేశీ వాణిజ్య అప్పులకు సంబంధించి ఖాతాదారులకు సాయపడేందుకు తగినరీతిలో బ్యాంకుశాఖలు సిద్ధంగా ఉంటాయి.హెచ్‌డిఎఫ్‌సి బ్యాంకింగ్ సౌత్ హెడ్ మధుసూధన్ హెగ్డే మాట్లాడుతూ కస్టమర్ల అవసరాలను దృష్టిలో ఉంచుకుని హెచ్‌డిఎఫ్‌సి హజ్‌ఉమ్రా కార్డును జారీ చేస్తున్నట్లు వివరించారు. బ్యాంకుశాఖలతోపాటు టెక్నాలజీ, డిజిటల్ వేదికలను పూర్తిగా వినియోగించుకుంటే ఖాతాదారులకు బటన్‌క్లిక్‌ద్వారా ఫారెక్స్ లావాదేవీలు నిర్వహించుకునే సదుపాయం కల్పిస్తున్నట్లు ఆయన చెప్పారు.


Feb 22,2018
దుకాణాలు 'మూతపడ్డాయి'!
న్యూఢిల్లీ: పంజాబ్ నేషనల్ బ్యాంకులో రూ.11,400 కోట్ల భారీ మోసం వెలుగులోకి వచ్చిన నేపథ్యంలో విదేశాల్లో తలదాచుకుంటున్న ప్రముఖ వజ్రాల వ్యాపారి నీరవ్ మోదీ, తమ సంస్థ ఉద్యోగులకు లేఖ (ఈమెయిల్) పంపారు. ప్రస్తుత పరిణామాల నేపథ్యంలో తాము సిబ్బందికి వేతనాలు చెల్లించలేని పరిస్థితిలో ఉన్నామని తెలిపారు. ప్రతికూల పరిస్థితుల నేపథ్యంలో ఉద్యోగులు ప్రత్యామ్నాయాలను చూసుకోవాలని ఆయన సిబ్బందిని కోరారు. అయితే సిబ్బందికి బకాయిపడ్డ సొమ్మును చెల్లించేందుకు గాను తమకు అనుమతి ఇవ్వాలంటూ తాను బ్యాంకులను కోరినట్టు కూడా ఆయన ఈ లేఖలో తెలిపారు. దర్యాప్తు సంస్థలు తన కంపెనీల స్టాక్స్‌ను సీజ్ చేశారని, ఆదాయపన్ను శాఖ తన బ్యాంకు ఖాతాలన్నీ పనిచేయకుండా చేసిందని, దీంతో తాను ఉద్యోగులకు వేతనాలు చెల్లించే పరిస్థితిలో లేనని ఆయన లేఖలో పేర్కొన్నారు. భవిష్యత్తు గురించి కూడా స్పష్టత లేదన్నారు. ఈ పరిస్థితి నుంచి ఎప్పుడు బయటపడతానో తెలియదని, వేరే ఉద్యోగాలు చూసుకోవాలని ఉద్యోగులకు లేఖలో సూచించారు. దీనికి తోడు దేశవ్యాప్తంగా ఉన్న అన్ని దుకాణాలను మూసివేస్తున్నట్టు ప్రకటించారు. భవిష్యత్తు అగమ్యగోచరంగా మారిందని పేర్కొన్నారు. అయితే తమ కార్యకలాపాలను పునఃప్రారంభించడానికి చట్టపరమైన సహాయం తీసుకుంటామని తెలిపారు. పంజాబ్ నేషనల్ బ్యాంకు దాఖలు చేసిన ఫిర్యాదులతో నీరవ్‌మోదీ సంస్థలు తీవ్ర ఆందోళనలో పడిన సంగతి తెలిసిందే. నీరవ్‌మోదీ, ఆయన అంకుల్ మెహుల్ చౌక్సికి చెందిన గీతాంజలి జెమ్స్ షోరూంలు మూతపడుతున్నాయని, దీంతో 5000 మంది ఉద్యోగులు రోడ్డున పడబోతున్నారని రిపోర్టులు వచ్చాయి. మరోవైపు నీరవ్, మెహుల్ ప్రాపర్టీలు, షోరూంలపై సీబీఐ, ఈడీ భారీగా తనిఖీలు చేపడుతోంది. పలు దుకాణాలను సైతం సీజ్ చేస్తున్నాయి. నీరవ్ మోదీ ఎలాంటి మోసానికి పాల్పడలేదని ఆయన న్యాయవాది విజరు అగర్వాల్ పీఎన్‌బీ ఆరోపణలను ఖండిస్తున్నారు. తన బ్రాండ్‌ను, వ్యాపారాన్ని నాశనం చేసి.. డబ్బు తిరిగి చెల్లించే పరిస్థితి లేకుండా మీరే చేశారని ఆరోపిస్తూ నీరవ్ పంజాబ్ నేషనల్ బ్యాంకు అధికారులకు కూడా లేఖ పంపిన విషయం తెలిసిందే.
మీ స్నేహితులకు రికమెండ్ చెయ్యండి


Hyderabad, First Published 20, Aug 2018, 3:15 PM IST
Highlights
నిన్నటి బిగ్ బాస్ ఎపిసోడ్ లో 'గీత గోవిందం' సినిమాను ప్రమోట్ చేసుకోవడం కోసం వచ్చిన విజయ్ తన కామెడీ, స్పాంటేనిటీతో ప్రేక్షకులను ఆశ్చర్యపరిచాడు. హౌస్ లో కంటెస్టెంట్ గా ఉన్న సునైనాకి ఫన్నీ టాస్క్ లను ఇస్తూ అందరినీ నవ్వించాడు
టాలీవుడ్ లో తనకంటూ ప్రత్యేకమైన గుర్తింపు తెచ్చుకున్నాడు విజయ్ దేవరకొండ. యూత్ అతడి నటనకు, మాటలకి ఫిదా అయిపోతున్నారు. ఇటీవల విడుదలైన 'గీత గోవిందం' సినిమాతో విజయ్ క్రేజ్ మరింత పెరిగిందనే చెప్పాలి. తన అమాయకపు నటనతో అందరినీ ఆకట్టుకున్నాడు. వెండితెరపై దూకుడు ప్రదర్శించే విజయ్ బుల్లితెరపై కూడా సందడి చేసి అందరినీ మెప్పించాడు.
నిన్నటి బిగ్ బాస్ ఎపిసోడ్ లో 'గీత గోవిందం' సినిమాను ప్రమోట్ చేసుకోవడం కోసం వచ్చిన విజయ్ తన కామెడీ, స్పాంటేనిటీతో ప్రేక్షకులను ఆశ్చర్యపరిచాడు. హౌస్ లో కంటెస్టెంట్ గా ఉన్న సునైనాకి ఫన్నీ టాస్క్ లను ఇస్తూ అందరినీ నవ్వించాడు. ఒక స్టేజ్ లో హోస్ట్ నానిని డామినేట్ చేశాడనే చెప్పాలి. కొద్దినిమిషాల పాటు షో మొత్తాన్ని తన మాటలతో ఎంగేజ్ చేసేశారు.
హౌస్ మేట్స్ తో సరదాగా ముచ్చటిస్తూ తనలో కూడా ఒక మంచి హోస్ట్ ఉన్నాడని నిరూపించాడు. స్టేజ్ మీద విజయ్ పెర్ఫార్మన్స్ చూసిన ఆడియన్స్ హోస్ట్ గా విజయ్ మరింత బాగా చేస్తాడనే అభిప్రాయాలను వ్యక్తం చేస్తున్నారు. మరికొంతమంది సీజన్ 3కి హోస్ట్ గా ఆయన్నే పెట్టాలని సూచిస్తున్నారు. మరేం జరుగుతుందో చూడాలి!
ఇవి కూడా చదవండి..


Dec 07,2015
ఐఎంటీలో ముగిసిన 'ఇంపెల్జ్ మేనేజ్‌మెంట్ ఫెస్ట్'
హైదరాబాద్ : గత రెండు రోజులుగా హైదరాబాద్ ఐఎంటీ (ఇన్‌స్టిట్యూట్ ఆఫ్ మేనేజ్‌మెంట్ టెక్నాలజీ)లో జరుగుతున్న ఇంపెల్జ్ మేనేజ్‌మెంట్ ఫెస్ట్-2015 ఆదివారం విజయవంతంగా ముగిసింది. విద్యార్థుల్ని వివిధ పరిశోధన రంగాల వైపు ఆకర్షితులు చేయడంతో పాటు, బాధ్యతాయుతులుగా మరల్చేందుకే తామీ ఫెస్ట్‌ను నిర్వహించామని ఐఎంటీ వైస్ ఛైర్మన్ సురేష్ రాయుడు తెలిపారు. ఈ సందర్భంగా ఇంపెల్జ్ మేనేజ్‌మెంట్ ఫెస్ట్‌లో ప్రతిభ కనబర్చిన విద్యార్థులకు నగదు బహుమతులతో పాటు సర్టిఫికేట్లు, మెమెంటోలు అందజేశారు. ఈ ఫెస్ట్‌లో అహ్మదాబాద్, రారుపూర్, కోజికోడ్ ఐఐఎం విద్యార్థులతో పాటు పలు ప్రతిష్ఠాత్మకమైన బిజినెస్ స్కూల్స్ నుండి విద్యార్థులు పాల్గొన్నారన్నారు. మార్కెటింగ్ రంగం వైపు విద్యార్థుల ఆసక్తిని పరిశీలించేందు కోసం నిర్వహించిన ఈవెంట్‌లో గురునానక్ బిజినెస్ స్కూల్, ఐఎంటీ హైదరాబాద్ విద్యార్థులు విజేతలుగా నిలిచారు. ఇంటిగ్రేటెడ్ మార్కెటింగ్ ప్లాన్ అంశంపై నిర్వహించిన కేస్ స్టడీస్ ప్లాన్‌లో ఐఐఎం కోజికోడ్ విద్యార్థులు అత్యుత్తమ ప్రతిభ కనబరిచారు. కాగా, ఎంఐసీఎ అహ్మదాబాద్ విద్యార్థులకు ద్వితీయ బహుమతి దక్కింది. విద్యార్థులకు నగదు బహుమతులతో పాటు మెమెంటోలు అందజేశారు. పరిశోధనాత్మక కేసు స్టడీస్ అంశంపై నిర్వహించిన పోటీల్లో ఐఎంటీ హైదరాబాద్ విద్యార్థులకు నగదు బహుమతి లభించింది. ముగింపు కార్యక్రమం సందర్భంగా నిర్వహించిన పలు సాంస్కృతిక కార్యక్రమాలు ప్రత్యేక ఆకర్షణగా నిలిచాయి.
మీ స్నేహితులకు రికమెండ్ చెయ్యండి


హోమోసెక్సువల్ ఆరోపణలు నిజమే...జయకుమార్, ఆరోపణలపై వర్మ క్లారిటీ
Highlights
రాంగోపాల్ వర్మపై హోమో సెక్సువల్ అంటూ ఆరోపణలు
వర్మపై ఆరోపణలు చేసిన రచయిత జయకుమార్
తన స్క్రిప్ట్ కాపీ కొట్టి గాడ్ సెక్స్ అండ్ ట్రూత్ తీశాడన్న జయకుమార్
హోమో సెక్సువల్ ఆరోపణలపై వర్మ స్పందన ఎలా వుందంటే..
సంచలన దర్శకుడు రామ్ గోపాల్ వర్మ తనదైన శైలిలో మాటలతో తనకు సంబంధించిన ఎలాంటి అంశంపైన చర్చలోనైనా సరే.. ఎదుటివారిని గందరగోళంలో పెట్టి ప్రశ్నల కోసం వెతుక్కునేలా చేస్తాడు వర్మ. తాను ఏది మాట్లాడినా వందకు వందశాతం ఒప్పే అనేలా వాదనల్లో గెలుస్తాడు వర్మ. అలాంటి వర్మ.. ఓ విషయంలో మాత్రం అసలు నోరు మెదపకపోతుండటం పలు అనుమానాలకు తావిస్తోందంటున్నారు.
గాడ్ సెక్స్ అండ్ ట్రూత్ కథ తనదేనని, వర్మ దాన్ని కాపీ కొట్టి తనకు క్రెడిట్స్ ఇవ్వట్లేదని రచయిత జయకుమార్ ఆరోపణలు చేయటమే కాక కోర్టును కూడా ఆశ్రయించిన సంగతి తెలిసిందే. అయితే తాజాగా జయకుమార్ మరో అడుగు ముందుకేసి రాంగోపాల్ వర్మపై 'హోమో సెక్సువల్' ఆరోపణలు చేస్తున్నారు. వర్మ టీమ్ లో పనిచేసిన సమయంలో.. తనను లైంగికంగా వేధించాడని జయకుమార్ ఆరోపిస్తున్నారు. హోటల్ రూమ్స్ కు రావాలని తన లైంగిక కోరికలు తీర్చాలని వర్మ ఒకరకంగా తనకు నరకం చూపించాడని ఆరోపించడమే కాక.. వర్మ తనకు పంపించిన అసభ్య మెసేజ్ లను కూడా జయకుమార్ బయటపెట్టారు.
జయకుమార్ తాజాగా వాట్సాప్ స్క్రీన్ షాట్స్ ను ఓ మీడియా ఛానెల్‌కు అందజేయడంతో.. వర్మ ఇలాంటి కోణం కూడా ఉందా? అని చాలామంది ఆశ్చర్యపోతున్న పరిస్థితి. అయితే టెక్నాలజీ ఎంతగానో అభివృద్ధి చెందిన నేపథ్యంలో ఇప్పుడు అలాంటివి ఎవరైనా క్రియేట్ చేయచ్చనే వాదన కూడా వినిపిస్తోంది.

తనపై, తన సినిమాలపై ఎవరు జోక్యం చేసుకున్నా వైల్డ్ గా స్పందించే వర్మ.. హోమో సెక్సువల్ ఆరోపణల విషయంలో మాత్రం స్పందించకపోవడంతో పలు అనుమాలు తలెతత్తుతున్నాయని అంటున్నారు. జయకుమార్ చేసిన కాపీ ఆరోపణలపై వర్మ స్పందించారు తప్పితే.. హోమో సెక్సువల్ ఆరోపణలపై మాత్రం మౌనం వహిస్తున్నారు. జయకుమార్ చేస్తున్న ఆరోపణలు అవాస్తవం కాబట్టి స్పందించడం అనవసరం అని వర్మ భావిస్తున్నారా?.. లేక దీనిపై స్పందిస్తే తనలోని మరో కోణం బయటపడుతుందని భయపడుతున్నారా? అన్న ప్రశ్నలు ఇప్పుడు తెర మీదకు వస్తున్నాయి. టీవి చానెల్స్ లో గంటల తరబడి డిబేట్ చేసే వర్మ.. ఈ విషయంపై ప్రశ్నలు ఎదురైతే నోరు మెదపకపోవడం చాలామందికి ఆశ్చర్యాన్నే కలిగిస్తోంది.

మరోవైపు వర్మ అసలు రంగు తెలియకనే.. చాలామంది ఆయన్ను అభిమానిస్తున్నారని జయకుమార్ అంటున్నారు. తాను వర్మను దగ్గరిగా చూసిన వ్యక్తిగా ఆయనలోని వికృత కోణాల్ని చూశానని చెబుతున్నారు. వర్మ ఫ్యాన్స్ అని చెప్పుకుంటున్నవాళ్లు ఇప్పుడు తనను బండ బూతులు తిడుతూ మెసేజ్ లు చేస్తున్నారని, వాళ్లెవరికీ ఆయన అసలు నైజం తెలియకపోవడం వల్లే అంతలా ఆరాధిస్తున్నారని అంటున్నారు.

ఇక వర్మ తనకు టాలెంట్ లేదని, ఎన్నో ఛాన్స్ లు ఇచ్చినా నిరూపించలేకపోయాడని చేస్తున్న ఆరోపణలకు జయకుమార్ కౌంటర్ ఇచ్చారు. తనకు టాలెంట్ లేకపోతేనే ఇన్నాళ్లు తన టీమ్ లో కొనసాగించారా? అని ప్రశ్నించారు. సర్కార్-3 టైమ్ లో కథ రాసుకోలేక ఆర్జీవి సతమతమయ్యారని, కథ కోసం నన్ను సంప్రదిస్తే వాట్సాప్ లోనే సినాప్సిస్ రాసి పంపించానని చెప్పుకొచ్చారు. అలాంటిది.. ఇప్పుడు తనపై దొంగతనం ఆరోపణలు చేయడం సిగ్గుచేటన్నారు జయకుమార్. అంతేకాక వర్మ బాధితులంతా #మీటూవర్మ క్యాంపెయిన్ లో పాల్గొనాలని జయకుమార్ పిలుపునిచ్చాడు.  మరోవైపు దీనిపై వర్మ స్పందించకపోవడం జయకుమార్ ఆరోపణలకు బలం చేకూరుస్తోంది.
Last Updated 25, Mar 2018, 11:57 PM IST


దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
గౌతమ్ మీనన్ కారు యాక్సిడెంట్!
ప్రముఖ దర్శక నిర్మాత గౌతమ్ మీనన్ కారు ప్రమాదంలో గాయాలపాలయ్యారు.
TNN | Updated:
Dec 7, 2017, 09:57PM IST
ప్రముఖ దర్శక నిర్మాత గౌతమ్ మీనన్ కారు ప్రమాదంలో గాయాలపాలయ్యారు. చెన్నైలోని ఈస్ట్ కోస్ట్ రోడ్లోని షోలుంగనూర్ సిగ్నల్ వద్ద ఉదయం 3.30 గంటలకు ఆయన ప్రయాణిస్తున్న కారు ఓ లారీని వేగంగా ఢీకొట్టడంతో ఈ ప్రమాదం జరిగింది. ఈ యాక్సిడెంట్‌లో కారు ముందు భాగం పూర్తిగా ధ్వంసం కాగా.. కారులో ప్రయాణిస్తున్న గౌతమ్‌తో పాటు డ్రైవర్ కూడా స్వల్పంగా గాయపడ్డారు. సమాచారం అందుకున్న పోలీసులు వెంటనే ఘటనాస్థలానికి చేరుకుని గౌతమ్ మీనన్‌ను దగ్గర్లోని హాస్పటల్‌కు తరలించారు.
అయితే ఈ ప్రమాదం లారీ డ్రైవర్ తప్పదంతోటే జరిగిందని ప్రాథమిక అంచనాకు వచ్చారు పోలీసులు. ప్రస్తుతం లారీ డ్రైవర్ పరారీలో ఉండటంతో అతనిపై కేసును నమోదు చేశారు. ప్రమాద సమయంలో గౌతమ్ మీనన్‌తో పాటు ఆయన కారు డ్రైవర్ మద్యం సేవించిలేరని పోలీసులు తెలిపారు. ఆలస్యంగా వెలుగులోకి వచ్చిన ఈ సంఘటనపై మరిన్ని వివరాలు తెలయాల్సి ఉంది.


సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Xiaomi Mi8: 'ఎంఐ 8' వచ్చేసింది.. అదిరిపోయే ఫీచర్లు!
ప్రముఖ స్మార్ట్‌ఫోన్ల తయారీ సంస్థ 'షియోమీ' తన 8వ వార్షికోత్సవతం సందర్భంగా 'ఎంఐ 8' ఫ్లాగ్‌షిప్ స్మార్ట్‌ఫోన్‌ను గురువారం (మే 31) చైనాలో ఆవిష్కరించింది. షియోమీ నోచ్ డిస్‌ప్లేతో వచ్చిన తొలి  స్మార్ట్‌ఫోన్ ఇదే కావడం విశేషం.
Samayam Telugu | Updated:
May 31, 2018, 04:14PM IST
చైనాకు చెందిన ప్రముఖ స్మార్ట్‌ఫోన్ల తయారీ సంస్థ 'షియోమీ' తన 8వ వార్షికోత్సవతం సందర్భంగా 'ఎంఐ 8' ఫ్లాగ్‌షిప్ స్మార్ట్‌ఫోన్‌ను గురువారం (మే 31) చైనాలో ఆవిష్కరించింది. షియోమీ నోచ్ డిస్‌ప్లేతో వచ్చిన తొలి స్మార్ట్‌ఫోన్ ఇదే కావడం విశేషం. 3డీ ఫేస్ అన్‌లాక్, డ్యూయల్ జీపీఎస్ సిస్టమ్‌తో దీన్ని మార్కెట్‌లోకి తీసుకొచ్చింది. ఈ స్మార్ట్‌ఫోన్‌లో అమర్చిన 3డీ ఫేస్ అన్‌లాక్ ఫీచర్ ద్వారా చీకట్లోనూ, సమర్థవంతంగా పనిచేయనుంది.
ఈ కొత్త ఫోన్ 6 జీబీ ర్యామ్, 64/128/256 జీబీ వేరియంట్లలో ఈ ఫోన్ లభ్యం కానుంది. 8 జీబీ ర్యామ్‌తో128 జీబీ స్టోరేజ్ ఎక్స్‌ప్లోర్ ఎడిషన్‌ను కూడా అందించనుంది. 'ఎంఐ 8' స్మార్ట్‌ఫోన్‌తో పాటు, ఎంఐ 8 ఎస్‌ఈ, 75 అంగుళాల ఎంఐ టీవీ 4, ఎంఐ వీఆర్ స్టాండలోన్, ఎంఐ బ్యాండ్-3 కూడా లాంచ్ చేశారు. బ్లూ, గోల్డ్, లైట్ బ్లూ, బ్లాక్ రంగుల్లో ఈ ఫోన్ అందుబాటులోకి రానున్నాయి. ఇండియాలో ఈ ఫోన్లను ఆవిష్కరించనున్నారు.


ఒక్క భారత దేశంలోనే వెయ్యికోట్ల రూపాయల వసూళ్లు
Highlights
1500 కోట్ల కలెక్షన్స్ దిశగా దూసుకెళ్తున్న బాహుబలి 2
తాజాగా కేవలం భారత దేశంలోనే వెయ్యి కోట్ల రూపాయల వసూళ్లు
దేశంలోని సినిమాల కలెక్షన్స్ రికార్డులన్నీ తారుమారు
తెలుగు సినిమా కీర్తిని ప్రపంచ నలుమూలలా చాటిన బాహుబలి చిత్రం విడుదలైన తొలి రోజు నుంచి కలెక్షన్ల రికార్డుల ప్రకంపనలు రేపుతోంది. ఇప్పటికే  భారతీయ సినిమాల కలెక్షన్ల రికార్డులన్నీ బద్దలైపోయాయి. హాబుబలి ది  కన్ క్లూజన్ రోజుకో కొత్త మైలురాయిని అందుకుంటూ దూసుకెళ్తోంది.
వరల్డ్ వైడ్ రూ.1000 కోట్ల కలెక్షన్లు సాధించిన తొలి భారతీయ చిత్రంగా తొలి వారంలోనే ‘బాహుబలి-2’ రికార్డు నెలకొల్పిన సంగతి తెలిసిందే. విశేషం ఏంటంటే.. ఇప్పుడీ సినిమా ఒక్క ఇండియాలోనే వెయ్యి కోట్ల వసూళ్లు సాధించడం విశేషం. ఇందులో తెలుగు వెర్షన్ మాత్రమే రూ.300 కోట్ల దాకా గ్రాస్ వసూలు చేయగా... హిందీ వెర్షన్ వసూళ్లు రూ.400 కోట్లు దాటాయి. తమిళం.. మలయాళం వెర్షన్లు కూడా కలిపి రూ.1000 కోట్ల గ్రాస్ పూర్తయింది. ‘బాహుబలి-2’ వరల్డ్ వైడ్ వసూళ్లు రూ.1300 కోట్ల మార్కుకు చేరువగా ఉన్నాయి. ఈ వీకెండ్లో వంద కోట్లయినా జమ అవుతాయని భావిస్తున్నారు.

బాహుబలి సినిమా ఫుల్ రన్లో రూ.1500 కోట్ల మైలురాయిని అందుకోవడం ఖాయం. ఇప్పుడప్పుడే ఈ రికార్డు బద్దలవడం కష్టమే. కేవలం అమెరికాలో మాత్రమే ‘బాహుబలి-2’ రూ.100 కోట్లకు పైగా వసూళ్లు రాబట్టడం విశేషం. లండన్.. దుబాయ్ లాంటి చోట్ల కూడా బాహుబలి-2 వసూళ్లు అనూహ్యంగా ఉన్నాయి. దేశ విదేశాల్లో బాహుబలి ఫ్యాన్స్ పెరిగిపోవడంతో మరికొన్ని ఇతర బాషల్లోనూ రిలీజ్ చేసే ఉద్దేశంతో ఉన్నారు నిర్మాతలు.
Last Updated 25, Mar 2018, 11:55 PM IST


Suresh 146 Views

ధర్మశాల: ధర్మశాల వేదికగా బుధవారం జరిగిన టి 20 క్రికెట్ ప్రపంచ కప్‌లో బంగ్లాదేశ్ 8 పరుగుల తేడాతో విజయం సాధించింది. తొలుత బ్యాటింగ్ చేపట్టిన బంగ్లాదేశ్ నిర్ణీత 20 ఓవర్లలో ఏడు వికెట్ల నష్టానికి 153 పరుగులు చేసింది. తమీమ్ ఇక్బాల్ 83 పరుగులతో అజేయంగా నిలిచాడు. అనంతరం బ్యాటింగ్‌కు దిగిన నెదర్లాండ్స్ నిరీ€త ఓవర్లలో ఏడు వికెట్లు కోల్పోయి 145 పరుగులు మాత్రమే చేయగలిగింది.


Feb 09,2019
పెరుగుతోన్న కుబేరుల సంఖ్య
న్యూఢిల్లీ: దేశంలో రూ.100 కోట్ల కంటే ఎక్కువ ఆదాయాన్ని ప్రకటించిన వారి సంఖ్య వేగంగా పెరిగింది. 2017-18 పన్ను మదింపు సంవత్సరానికి వీరి సంఖ్య 61కి పెరిగినట్టుగా ప్రభుత్వం తెలిపింది. అంతకు ముందు సంవత్సరం వీరి సంఖ్య కేవలం 38గా నమోదు అయినట్టుగా కేంద్ర ఆర్థిక శాఖ సహాయ మంత్రి పోన్ రాధాకృష్ణన్ శుక్రవారం లోక్‌సభకు తెలిపారు 2014-15 ఆర్థిక సంవత్సరంలో వీరి సంఖ్య 24గా నమోదు అయినట్టుగా ప్రభుత్వం వెల్లడించింది.
మీ స్నేహితులకు రికమెండ్ చెయ్యండి


sri lanka captain dinesh chandimal wins toss, opts to field at eden gardens
ఈడెన్‌లో లంక కెప్టెన్ అనూహ్య నిర్ణయం!
వర్షం ఆటంకంగా మారడంతో.. భారత్, శ్రీలంక మధ్య తొలి టెస్టు ఆలస్యంగా ప్రారంభమైంది.
TNN | Updated:
Nov 16, 2017, 01:17PM IST
వర్షం ఆటంకం కలిగించడంతో భారత్, శ్రీలంక జట్ల మధ్య తొలి టెస్టు ఆలస్యంగా ప్రారంభమైంది. మధ్యాహ్నం ఒంటి గంటకు టాస్ వేయగా.. శ్రీలంక కెప్టెన్ దినేష్ చండీమల్ టాస్ గెలిచి ఫీల్డింగ్ ఎంచుకున్నాడు. ఈడెన్ గార్డెన్స్‌లో జరిగిన చివరి 16 టెస్టుల్లో టాస్ గెలిచిన ఏ కెప్టెన్ కూడా ముందుగా బౌలింగ్ చేయాలని నిర్ణయించలేదు. చివరి సారిగా 1987లో పాకిస్థాన్ జట్టు ఇక్కడ టాస్ నెగ్గి ఫీల్డింగ్ ఎంచుకుంది. పిచ్‌పై పచ్చిక ఉండటం, వర్షం కారణంగా తేమ ఉండటంతో లంక కెప్టెన్ ముందుగా బౌలింగ్ చేయడానికి మొగ్గు చూపాడు.
వర్షం కారణంగా మ్యచ్ ప్రారంభం కావడం ఆలస్యం కావడంతో గురువారం గరిష్టంగా 55 ఓవర్ల ఆట మాత్రమే సాధ్యమయ్యే అవకాశం ఉంది. భారత జట్టు ముగ్గురు పేసర్లు.. భువనేశ్వర్ కుమార్, షమీ, ఉమేశ్ యాదవ్‌లకు తుది జట్టులో చోటిచ్చింది. స్పిన్నర్లు అశ్విన్, జడేజా కూడా ఈ మ్యాచ్‌లో బరిలో దిగుతున్నారు.
భారత జట్టు: శిఖర్ ధావన్, లోకేశ్ రాహుల్, చటేశ్వర్ పుజారా, విరాట్ కోహ్లి (కెప్టెన్), అజింక్య రహానే, రవిచంద్రన్ అశ్విన్, సాహా, జడేజా, భువనేశ్వర్ కుమార్, ఉమేశ్ యాదవ్, మహ్మద్ షమీ.


దాని వల్ల 200 కోట్లు నష్టం వచ్చిందంట
Highlights
దాని వల్ల 200 కోట్లు నష్టం వచ్చిందంట
లెలుగువాళ్లకు ఉగాది తమిళవాళ్లకు ఏప్రిల్ 14 వాళ్లకు అంత ప్రత్యేకం అన్నమాట. ఆ రోజు తమిళ సంవత్సరాది. ఆ రోజు అక్కడ సందడి మామూలుగా ఉండదు ఆ పండుగను అంత ఆనందంగా చేసుకుంటారు. మామూలుగా ఈ డేట్ కు భారీ సినిమాలు రిలీజ్ అవుతుంటాయి. కానీ ఈ సారి థియేటర్లు కళ తప్పి వెలవెలబోతున్నాయి. నెలన్నరగా తమిళనాడులో థియేటర్లు మూత పడి ఉన్న సంగతి తెలిసిందే.సమ్మె కారణంగా థియేటర్లలో సినిమాలు ప్రదర్శించడం లేదు. నెల రోజుల తర్వాతైనా పరిస్థితి మారుతుందని ఆశిస్తే అదేమీ జరగలేదు.
సినిమాలకు చాలా మంచి సీజన్ అయిన వేసవిలో థియేటర్లు ఖాళీగా ఉన్నాయి. ఇప్పటికే సమ్మె కారణంగా తమిళ సినీ పరిశ్రమకు రూ.200 కోట్లకు పైగా నష్టం వాటిల్లినట్లు అంచనా. సమ్మె లేకుంటే ఇప్పటికే మూణ్నాలుగు భారీ సినిమాలు రిలీజై ఉండేవి. ఈపాటికి ‘కాలా’ సందడి మొదలయ్యేది. ఆ చిత్రాన్ని ఏప్రిల్ 27న రిలీజ్ చేయాలని అనుకున్న సంగతి తెలిసిందే. రజినీ సినిమా అంటే రెండు వారాల ముందు నుంచే హంగామా మొదలవుతుంది. కానీ ఈ సినిమాను సమ్మె కారణంగా జూన్ కు వాయిదా వేసేశారు. అసలు ఈ సమ్మె ఎప్పుడు ముగుస్తుందనే విషయంలో స్పష్టత కూడా లేదు. సినిమాలపై ఆధారపడిన వేలాది కుటుంబాలు ఆర్తనాదాలు చేస్తున్నాయి. కానీ ఒక గొప్ప మార్పు వైపు అడుగులేస్తున్న తరుణంలో ఇలాంటి కష్టాలు తప్పవని అంటోంది విశాల్ నేతృత్వంలోని నిర్మాతల మండలి. మరి ఈ సమ్మె ఎప్పటికి తెగుతుందో చూడాలి.
Last Updated 15, Apr 2018, 2:59 PM IST


బాహుబలికి రెండేళ్లు.. సంతోషంతో అభిమానులకు ప్రభాస్ సందేశం
Highlights
బాహుబలి చిత్రానికి రెండేళ్లు
సంతోషంతో అభిమానులకు ప్రభాస్ సందేశం
రాజమౌళికి,, అభిమానులకు పెద్ద థాంక్స్ చెప్పిన ప్రభాస్
తెలుగు సినిమా చరిత్రలో బిగ్గెస్ట్ హిట్‌గా నిలిచిన  "బాహుబలి:  ద బిగినింగ్"  సినిమా రిలీజై రెండేళ్లు పూర్తయింది. 2015, జూలై 10న ఈ చిత్రం ప్రేక్షకులకు ముందుకు వచ్చి అఖండ విజయాన్ని సొంతం చేసుకుంది. ఈ సినిమా ప్రేక్షకుల మన్నన పొందడంతో పాటు భారీ వసూళ్లు రాబట్టింది. బాహుబలి1 విజయంతో రెండో భాగంపై చిత్ర యూనిట్ మరింత విశ్వాసంతో పనిచేసింది. మరోవైపు "బాహుబలి: ద కన్‌క్లూజన్" సినిమా రికార్డుల పరంపర ఇంకా కొనసాగుతూనే ఉంది. ఈ నేపథ్యంలో హీరో ప్రభాస్ చేసిన పోస్ట్ అభిమానులను ఆకట్టుకుంది.

"బాహుబలి: ద బిగినింగ్"  విడుదలై రెండేళ్లు పూర్తైన సందర్భంగా హీరో ప్రభాస్ తన సంతోషాన్ని ఫేస్‌బుక్ ద్వారా అభిమానులతో పంచుకున్నాడు. ఈ సినిమా తన కెరీర్‌లో ఎంతో ప్రత్యేకమైందని పేర్కొన్నాడు. ఈ చిత్రం కోసం పనిచేసిన రోజులను గుర్తు చేసుకున్నాడు. చిత్ర యూనిట్ అంతా ఎంతో ఇష్టంగా పనిచేసిందని తెలిపాడు. ఇలాంటి గొప్ప అవకాశం రావడానికి కారణమైన తన అభిమానులకు ధన్యవాదాలు తెలిపాడు. బాహుబలి చిత్రానికి పనిచేసిన వారందరినీ అభినందించాడు. తమను వెనకుండి నడిపించిన దర్శక ధీరుడు రాజమౌళికి ప్రత్యేకంగా అభినందనలు తెలిపాడు.

ప్రభాస్ ప్రస్తుతం మరో భారీ బడ్జెత్ సినిమా "సాహో" లో నటిస్తున్నాడు. బాహుబలి ది బిగినింగ్ ఆరంభం మాత్రమే అని చెప్పొచ్చు.
Last Updated 25, Mar 2018, 11:53 PM IST


Hyderabad, First Published 13, May 2019, 9:55 AM IST
Highlights
సూపర్ స్టార్ మహేష్ బాబు నటించిన 'మహర్షి' సినిమా గురువారం నాడు ప్రేక్షకుల ముందుకు వచ్చి హిట్ టాక్ ని సొంతం చేసుకుంది.
సూపర్ స్టార్ మహేష్ బాబు నటించిన 'మహర్షి' సినిమా గురువారం నాడు ప్రేక్షకుల ముందుకు వచ్చి హిట్ టాక్ ని సొంతం చేసుకుంది. ఈ సినిమా చూసిన ప్రముఖులందరూ కూడా చిత్రయూనిట్ పై ప్రశంసలు కురిపిస్తున్నారు. మెగాస్టార్ చిరంజీవి దర్శకుడు వంశీ పైడిపల్లికి స్వయంగా ఫోన్ చేసి విష్ చేశారు.
ఇప్పుడు పవన్ కళ్యాణ్ కూడా ఈ సినిమాను చూడబోతున్నారని సమాచారం. రైతు సమస్యలను ఎమోషనల్ గా హృదయాలను హత్తుకునే విధంగా తెరకెక్కించిన ఈ సినిమాను చూడడానికి పవన్ ఆసక్తి కనబరుస్తుండడంతో చిత్రయూనిట్ స్పెషల్ షోకి ఏర్పాటు చేస్తున్నట్లు సమాచారం.
నిజానికి పవన్ కళ్యాణ్ కి వ్యవసాయం అంటే చాలా ఇష్టం. తన ఫాంహౌస్ కి వెళ్లి అక్కడ వ్యవసాయం చేసుకుంటూ ఉంటారు. తాను కూడా రైతునే అంటూ మీడియాలో చెబుతుంటారు.
తాజాగా 'మహర్షి' సినిమాలో మహేష్ బాబు రైతుగా కనిపించడంతో పాటు రైతు సమస్యలకు మంచి పరిష్కారం చూపించడంతో పవన్ కళ్యాణ్ కి సినిమాపై ఆసక్తి పెరిగింది. ఇప్పుడు పవన్ సినిమా చూడబోతున్నాడని అటు పవన్ కళ్యాణ్ ఫ్యాన్స్ తో పాటు మహేష్ ఫ్యాన్స్ లో కూడా ఉత్సాహం నెలకొంది.
Last Updated 13, May 2019, 9:55 AM IST


కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
కటక్ టీ20లో ధోనీ ప్రపంచ రికార్డు..!
భారత మాజీ కెప్టెన్ మహేంద్రసింగ్ ధోనీ ప్రపంచ రికార్డు నెలకొల్పాడు. కటక్ వేదికగా శ్రీలంకతో బుధవారం రాత్రి జరిగిన తొలి టీ20 మ్యాచ్‌లో రెండు
TNN | Updated:
Dec 21, 2017, 09:14AM IST
కటక్ టీ20లో ధోనీ ప్రపంచ రికార్డు..!
భారత మాజీ కెప్టెన్ మహేంద్రసింగ్ ధోనీ ప్రపంచ రికార్డు నెలకొల్పాడు. కటక్ వేదికగా శ్రీలంకతో బుధవారం రాత్రి జరిగిన తొలి టీ20 మ్యాచ్‌లో రెండు క్యాచ్‌లు అందుకుని, కళ్లు చెదిరే రీతిలో రెండు స్టంపౌట్‌లు చేసిన ధోనీ.. ఈ ఫార్మాట్‌లో అత్యధిక ఔట్లలో పాలుపంచుకున్న వికెట్ కీపర్/ ఫీల్డర్‌గా రికార్డుల్లోకెక్కాడు. మ్యాచ్‌కి ముందు 68 ఔట్లతో దక్షిణాఫ్రికా క్రికెటర్ ఏబీ డివిలియర్స్ (72) కంటే వెనకబడి ఉన్న ధోనీ.. మ్యాచ్ ముగిసే సమయానికి 74తో నెం.1గా నిలిచాడు.
ఇన్నింగ్స్ ఐదో ఓవర్ వేసిన మణికట్టు స్పిన్నర్ చాహల్ బౌలింగ్‌లో ఉపుల్ తరంగ క్యాచ్‌ని అందుకోవడంతో జోరు ఆరంభించిన ధోనీ.. వరుస ఓవర్లలో గుణరత్నె, తిసార పెరీరా‌లను స్టంపౌట్‌ల రూపంలో పెవిలియన్‌కి పంపాడు. ఈ రెండు స్టంపౌట్స్ చాహల్ బౌలింగ్‌లోనే కావడం విశేషం. ఈ మ్యాచ్‌లో భారత్ జట్టు 93 పరుగుల భారీ తేడాతో గెలుపొందిన విషయం తెలిసిందే.

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
ఫస్ట్ మహేష్..నెక్స్ట్ ఎన్టీఆర్.. థర్డ్ నాని మరి పవన్?
నేచురల్ స్టార్ నాని ‘డబుల్ హ్యాట్రిక్ హిట్ కొట్టి టాలీవుడ్‌లో దూసుకుపోతున్నాడు. ఇటీవల నేనులోకల్ మూవీతో లోకల్ లోనే కాకుండా నాన్ లోకల్‌లో కూడా కలెక్షన్స్‌తో దుమ్ములేపుతున్నాడు.
TNN | Updated:
Feb 15, 2017, 07:41PM IST
నేచురల్ స్టార్‌గా వరుస హిట్‌లో దూసుకుపోతున్న నాని ఇమేజ్ చట్రం ఇరుక్కోకుండా.. మంచి కథ అయితే చాలు అది ఏ జోనర్ అయినా ఓకే.. అనే ఫార్ములా ఫాలో అవుతూ డిఫరెంట్ కథలను ఎంచుకుని జెట్ స్పీడ్‌తో దూసుకుపోతున్నాడు. ఇదే ఫార్ములాతో ఒకటి రెండూ కాదు ఏకంగా ఆరు వరుస హిట్‌లను కొట్టి స్టార్ హీరోలకు సవాల్‌గా మారాడు.
తాజాగా నాని ‘నేనులోకల్’ సినిమాతో లోకల్‌లోనే కాకుండా నాన్ లోకల్‌లో కూడా ఓవర్‌సీస్ కలెక్షన్‌లో తన స్టామినా తెలిసేలా చేశాడు. తెలుగు మార్కెట్‌లో మినిమమ్ గ్యారంటీ స్థాయినుండి పక్కా హిట్ స్థాయికి ఎదిగిన ఈ లోకలోడు ఓవర్‌సీస్‌లోనూ దమ్ము చూపించి మహేష్ బాబు, జూనియర్‌ల తరువాత నేనే నెంబర్ త్రీ అంటూ పవన్ పక్కన చేరాడు.


Hyderabad, First Published 6, May 2019, 10:21 AM IST
Highlights
యంగ్ టైగర్ ఎన్టీఆర్ అభిమాని, కృష్ణాజిల్లా ఎన్టీఆర్ అభిమాన సంఘం ప్రతినిధి జయదేవ్ మరణం పట్ల ఎన్టీఆర్ సానుభూతి వ్యక్తం చేశారు.
యంగ్ టైగర్ ఎన్టీఆర్ అభిమాని, కృష్ణాజిల్లా ఎన్టీఆర్ అభిమాన సంఘం ప్రతినిధి జయదేవ్ మరణం పట్ల ఎన్టీఆర్ సానుభూతి వ్యక్తం చేశారు. ఆయన మరణం తనను తీవ్ర మనోవేదనకు గురి చేసిందని, ఆయన లేని లోటు తీరదని అన్నారు.
ఈ మేరకు మీడియాకి ఓ లేఖ విడుదల చేశారు. అందులో.. ''నాకు అత్యంత ఆప్తుడు, కృష్ణ జిల్లా అభిమాన సంఘం ప్రతినిధి జయదేవ్ ఇక లేరు అన్న వార్త నన్ను తీవ్ర మనస్థాపానికి గురి చేసింది. 'నిన్ను చూడాలని' చిత్రం తో మొదలయిన మా ప్రయాణం ఇలా అర్ధాంతరం గా ముగిసిపోతుంది అని ఊహించలేదు. నటుడిగా నేను చుసిన ఎత్తుపల్లాలలో నాకు వెన్నంటే ఉన్నది నా అభిమానులు. ఆ అభిమానులలో, నేను వేసిన తొలి అడుగు నుంచి నేటి వరకు నాకు తోడు గా ఉన్న వారి లో జయదేవ్  చాలా ముఖ్యమైన వారు. జయదేవ్ లేని లోటు నాకు తీరనిది. ఆయన ఆత్మకు శాంతి కలగాలని కోరుకుంటూ, ఆయన కుటుంబానికి నా ప్రగాఢమైన సానుభూతి ని తెలుపుతున్నాను'' అని అభిమాని మృతిపట్ల విచారణ వ్యక్తం చేశారు.
Last Updated 6, May 2019, 10:21 AM IST


సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఇద్దరు సౌతిండియా లెజెండ్స్ ఒకే సినిమాలో!
సౌతిండియన్ సినీ పరిశ్రమలోనే కాకుండా భారతీయ చలనచిత్ర పరిశ్రమలోనూ లెజెండ్స్‌గా గుర్తింపు వున్న నటులు...
TNN | Updated:
Aug 7, 2017, 08:13PM IST
సౌతిండియన్ సినీ పరిశ్రమలోనే కాకుండా భారతీయ చలనచిత్ర పరిశ్రమలోనూ లెజెండ్స్‌గా గుర్తింపు వున్న నటులు కమల్ హాసన్, మోహన్ లాల్. ఈ ఇద్దరు కలిసి ఓ సినిమాలో నటించేందుకు రెడీ అయ్యారు. చివరిసారిగా 2009లో వీళ్లిద్దరూ కలిసి 'ఉన్నైపోల్ ఓరువన్' అనే తమిళ చిత్రంలో నటించారు. బాలీవుడ్‌లో హిట్ అయిన ఏ వెడ్నెస్‌డే సినిమాకు ఇది తమిళ రీమేక్. ఉన్నైపోల్ ఓరువన్ సినిమా రిలీజైన 8 ఏళ్ల తర్వాత మళ్లీ ఈ ఇద్దరూ కలిసి మరో తమిళ రీమేక్ సినిమాకి సైన్ చేశారని తెలుస్తోంది. ఇది కూడా బాలీవుడ్‌లో హిట్ అయిన సినిమాకు తమిళ రీమేక్ వెర్షన్ కావడం విశేషం.
బాలీవుడ్ హిట్ ఫిలిం ఓ మై గాడ్ సినిమాకి సంబంధించిన తమిళ రీమేక్ వెర్షన్‌లో మోహన్ లాల్, కమల్ హాసన్ కలిసి నటించనున్నారని సమాచారం. అయితే, ఇప్పటివరకు ఈ వార్తలని ఈ నటులు కానీ లేదా తమిళ సినీవర్గాలు కానీ ఎవ్వరూ అధికారికంగా ధృవీకరించలేదు. కాకపోతే త్వరలోనే దీనిపై ఓ అధికారిక ప్రకటన వెలువడే అవకాశం వుందంటున్నాయి కోలీవుడ్ వర్గాలు. అన్నట్టు ఇదే ఓ మై గాడ్ సినిమాను తెలుగులో పవన్ కల్యాణ్, వెంకటేష్ హీరోలుగా గోపాల గోపాల అనే టైటిల్‌తో రూపొంది, హిట్ అయిన సంగతి తెలిసిందే.


టాటా గ్రూపు ఎవరి సొత్తూ కాదు..
- వాటాదారులందరికీ దానిపై అధికారం ఉంది
- సంస్థలో పాలన పూర్తిగా కుంటుపడింది
- నిర్ణయాలలో ఏకపక్ష ధోరణి కొనసాగుతోంది
- సర్కారు జోక్యం చేసుకొని మరమ్మతులు చేయాలి
- టాటా వ్యవస్థాపకుల దార్శనికతను నిలబెడుదాం: ఈజీఎం నేపథ్యంలో వాటాదారులకు మిస్త్రీ లేఖ
ముంబయి: టాటా గ్రూపు ఆధిపత్య పోరు మళ్లీ పతాక స్థాయికి చేరింది. గత కొన్ని రోజులుగా మౌనం వహిస్తూ వచ్చిన గ్రూపు మాజీ ఛైర్మన్ సైరస్ మిస్త్రీ సోమవారం యాజమాన్యంపై విరుచుకుపడ్డారు. త్వరలో సంస్థ 'వాటాదారుల అసాధారణ వార్షిక సమావేశం' (ఈజీఎం) నేపథ్యంలో ఆయన టాటా సన్స్ యాజామన్యపు ధోరణిపై విమర్షలు సంధించారు. ఈ మేరకు సోమవారం ఆయన టాటా గ్రూపులోని సంస్థల వాటాదారులకు లేఖరాశారు. ఆ లేఖలో టాటా సన్స్‌ను నడిపిస్తున్న ట్రస్టుల వ్యవహార శైలి సరిగ్గా లేదని ఆయన అన్నారు. ఏకపక్ష నిర్ణయాధికారంతో పాటు పాలనలో పారదర్శకత లోపించిందని విమర్శించారు. ఈ విషయంలో సర్కారు జోక్యం చేసుకొని దేశంలోని అతిపెద్ద గ్రూపు సంస్థల్లో ఒకటైన టాటా సంస్థలో పాలనను గాఢిలో పెట్టే చర్యలు చేపట్టాలని విజ్ఞప్తి చేశారు. తనను బోర్డు నుంచి తొలగించేందుకు టాటా గ్రూపునకు చెందిన ఆరు సంస్థలకు చెందిన వాటాదారులతో ఈ నెల 13న సంస్థ ఈజీఎంను ఏర్పాటు చేసిన నేపథ్యంలో మిస్త్రీ ఈ లేఖ రూపంలో కీలక వ్యాఖ్యలు చేయడం విశేషం. టాటా గ్రూపు ఏ ఒక్కరి సొత్తు కాదని అన్నారు. టాటా గ్రూపు అంటే టాటా ట్రస్టులోని ట్రస్టీలదో.. టాటా సన్స్ డైరెక్టర్లదో.. ఆపరేటింగ్ కంపెనీల డైరెక్టర్లదో.. కాదని అన్నారు. సంస్థ వాటాదారులందరిదీ అనిఅన్నారు. వాటాదారులందరికీ సంస్థపై హక్కుంటుందని ఆయన గుర్తు చేశారు. సంస్థలో నిర్ణయాధికారం ఒకరి చేతిలోనే కేంద్రీకృతం చేయడాన్ని మిస్త్రీ ఆక్షేపించారు. ఈ రకమైన వ్యవహార తీరు అనైతికమని, నమ్మకపు ఉల్లంఘన చర్య అని ఆయన అన్నారు. తనను ఎందుకు పదవి నుంచి తొలగించాల్సి వచ్చిందో అసలు కారణాలను ఇప్పటి వరకు బయటకు వెల్లడించకపోవడాన్ని ఆయన తప్పుబట్టారు. రతన్ టాటా ఏకపక్ష పాలనకు ఇదో నిదర్శనమని ఆయన వివరించారు. రతన్ టాటా ఎలా వ్యవహరించినా చెల్లుతుం దన్న భావన సంస్థలో సృష్టించబ డిందని ఆయన విమర్శించారు. టాటా సన్స్‌లో మిస్త్రీ కుటుంబానికి దాదాపు 18.4 శాతం వాటా ఉంది. ట్రస్టీలు తీసుకున్న నిర్ణయాలలో లాభనష్టాలను సమీక్షించే ఒక వ్యవస్థ అవసర మని ఆయన అన్నారు. సంస్థను వృద్ధి పథంలో నిలిపే లక్ష్యంతో తాను సంస్కరణలను తేదలిస్తే అర్ధాంతరంగా తనపై వేటు వేశారంటూ ఆయన ఆవేదన వ్యక్తం చేశారు. గ్రూపులో పాలనా సంస్కరణలను తీసుకోకపోతే టాటా వ్యవస్థాపకుల దార్శనికతకు భంగం కలిగే అవకాశం ఉన్నట్టుగా తెలిపారు. తాను పదవిలో ఉన్న నాలుగేళ్ల కాలం సంతృప్తి కరంగా గడిచిందని అన్నారు. సంస్థలో కనిపిస్తున్న పరిస్థితుల అవతల ఆలోచించాలని.. టాటాల నమ్మకం మరింత ఇనుమడించేలా వాటాదారులు క్రియాశీలకంగా ముందుకు వచ్చి నినదించాలని ఆయన కోరారు.
మీ స్నేహితులకు రికమెండ్ చెయ్యండి


Visit Site
Recommended byColombia
వాస్తవానికి జనవరి చివరి వారంలో జరిగిన వేలంలో ఏ ఫ్రాంచైజీ గేల్‌ను పట్టించుకోలేదు. చివర్లో సెహ్వాగ్ చొరవతో పంజాబ్ రెండు కోట్ల ప్రాథమిక ధరకే గేల్‌ను కొనుగోలు చేసింది. గేల్ రెండు మ్యాచ్‌ల్లో గెలిపించినా చాలని వీరూ గతంలో చెప్పగా.. తాను ఆడిన రెండు మ్యాచ్‌ల్లో ఈ కరేబియన్ హిట్టర్ పంజాబ్‌ను గెలిపించాడు.
Live ko highlights bana de , aise hain Universe Boss , @henrygayle . Yet another absolutely brilliant innings ! #KXIPvSRH
— Virender Sehwag (@virendersehwag) 1524162942000
గేల్‌పై తన నమ్మకం నిజం కావడంతో వీరూ తెగ హ్యాపీగా ఉన్నాడు. ఈ ఐపీఎల్ సీజన్లోనే తొలి సెంచరీ చేసిన గేల్‌పై సెహ్వాగ్ ప్రశంసల వర్షం కురిపించాడు. యూనివర్సల్ బాస్.. లైవ్ మ్యాచ్‌ను హైలెట్స్‌గా మార్చేశావంటూ పొగడ్తలు గుప్పించాడు.
https://twitter.com/virendersehwag
గేల్‌ను తీసుకోవడం ద్వారా ఐపీఎల్‌ను బతికించానంటూ వీరూ ట్వీట్ చేశాడు. దీనికి గేల్ స్పందిస్తూ.. అవునని రిప్లయ్ ఇచ్చాడు.

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


ఎటిపి డబుల్స్ ర్యాంకింగ్స్
టాప్-10లో బోపన్న
మహిళల డబుల్స్‌లో సానియా-హింగీస్ నెంబర్ వన్
న్యూఢిల్లీ : భారత టెన్నిస్ స్టార్ రోహన్ బోపన్న ఎటిపి డబుల్స్ ర్యాంకింగ్స్ టాప్ -10లో చోటు సంపాదించుకున్నాడు.దీంతో రియో ఒలింపిక్స్‌ల పురుషుల డబుల్స్‌విభాగంలో నేరుగా అర్హత సాధించాడు.పదవ ర్యాంకు సంపాదించడంతో తనకిష్టమైన  భాగస్వామిని ర్యాంకింగ్‌తో సంబంధంలేకుండా ఎంపిక చేసుకునే స్వేచ్ఛ బోపన్నకు లభించింది.ఫ్రెంచ్ ఓపెన్ పురుషుల డబుల్స్ విభాగంలో క్వార్టర్స్‌లోనే బోపన్న వెనుదిరిగాడు.డిపెండింగ్ చాంపియన్స్ అయిన మార్సెలో,ఇవాన్ డోడిగ్ సెమీ ఫైనల్లో ఓడిపోవడంతో బోపన్నకు టాప్-10లో స్థానం లభించింది. వెటరన్ టెన్నిస్ స్టార్ లియాండర్ పేస్ 46వ ర్యాంకు సాధిం చాడు. భారత్ నుంచి పురవ్‌రాజా (103),దివిజ్ శరణ్(114), సాకేత్ మైనేని (125) జీవన్ నెడుంజెళియన్(134),మహేష్ భూపతి(164) పేస్ తరువాత స్థానాల్లో ఉన్నారు.


I Don't Believe in Farewells says Ashish Nehra
రిటైర్మెంట్ మ్యాచ్‌పై నెహ్రా స్పందన
భారత వెటరన్ ఫాస్ట్ బౌలర్ ఆశిష్ నెహ్రా కెరీర్‌లో చివరి మ్యాచ్ ఆడబోతున్నాడు. ఢిల్లీలోని ఫిరోజ్ షా కోట్ల మైదానంలో న్యూజిలాండ్‌తో బుధవారం
TNN | Updated:
Nov 1, 2017, 02:44PM IST
భారత వెటరన్ ఫాస్ట్ బౌలర్ ఆశిష్ నెహ్రా కెరీర్‌లో చివరి మ్యాచ్ ఆడబోతున్నాడు. ఢిల్లీలోని ఫిరోజ్ షా కోట్ల మైదానంలో న్యూజిలాండ్‌తో బుధవారం రాత్రి జరగనున్న తొలి టీ20 మ్యాచ్‌తో నెహ్రా తన సుదీర్ఘ క్రికెట్ కెరీర్‌కి వీడ్కోలు చెప్పబోతున్నాడు. 1999లో టీమిండియాలోకి అరంగేట్రం చేసిన ఆశిష్ నెహ్రా.. మొత్తం 17 టెస్టులు, 120 వన్డేలు, 26 టీ20 మ్యాచ్‌లాడాడు. 2003 ప్రపంచకప్‌లో ఇంగ్లాండ్‌పై ఆరు వికెట్లు పడగొట్టి భారత్ జట్టులో సుస్థిర స్థానం సంపాదించుకున్న నెహ్రా.. అనంతరం గాయాల కారణంగా జట్టుకి చాలా రోజులు దూరమైపోయాడు.
ఫిటెనెస్ సమస్యలతో క్రమంగా టెస్టు, వన్డేలకి దూరమైన ఈ వెటరన్ బౌలర్ టీ20ల్లో మాత్రం గత రెండేళ్లుగా మెరుగ్గా రాణిస్తున్నాడు. ఇటీవల ఆస్ట్రేలియాతో టీ20 సిరీస్ కోసం భారత సెలక్టర్లు నెహ్రాని ఎంపిక చేసినా.. తుది జట్టులో మాత్రం అతనికి చోటు లభించలేదు. ఈ చర్చ నడుస్తుండగానే.. తాను నవంబరు 1న క్రికెట్‌కి గుడ్ బై చెప్పబోతున్నట్లు నెహ్రా ప్రకటించాడు. చివరి మ్యాచ్ కావడంతో ఈ రోజు తుది జట్టులో నెహ్రాకి చోటు దాదాపు ఖాయంగానే కనిపిస్తోంది. కానీ.. భరోసా మాత్రం ఇవ్వలేమని ఇటీవల భారత చీఫ్ సెలక్టర్ ఎమ్మెస్కే ప్రసాద్ అభిప్రాయపడిన విషయం తెలిసిందే. రాత్రి 7 గంటల నుంచి మ్యాచ్ జరగనుంది.


nagpur test: karunaratne, thirimanne progress cautiously
రెండో టెస్ట్: నత్తనడకన లంక బ్యాటింగ్
 నాగ్‌పూర్ టెస్టులో శ్రీలంక బ్యాటింగ్ నత్తనడకన సాగుతోంది.
TNN | Updated:
Nov 24, 2017, 11:23AM IST
నాగ్‌పూర్ టెస్టులో శ్రీలంక బ్యాటింగ్ నత్తనడకన సాగుతోంది. టాస్ గెలిచి బ్యాటింగ్ ఎంచుకున్న లంక జట్టు 24 ఓవర్లకు ఒక వికెట్ కోల్పోయి 43 పరుగులు మాత్రమే చేయగలిగింది. శ్రీలంక బ్యాటింగ్ రన్ రేటు ఓవర్ కు రెండు లోపలే ఉందంటే పరిస్థితి అర్థం చేసుకోవచ్చు. ఓపెనర్ గా వచ్చిన కరుణరత్నే 77 బంతులు ఆడి 20 పరుగులు చేశాడు. వన్ డౌన్లో వచ్చిన తిరిమానే 52 బంతులు ఆడి 9 పరుగులే చేసి జిడ్డుకు నిర్వచనాన్ని ఇస్తున్నాడు.
భారత బౌలర్లలో ఇషాంత్ శర్మ ఒక వికెట్ తీశాడు. 15 బంతుల్లో 13 పరుగులు చేసిన సమరవిక్రమ ఇషాంత్ బౌలింగ్ లో పుజారాకు క్యాచ్ ఇచ్చి ఔట్ అయ్యాడు. ఆదిలోనే సమరవిక్రమ ఔట్ కావడంతో శ్రీలంక బ్యాట్స్‌మన్ పూర్తిగా డిఫెన్స్ లో పడిపోయారు.
ఈ మ్యాచ్ కోసం భారత్ జట్టులో మూడు మార్పులు చేసింది. భువనేశ్వర్, ధావన్‌లు జట్టుకు దూరం అయ్యారు. షమీని తప్పించారు. ధావన్ స్థానంలో మురళీ విజయ్ కు చోటు కల్పించారు. రోహిత్ శర్మను కూడా జట్టులోకి తీసుకున్నారు. షమీ స్థానంలో ఇషాంత్ ను జట్టులోకి తీసుకున్నారు. మ్యాచ్ లో ఇద్దరు పేసర్లు, ఇద్దరు స్పిన్నర్లతోనే ఆడుతోంది టీమిండియా .


బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
మైదానంలో గొడవపడిన పాక్ క్రికెటర్లు..!
పాకిస్థాన్‌కి చెందిన ఇద్దరు ప్రధాన క్రికెటర్లు మైదానంలోనే గొడవకి దిగారు. ఈ క్రమంలో సహనం కోల్పోయిన బౌలర్ సొహలీ ఖాన్
TNN | Updated:
Mar 15, 2018, 01:42PM IST
మైదానంలో గొడవపడిన పాక్ క్రికెటర్లు..!
పాకిస్థాన్‌కి చెందిన ఇద్దరు ప్రధాన క్రికెటర్లు మైదానంలోనే గొడవకి దిగారు. ఈ క్రమంలో సహనం కోల్పోయిన బౌలర్ సొహలీ ఖాన్ థర్డ్ మ్యాన్ ప్రదేశంలో ఫీల్డింగ్ చేస్తున్న యాసిర్ షాపై‌కి బంతిని కోపంగా విసిరేశాడు. భారత్‌లో ఇండియన్ ప్రీమియర్ లీగ్ ( ఐపీఎల్) తరహాలో.. పాకిస్థాన్ కూడా దుబాయ్ వేదికగా పాకిస్థాన్ ప్రీమియర్ లీగ్ నిర్వహిస్తోంది. ఇందులో.. లాహోర్ జట్టుకి ప్రాతినిథ్యం వహించిన ఈ ఇద్దరు క్రికెటర్లు.. గొడవపడిన వీడియో ఇప్పుడు సోషల్ మీడియాతో హల్‌చల్ చేస్తోంది.
187 పరుగుల లక్ష్య ఛేదనకు దిగిన గ్లాడియేటర్స్ జట్టు.. విజయానికి చివరి 9 బంతుల్లో 30 పరుగులు చేయాల్సి వచ్చింది. ఈ దశలో ఇన్నింగ్స్ 19వ ఓవర్ బౌలింగ్ చేస్తున్న సొహలీ ఖాన్.. థర్డ్ మ్యాన్‌లో ఫీల్డింగ్ చేస్తున్న యాసిర్ షాను కొద్దిగా పక్కకి రావాలని సూచించాడు. అయితే.. స్టేడియంలో ప్రేక్షకుల హోరు మధ్య బౌలర్ మాటలు అర్థం కాకపోవడంతో యాసిర్ వేగంగా స్పందించలేకపోయాడు. దీంతో.. సహనం కోల్పోయిన సొహలీ ఖాన్.. బంతిని యాసిర్‌పైకి విసిరి అక్కడికి వెళ్లు.. అని సైగ చేశాడు. దీనికి యాసిర్ కూడా అదే రీతిలో కోపంగా బంతిని అతనిపైకి విసిరి బదులిచ్చాడు. చివరికి ఈ మ్యాచ్‌లో లాహోర్ జట్టు 17 పరుగుల తేడాతో గెలుపొందింది.
Sohail Khan decides if the fielder Yasir Shah won't stand where he wants him to he will just throw the ball at him #PSL2018 #LQvQG pic.twitter.com/8G6C4k5JH1
— Saj Sadiq (@Saj_PakPassion) March 14, 2018

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఎయిర్‌టెల్ x జియో x వొడాఫోన్ x ఐడియా బెస్ట్ డేటా ప్లాన్లివే
ఇప్పుడున్న నెట‌వ‌ర్క్‌లోనే ఉత్త‌మ ఆఫ‌ర్లు ఉంటే అదే నంబ‌రును డేటా కోసం కొన‌సాగించేవారు ఎంతో మంది ఉన్నారు. ఈ నేప‌థ్యంలో ఎయిర్టెల్, జియో, వోడాఫోన్, ఐడియా త‌దిత‌ర కంపెనీలు ఇస్తున్న డేటా ఆఫ‌ర్ల‌లో ఉత్త‌మ‌మైన వాటిని ఇక్క‌డ చూద్దాం.
Samayam Telugu | Updated:
Jun 20, 2018, 03:13PM IST
రిల‌య‌న్స్ జియో ప్ర‌వేశం త‌ర్వాత టెలికాం రంగంలో డేటా ధ‌ర‌లు బాగా త‌గ్గాయి. కంపెనీలు పోటీప‌డి మరీ వాలిడిటీని పెంచ‌డ‌మో, రోజుకు ఇచ్చే డేటా ప‌రిమితిని పెంచ‌డ‌మో చేస్తున్నాయి. ఈ క్ర‌మంలో ఏ నెట్వ‌ర్క్ తీసుకోవాలి, ఎటువంటి డేటా ఆఫర్ ఎంచుకుంటే మేలు అనే సందేహం వినియోగ‌దారుల్లో ఉంటుంది. ఈ క్ర‌మంలో టెలికాం రంగంలో జూన్ నెల‌కు ఉత్త‌మ డేటా ప్లాన్లు ఏవో తెలుసుకుందాం.


Hyderabad, First Published 4, Jul 2019, 2:00 PM IST
Highlights
ఓంకార్ తెరకెక్కిస్తోన్న 'రాజు గారి గది 3' సినిమా కోసం ముందుగా తమన్నాని హీరోయిన్ గా అనుకున్నారు.
ఓంకార్ తెరకెక్కిస్తోన్న 'రాజు గారి గది 3' సినిమా కోసం ముందుగా తమన్నాని హీరోయిన్ గా అనుకున్నారు. పూజా కార్యక్రమాలకు కూడా ఆమె హాజరైంది. అయితే సడెన్ గా ఆమె ప్రాజెక్ట్ నుండి తప్పుకున్నట్లు వార్తలు వచ్చాయి. ఆమెకి స్క్రిప్ట్ కొత్త వెర్షన్ నచ్చలేదని, హీరోగా అశ్విన్ కి ఎక్కువ ఎలివేట్ చేసే ఛాన్స్ ఉందని ఇలాంటి కారణాలతో ఆమె తప్పుకుందని అన్నారు.
అయితే అసలు కారణం మాత్రం అది కాదట. ఓ బాలీవుడ్ సినిమా కోసం తమన్నా 'రాజు గారి గది 3' సినిమా వదులుకుందని సమాచారం. నిజానికి దర్శకుడు ఓంకార్.. తమన్నాని సంప్రదించినప్పుడు ఆమె చేతిలో ఒక్క సినిమా కూడా లేదు. ఆ సమయంలో వెంటనే 'రాజు గారి గది 3'కి ఓకే చెప్పేసింది.
కొన్ని రోజుల తరువాత ఆమెకి బాలీవుడ్ సినిమాలో నటించే ఆఫర్ వచ్చింది. నవజుద్ధీన్ సిద్ధిఖీ హీరోగా అతడి సోదరు షమాస్ ఓ సినిమా చేయడానికి సిద్ధమవుతున్నాడు. ఇందులో హీరోయిన్ గా తమన్నాని సంప్రదించారు.
ఎక్కువ డేట్స్ కేటాయించాల్సి ఉండడంతో తమన్నా తెలుగు సినిమాకి హ్యాండ్ ఇచ్చేసి బాలీవుడ్ సినిమాకి గ్రీన్ సిగ్నల్ ఇచ్చింది. ఈ సినిమాకి 'బోలె చుడియాన్' అనే టైటిల్ ని ఫిక్స్ చేశారు. గతంలో ఇలియానా, జెనీలియా, రకుల్ వంటి తారలు ఇలానే బాలీవుడ్ సినిమాల కోసం తెలుగు సినిమాలను వదులుకున్నారు.


న‌వంబ‌ర్ 3న `పిఎస్‌వి గ‌రుడ‌వేగ 126.18ఎం`
Highlights
యాంగ్రీ యంగ్ మ్యాన్ రాజశేఖర్ హీరోగా వస్తోన్న గరుడవేగ
ఈ చిత్రంలో పూకుమార్ హిరోయన్ కాగా సన్నీలియోని స్పెషల్ ఐటమ్
భారీ బడ్జెట్ తో తెరకెక్కిస్తున్న ఈ చిత్రం నవంబర్ 3న ప్రేక్షకుల ముందుకు..
తెలుగు చ‌ల‌న చిత్రాల్లో నేష‌న‌ల్ ఇన్వెస్టిగేష‌న్ ఏజెన్సీ(ఎన్ఐఎ) పై ఇప్ప‌టి వ‌ర‌కు సినిమాలు రాలేదు. ఓ సిన్సియ‌ర్ ఎన్ఐఎ ఆఫీస‌ర్ దేశం కోసం, త‌న కుటుంబం కోసం ఏం చేశాడ‌నే క‌థాంశంతో రూపొందిన యాక్ష‌న్ థ్రిల్ల‌ర్ `పిఎస్‌వి గ‌రుడ‌వేగ 126.18ఎం` ప‌వ‌ర్‌పుల్ పోలీస్ ఆఫీస‌ర్ పాత్ర‌ల‌కు పెట్టింది పేరైన యాంగ్రీ యంగ్ మేన్ డా.రాజ‌శేఖ‌ర్ హీరోగా సినిమా రూపొందుతోంది. మంచి క‌థ, ప‌వ‌ర్‌పుల్ హీరోయిజం, హృద‌యాన్ని తాకే ఎమోష‌న్స్, ఉత్కంఠ‌త రేపే స‌న్నివేశాలతో సినిమాను ద‌ర్శ‌కుడు ప్ర‌వీణ్ స‌త్తారు తెర‌కెక్కించారు. మ‌గాడు అంత ప‌వ‌ర్‌ఫుల్ రోల్‌లో రాజ‌శేఖ‌ర్‌ను ప్రెజంట్ చేయాల‌ని ద‌ర్శ‌కుడు ప్ర‌వీణ్ స‌త్తారు ప‌డ్డ త‌ప‌న తెర‌పై సినిమా రూపంలో క‌న‌ప‌డుతుంది.

జ్యో స్టార్ ఎంట‌ర్‌ప్రైజెస్ బ్యాన‌ర్‌పై 25 కోట్ల భారీ బ‌డ్జెట్‌తో కోటేశ్వ‌ర్ రాజు నిర్మించిన ఈ చిత్రంలో రాజ‌శేఖ‌ర్ స‌రికొత్త లుక్‌లో క‌న‌ప‌డ‌నున్నారు. రీసెంట్‌గా విడుద‌లైన ఈ సినిమా టీజ‌ర్ సోష‌ల్ మీడియాలో ట్రెండ్ క్రియేట్ చేసింది. టీజ‌ర్‌కు హ్యూజ్ రెస్పాన్స్ వ‌చ్చింది.

ఈ సంద‌ర్భంగా నిర్మాత కోటేశ్వ‌ర్ రాజు మాట్లాడుతూ - ``మా బేన‌ర్‌లో వ‌స్తోన్న తొలి సినిమా `పిఎస్‌వి గ‌రుడ‌వేగ 126.18ఎం`. సినిమా ప్రారంభం నుండి ప్ర‌తి పాత్ర‌ను రివీల్ చేస్తూ, దేనిక‌దే ప్ర‌త్యేకం అనేలా అంద‌రిలో ఆస‌క్తిని క‌లిగించేలా ప్ర‌మోష‌న్స్ ప్లాన్ చేస్తూ వ‌చ్చాం. హీరోయిన్ పూజా కుమార్ ఇందులో గృహిణి పాత్ర‌లో క‌నిపించ‌నున్నారు. అదిత్ అరుణ్ కీల‌క పాత్ర‌లో న‌టించారు. శ్ర‌ద్ధాదాస్ ఇన్వెస్టిగేటివ్ జ‌ర్న‌లిస్ట్ పాత్ర‌లో క‌న‌ప‌డ‌నుంది. కిషోర్ మెయిన్ విల‌న్‌గా న‌టించారు. పోసాని కృష్ణ‌ముర‌ళి, ర‌వివ‌ర్మ, నాజ‌ర్, పృథ్వీ, షాయాజీ షిండే త‌దిత‌రులు సినిమాలో న‌టించారు. ఇలా భారీ తారాగ‌ణం, సాంకేతిక నిపుణులతో మేకింగ్‌లో ఏ మాత్రం వెనుక‌డుగు వేయ‌కుండా సినిమాను హై టెక్నిక‌ల్ వేల్యూస్‌తో రూపొందించాం. ప్రెస్జీజియ‌స్‌గా నిర్మించిన ఈ చిత్రాన్ని న‌వంబ‌ర్ 3న విడుద‌ల చేయ‌డానికి స‌న్నాహాలు చేస్తున్నాం`` అన్నారు.

రాజ‌శేఖ‌ర్, పూజా కుమార్, ఆదిత్, కిషోర్, నాజ‌ర్, ఆద‌ర్శ్, శ‌త్రు, ర‌విరాజ్‌లు ప్రొఫెష‌న‌ల్ కిల్ల‌ర్స్ పాత్ర‌లో క‌న‌ప‌డ‌నున్నారు. శ్రీనివాస్ అవ‌స‌రాల కామెడి పాత్ర పోషిస్తున్నాడు. అలీ సైకాల‌జిస్ట్ పాత్ర‌లో, పృథ్వీ నింఫోమానియ‌క్ పేషెంట్‌గా, పోసాని కృష్ణ‌ముర‌ళి, షాయాజీ షిండే పొలిటిషియ‌న్స్ పాత్ర‌ల్లో న‌టిస్తున్నారు.
Last Updated 25, Mar 2018, 11:51 PM IST


దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
భారత్ ఓటమికి కారణం చెప్పిన కోహ్లి..!
దక్షిణాఫ్రికాతో సెంచూరియన్ వేదికగా బుధవారం రాత్రి జరిగిన రెండో టీ20 మ్యాచ్‌లో భారత్ జట్టు ఓటమికి కెప్టెన్ విరాట్ కోహ్లి
TNN | Updated:
Feb 22, 2018, 05:33PM IST
దక్షిణాఫ్రికాతో సెంచూరియన్ వేదికగా బుధవారం రాత్రి జరిగిన రెండో టీ20 మ్యాచ్‌లో భారత్ జట్టు ఓటమికి కెప్టెన్ విరాట్ కోహ్లి కారణం చెప్పాడు. మ్యాచ్ మధ్యలో వర్షం రావడంతో బౌలర్లకి బంతిపై పట్టు దొరకలేదని.. దీంతో దక్షిణాఫ్రికా బ్యాట్స్‌మెన్‌కి 189 పరుగుల భారీ లక్ష్యఛేదన సైతం సులువైందని కోహ్లి వివరించాడు. ఈ మ్యాచ్‌లో మనీశ్ పాండే (79 నాటౌట్: 48 బంతుల్లో 6x4, 2x6), మహేంద్రసింగ్ ధోని (52 నాటౌట్: 28 బంతుల్లో 4x4, 3x6) అర్ధశతకాలు బాదడంతో తొలుత భారత్ జట్టు నిర్ణీత 20 ఓవర్లలో 4 వికెట్ల నష్టానికి 188 పరుగులు చేయగా.. అనంతరం లక్ష్యాన్ని క్లాసెన్ (69: 30 బంతుల్లో 3x4, 7x6), కెప్టెన్ డుమిని (64: 40 బంతుల్లో 4x4, 3x6) దూకుడుగా ఆడటంతో దక్షిణాఫ్రికా 18.4 ఓవర్లలోనే 4 వికెట్లు కోల్పోయి ఛేదించేసింది.
దక్షిణాఫ్రికా బ్యాటింగ్ సమయంలో రెండు సార్లు వర్షం రావడం భారత బౌలర్లకి శాపంగా మారిందని కోహ్లి అభిప్రాయపడ్డాడు. ఈ మ్యాచ్‌లో 4 ఓవర్లు బౌలింగ్ చేసిన చాహల్ ఏకంగా 64 పరుగులు సమర్పించుకుని.. భారత టీ20 క్రికెట్ చరిత్రలో అత్యధిక పరుగులిచ్చిన బౌలర్‌గా రికార్డుల్లో నిలిచాడు. ‘భారత్ జట్టు ఆరంభంలోనే వికెట్లు చేజార్చుకోవడంతో 175 పరుగులు చేస్తే చాలని అనుకున్నాం. కానీ.. మనీశ్ పాండే, మహేంద్రసింగ్ ధోని, సురేశ్ రైనా మెరుగ్గా బ్యాటింగ్ చేయడం 188 పరుగులు చేయగలిగింది. వాస్తవానికి అది సురక్షితమైన స్కోరు. అయితే.. వర్షం రావడం‌తో భారత బౌలర్లకి కష్టంగా మారింది. ఇన్నింగ్స్ 12వ ఓవర్ నుంచి బంతిపై బౌలర్లకి పట్టు దొరకలేదు (13వ ఓవర్ వేసిన చాహల్ 6, 6, 4, 1, 0, 6 పరుగులిచ్చాడు). ఒకవేళ వర్షం రాకుండా ఉండింటే.. మ్యాచ్ ఫలితం ఎలా ఉండేదో అందరికీ తెలుసు’ అని కోహ్లి వెల్లడించాడు. విజేత నిర్ణయాత్మక మూడో టీ20 శనివారం జరగనుంది.


Visit Site
Recommended byColombia
ఆసీస్ జట్టు ప్రతిష్టను మసకబార్చిన బాల్ ట్యాంపరింగ్ ఉదంతం స్టీవ్ స్మిత్ కెరీర్‌కు యమపాశంగా మారింది. ఈ వివాదంతో నేపథ్యంలో స్మిత్ ఇప్పటికే కెప్టెన్సీకి గుడ్ బై చెప్పిన విషయం తెలిసిందే. వివాదంతో సంబంధం ఉన్న వైస్ కెప్టెన్ డేవిడ్ వార్నర్ కూడా పదవి నుంచి తప్పుకుంటున్నట్లు ప్రకటించాడు. బాల్ ట్యాంపరింగ్ వీడియో వైరల్ కావడం, ఆసీస్ జట్టుపై సర్వత్రా విమర్శలు వస్తున్న నేపథ్యంలో ఆస్ట్రేలియా ప్రధాని మార్కమ్ టర్న్‌బుల్ ఈ ఉదంతంపై విచారణకు ఆదేశించారు. నిందితులపై కఠిన చర్యలు తీసుకోవాలనే డిమాండ్ పెరుగుతున్న నేపథ్యంలో మరిన్ని చర్యలు తీసుకునే అవశాశం ఉన్నట్లు కనిపిస్తోంది.
ఈ ఘటనపై క్రికెట్ ఆస్ట్రేలియా విచారణ చేపట్టింది. మరోవైపు.. దక్షిణాఫ్రికాతో జరుగుతున్న మూడో టెస్టులో చివరి రెండు రోజులు స్మిత్ స్థానంలో వికెట్ కీపర్ టిమ్ పెయిన్ ఆసీస్ పగ్గాలను చేపడతాడని క్రికెట్ ఆస్ట్రేలియా సీఈవో జేమ్స్ సదర్‌ల్యాండ్ ప్రకటించారు.

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పూరి మనసుపెట్టి రాసిన స్క్రిప్ట్.. సెటైర్ ఉండదు: దిల్ రాజు
పూరి జగన్నాథ్ మనసు పెట్టి స్క్రిప్ట్ రాస్తే ఎలా ఉంటుందో ‘మెహబూబా’ సినిమా చూస్తే తెలుస్తుందని ప్రముఖ నిర్మాత దిల్ రాజు అన్నారు.
Samayam Telugu | Updated:
May 9, 2018, 08:18PM IST
పూరి జగన్నాథ్ మనసు పెట్టి స్క్రిప్ట్ రాస్తే ఎలా ఉంటుందో ‘మెహబూబా’ సినిమా చూస్తే తెలుస్తుందని ప్రముఖ నిర్మాత దిల్ రాజు అన్నారు. 1971 నాటి కథను 2018 కథతో అందంగా కనెక్ట్ చేశారని చెప్పారు. పూరి జగన్నాథ్ తన తనయుడు ఆకాశ్ పూరిని హీరోగా పరిచయం చేస్తున్న చిత్రం ‘మెహబూబా’. నేహాశెట్టి హీరోయిన్. పూరి జగన్నాథ్ టూరింగ్ టాకీస్ పతాకంపై శ్రీమతి లావణ్య సమర్పణలో పూరి కనెక్ట్స్ నిర్మించింది. శ్రీ వెంకటేశ్వర ఫిలింస్ అధినేత దిల్ రాజు మే 11న ప్రపంచ వ్యాప్తంగా ఈ చిత్రాన్ని రిలీజ్ చేస్తున్నారు. అయితే విడుదలకు ముందే బుధ‌వారం హైద‌రాబాద్‌లో యూత్‌కి ఈ చిత్రాన్ని ప్రత్యేకంగా ప్రద‌ర్శించారు. ఈ సందర్భంగా చిత్ర యూనిట్ మీడియా సమావేశం నిర్వహించింది.
దిల్ రాజు మాట్లాడుతూ.. ‘సినిమా మీద నమ్మకంతో ముందు కాలేజీ విద్యార్థులకు ప్రదర్శించాం. సినిమా జనాల్లోకి వెళ్లడం చాలా కీలకం. కొత్తవాళ్లతో తెకెక్కించిన సినిమా తప్పకుండా జనాల్లోకి వెళ్లాలి. పూరి మనసు పెట్టి స్క్రిప్ట్ రాస్తే ఎలా ఉంటుందో ‘మెహబూబా’ చూస్తే తెలుస్తుంది. 1971 కథని 2018 కథతో అందంగా కనెక్ట్ చేశారు. జెన్యూన్ లవ్ స్టోరీ ఇది. మామూలుగా పూరి సినిమాల్లో ఆయన స్టైల్ సెటైర్ ఉంటుంది. కానీ ఈ సినిమాలో అలాంటిదేమీ ఉండదు’ అని చెప్పుకొచ్చారు.
పూరి జగన్నాథ్ మాట్లాడుతూ.. ‘సినిమా నచ్చడంతో దిల్ రాజు యువతకు ప్రదర్శించమని చెప్పారు. నిజంగానే ఈ సినిమాను జెన్యూన్‌గా చేశాను. సీన్లు, డైలాగులు బాగున్నాయి. ఇడియట్, పోకిరి తర్వాత మా ఇద్దరి కాంబినేషన్‌లో ఈ సినిమా పెద్ద హిట్ అవుతుంది. ఆడియన్స్ ఒకచోట నవ్వుతారని నేననుకుంటే.. వాళ్లు నాలుగు చోట్ల నవ్వారు. ఇది నాకు స్పెషల్ థ్రిల్‌ని కలిగించింది’ అని చెప్పారు. యూఎస్‌లో ప్రీమియర్ వేస్తున్నామని, ఈనెల 10న రాత్రి 8 గంటలకు అక్కడ ప్రీమియర్ షోను ప్రదర్శించనున్నట్లు సహ నిర్మాత ఛార్మి వెల్లడించారు. యూఎస్‌లో రెండు వారాలపాటు ఉండి, తెలుగు ప్రేక్షకులను కలుస్తానని తెలిపారు.


Jun 13,2017
తప్పంతా ఆ సంస్థలదే: జియో
న్యూఢిల్లీ: టెలికాం రంగంలో ఏర్పడిన అనిశ్చిత పరిస్థితులకు పూర్తి బాధ్యత టెలికాం కంపెనీలదేనంటూ రిలయన్స్ జియా ఘాటుగా ఆరోపించింది. టెలికాం సంస్థల సొంత తప్పిదాలతోనే టెలికం రంగం నష్టాల బాటలో పయనిస్తోందని సోమవారం వివిధ మంత్రి వర్గాల సమన్వయ సంఘం (ఐఎంజీ) ఏర్పాటు చేసిన భేటీలో 'రిలయన్స్ జియో' ఆరోపించింది. ఆర్థిక నష్టాల చూపిస్తూ ఆ సంస్థలు తమను తామే మోసం చేసుకుంటున్నాయని తీవ్రమైన ఆరోపణలు చేసింది. డేటా వృద్ధికి అవకాశం ఉన్న కొత్త టెక్నాలజీలలో పెట్టుబడులు కానీ,, ఆ వైపు దృష్టి సారించే ప్రయత్నం చేయటం లేదని ఐఎంజీ వద్ద జియో అధికారులు వ్యాఖ్యానించాయి. ఇంటర్నెట్ డేటా కొత్త పుంతలు తొక్కుతున్న ఈ క్రమంలో టెల్కొలు (రిలయన్స్ జియో పక్కకు పెట్టి) రూ.1,25,000 కోట్లు పెట్టుబడులు పెట్టాల్సిన అవసరం ఉందని, ఇందుకు ఆయా కంపెనీలలో వాటాలను విక్రయించైనా నిధులను సమకూర్చుకోవాలని పేరు చెప్పడం ఇష్టం లేని జియో సీనియర్ ఆధికారి ఒకరు సూచించారు. కాగా టెలికం రంగం ఎదుర్కొంటున్న ప్రస్తుత ఆర్థిక సమస్యలకు వాటి సొంత తప్పిదాలే కారణమని ఆయన తెలిపారు. జీఎస్‌టీ రేట్లు, లైసెన్స్ ఫీజు, యూఎస్‌వో లేవీల తగ్గింపు విషయంలో ఒక విధాన పరమైన జోక్యం అవసరమని ఆయన పేర్కొన్నారు.
మీ స్నేహితులకు రికమెండ్ చెయ్యండి


కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Aakash Chopra: ధోనీని తరుముతుంటే సెక్యూరిటీ గార్డ్స్ ఏరీ..?
స్టేడియంలో భద్రతా వైఫల్యానికి ఇది తార్కాణం. అభిమాని మైదానంలోకి ప్రవేశిస్తే..? అతడ్ని నియంత్రించేందుకు సెక్యూరిటీ గార్డ్స్ వేగంగా అక్కడికి  ఎందుకు రాలేదు..? -ఆకాశ్ చోప్రా
Samayam Telugu | Updated:
Mar 6, 2019, 04:07PM IST
Aakash Chopra: ధోనీని తరుముతుంటే సెక్యూరిటీ గార్డ్స్ ఏరీ..?
హైలైట్స్
మహేంద్రసింగ్ ధోనీని మైదానంలో వెంబడించిన అభిమాని
అభిమానికి దొరక్కుండా కాసేపు పరుగెత్తిన ధోనీ
అంతర్జాతీయ క్రికెటర్ల భద్రతపై ప్రశ్నించిన ఆకాశ్ చోప్రా
అభిమానులు మైదానంలోకి రావడం పరిపాటిగా మారుతోందంటూ మండిపాటు
క్రికెట్ స్టేడియాల్లో అంతర్జాతీయ క్రికెటర్ల భద్రత ప్రశ్నార్థకంగా మారుతోందని మాజీ క్రికెటర్, వ్యాఖ్యాత ఆకాశ్ చోప్రా ఆవేదన వ్యక్తం చేశాడు. ఆస్ట్రేలియాతో నాగ్‌పూర్ వేదికగా మంగళవారం రాత్రి ముగిసిన రెండో వన్డేలో భారత క్రికెటర్లు ఫీల్డింగ్ కోసం మైదానంలోకి వస్తుండగా.. స్టేడియంలోని భద్రతా వలయాన్ని దాటుకుని వచ్చిన ఓ అభిమాని ధోనీతో కరచాలనం కోసం వెంటపడిన విషయం తెలిసిందే.
Don't mess with #MSDhoni https://t.co/TQi7eSB2dn
— Narsi Reddy Yaggonu (@NarsiYaggonu) 1551808735000
అభిమాని తనవైపు దూసుకొస్తుండటాన్ని గమనించిన ధోనీ.. అతనికి అందకుండా అటూ.. ఇటూ పరుగెత్తగా.. మైదానంలోనే కాసేపు మాజీ కెప్టెన్‌ని వెంబడించిన అభిమాని చివరికి కరచాలనం చేసిన తర్వాతగానీ వెనుదిరగలేదు. చూసేందుకు ఇది సరదాగా కనిపించినా.. క్రికెటర్ల భద్రతలోని డొల్లతనం మరోసారి బయటపడింది.
‘స్టేడియంలో భద్రతా వైఫల్యానికి ఇది తార్కాణం. అభిమాని మైదానంలోకి ప్రవేశిస్తే..? అతడ్ని నియంత్రించేందుకు సెక్యూరిటీ గార్డ్స్ వేగంగా అక్కడికి ఎందుకు రాలేదు..? గత కొద్దిరోజులుగా ఇలా అభిమానులు మైదానంలోకి రావడం పరిపాటిగా మారిపోయింది’ అని ఆకాశ్ చోప్రా మండిపడ్డాడు. ఇటీవల న్యూజిలాండ్ టూర్‌లోనూ ధోనీ కోసం ఓ అభిమాని మైదానంలోకి ప్రవేశించిన విషయం తెలిసిందే.

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


shalini pandey to play actress jamuna in savitiri biopic
‘మహానటి’లో జమున పాత్రలో ఆమె..!
నటి సావిత్రి జీవిత కథ ఆధారంగా రూపొందుతున్న ‘మహానటి’లో మరో నటీమణి నటించబోతోంది.
TNN | Updated:
Sep 11, 2017, 09:47AM IST
నటి సావిత్రి జీవిత కథ ఆధారంగా రూపొందుతున్న ‘మహానటి’లో మరో నటీమణి నటించబోతోంది. ఇప్పటికే ఈ సినిమాలో టైటిల్ లో రోల్ కీర్తి సురేష్, ఒక జర్నలిస్టు పాత్రలో సమంత, మరో పాత్రలో నిత్యామీనన్ లు నటిస్తున్నారు. వీరికి తోడు ఇప్పుడు ‘అర్జున్ రెడ్డి’ హీరోయిన్ శాలినీ పాండే కూడా జాయిన్ అవుతోందని సమాచారం. అర్జున్ రెడ్డి సినిమాతో ఈమె మంచి గుర్తింపు సంపాదించుకుందని వేరే చెప్పనక్కర్లేదు. ఈ క్రమంలో శాలినీ ‘మహానటి’లో ఒక ముఖ్యపాత్రను చేయబోతోంది.
సావిత్రి జీవిత కథ సినిమాలో నాటి తరం నటీమణులకు కూడా స్థానం ఉంటుంది. సావిత్రి జీవితం అంతా సినిమా వాళ్ల మధ్యనే గడిచింది కాబట్టి.. చాలా మంది ప్రస్తావన ఉంటుంది. ఇప్పటికే సావిత్రి భర్త జెమినీ గణేషన్ పాత్రలకు మలయాళ నటుడు దుల్కర్ సల్మాన్ ను ఎంచుకున్నారు. ఇక శాలిని పాత్ర లివింగ్ లెజెండ్ జమునగారిది అని సమాచారం.


దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
‘రాజుగారి గది-2’కి లాభాల పంట..!
మిక్స్‌డ్ రివ్యూలు, పాజిటివ్ రేటింగులు పొందుతున్న ఈ సినిమా
TNN | Updated:
Oct 13, 2017, 01:56PM IST
‘రాజుగారి గది’ విజయవంతం అయిన సినిమా. అందుకే దాన్నొక ప్రాంచైజ్ గా మార్చి.. సీక్వెల్ పార్టును రెడీ చేసి విడుదల చేశారు. వాస్తవానికి తొలి పార్టుకూ రెండో పార్టుకూ ఎలాంటి సంబంధం లేదు. మలయాళ హిట్ చిత్రం ‘ప్రేతమ్’ కు రీమేక్ ను ‘రాజుగారి గది’కి సీక్వెల్ గా తీసి విడుదల చేశారు. మిక్స్‌డ్ రివ్యూలు, పాజిటివ్ రేటింగులు పొందుతున్న ఈ సినిమా ప్రీ రిలీజ్ మార్కెట్ తోనే లాభాల బాట పట్టినట్టుగా తెలుస్తోంది.
హారర్ జోనర్ లో సినిమాలు తెలుగునాట లో-బడ్జెట్ తోనే రూపొందుతూ ఉంటాయి. అయితే రాజుగారిగది-2 మాత్రం మిగతా హారర్ సినిమాలతో పోలిస్తే హై బడ్జెట్ తో రూపొందింది. ఈ సినిమాకు స్టార్ కాస్ట్ తోడు కావడంతో బడ్జెట్ పెరిగింది. అందుకు అనుగుణంగా బిజినెస్ కూడా పెరిగిందని సమాచారం. ఈ సినిమా ప్రీరిలీజ్ మార్కెట్ లో మంచి నంబర్లే వినిపిస్తున్నాయి.
ప్రత్యేకించి శాటిలైట్ రైట్స్ అయితే రికార్డు స్థాయి ధరకే అమ్ముడయ్యాయని తెలుస్తోంది. ఏకంగా ఎనిమిది కోట్ల రూపాయలు చెల్లించి ఈ సినిమా ప్రసార హక్కులను తీసుకుందట ఒక సంస్థ. శాటిలైట్ రైట్స్ తోనే అంత మొత్తం సమకూరే సరికి రాజుగారిగది-2 వ్యాపారం లాభాల బాట పట్టిందని సమాచారం.
ఈ సినిమా హిందీ డబ్బింగ్, డిజిటల్, శాటిలైట్ అన్నీ కలిపి రెండు కోట్ల రూపాయలు వచ్చాయట. హారర్ జోనర్ సినిమా కాబట్టి.. అనువాద రేట్లు మంచి ధర పలికాయి. ఇక అసలైన థియేటరికల్ రైట్స్ విషయానికి వస్తే.. గుంటూరు, ఈస్టు, వెస్టు, కృష్ణా, సీడెడ్ కర్ణాటక రైట్స్ కలిపి ఎనిమిది కోట్ల రూపాయలకు అమ్ముడయ్యాయని సమాచారం.
ఇక నైజాం, వైజాగ్, ఓవర్సీస్ రైట్స్ ఈ సినిమాకు లాభాల మొత్తంగా నిలుస్తున్నాయని తెలుస్తోంది. ఇవన్నీ ప్రీ రిలీజ్ నంబర్లు...బాక్సాఫీస్ వద్ద ఈ సినిమా ఏ మేరకు సత్తా చాటుతుందో చూడాలిక.


chiranjeevi guest role in allu arjun's naa peru surya movie?
ప్లీజ్ మామ అన్న బన్నీ.. చూద్దాం లే అన్న చిరు
'ఖైదీ నెంబర్ 150' సినిమాతో సెకండ్ ఇన్నింగ్స్ మొదలుపెట్టిన చిరంజీవి ఆ సినిమా‌తో మరోసారి తన చరిష్మా ఏంటో నిరూపించుకున్నాడు. ఆ క్రేజ్‌ను ఉపయోగించుకోవాలని చాలా మంది హీరోలు ప్రయత్నాలు మొదలు పెట్టారు. తాజాగా బన్నీ..
TNN | Updated:
Mar 16, 2017, 09:03PM IST
'ఖైదీ నెంబర్ 150' సినిమాతో సెకండ్ ఇన్నింగ్స్ మొదలుపెట్టిన చిరంజీవి ఆ సినిమా‌తో మరోసారి తన చరిష్మా ఏంటో నిరూపించుకున్నాడు. ఆ క్రేజ్‌ను ఉపయోగించుకోవాలని చాలా మంది హీరోలు తమ సినిమాలకు చిరుతో వాయిస్ ఓవర్ చెప్పించారు.
అయితే ఇప్పుడు బన్నీ ఓ అడుగు ముందుకు వేసి చిరుతో తన సినిమాలో గెస్ట్ రోల్ చేయించడానికి ప్లాన్ చేస్తున్నాడు. బన్నీ ప్రస్తుతం 'దువ్వాడ జగన్నాథం' సినిమాలో నటిస్తున్నాడు. ఈ సినిమా పూర్తయిన వెంటనే వక్కంతం వంశీతో కలిసి సెట్స్ మీదకు వెళ్లడానికి సిద్ధంగా ఉన్నాడు. లగడపాటి శ్రీధర్, నాగబాబులు కలిసి ఈ సినిమాను నిర్మించబోతున్నారు. ఈ సినిమా కోసం ' నా పేరు సూర్య ' అనే టైటిల్ రిజిస్టర్ చేయించారు. 'నా ఇల్లు ఇండియా' అనేది ఉపశీర్షిక.


Cash
బెంగాల్‌కు రూ.2.35లక్షల కోట్ల పెట్టుబడులు
కోల్‌కత్తా, జనవరి 22: పశ్చిమబెంగాల్ ప్రభుత్వం నిర్వహించిన పెట్టుబడుల సదస్సులో మొత్తంగా రెండు లక్షల కోట్ల పెట్టుబడుల ప్రతిపాదనలు అందినట్లు ప్రభుత్వం స్పష్టంచేసింది. రెండురోజులపాటు నిర్వ హించిన ఈసదస్సులో మొత్తంగా 2,35,290 కోట్ల ప్రతిపాదనలు వచ్చాయని ముఖ్యమంత్రి మమతా బెనర్జీ ప్రకటించారు. ఇతర భారీ రంగాలతోపాటు ఎంఎస్‌ఎంఇ రంగానికి కూడా 50,710 కోట్ల ప్రతి పాదనలు అందాయి. పట్టణాభివృద్ధిపరంగా 46,600 కోట్లు రవాణారంగంలో 38,861 కోట్ల ప్రతి పాదనలు అందినట్లు తెలిపారు. సదస్సులో చైనా 61,765కోట్ల పెట్టుబడులు ఉత్పత్తిరంగంలో పెట్టేం దుకు సంసిద్ధత వ్యక్తంచేసిందని అన్నారు. రవాణారంగంలో మాస్‌ట్రాన్సిట్ వ్యవస్థకోసం 27వేల కోట్లు ఖర్చుచేసే ప్రతిపాదనలు అందాయని బెనర్జ వివరించారు. పెద్దనోట్లరద్దు, పునరుద్ధరణ వంటి అంశాలు వెంటాడినా బెంగాల్‌కు పెట్టుబ డులు వెల్లువలా వచ్చాయని మమతా బెనర్జీ హర్షం వ్యక్తంచేసారు. అదే డాలర్లలో చూస్తే 35 బిలియన్ డాలర్ల పెట్టుబడులు అందాయని ఆమె వివరించారు. 29 దేశాల నుంచి నాలుగు వేలమందికిపైగా బిజినెస్ ప్రతినిధులు ఈ సదస్సులో పాల్గొన్నారన్నారు. గడచిన రెండు బిజినెస్ సదస్సుల్లో ప్రభుత్వం 4.93 లక్షల కోట్ల పెట్టుబడుల ప్రతిపాదనలు వచ్చాయని, వీటిలో 40శాతం ప్రస్తుతం అమలుదశలో ఉన్నాయన్నారు. 50 లక్షల కోట్లు, 60 లక్షల కోట్లు ప్రతి పాదనలు అని చెపుతూ చివరకు అమలు మాత్రం జీరో అని ఆమె వ్యాఖ్యానిస్తూ ప్రస్తుతం వచ్చిన పెట్టు బడులే తమకు మేలుచేస్తాయన్నారు. ఇటీవల నిర్వహించిన బిజినెస్ సదస్సుల్లో కొన్ని రాష్ట్రాలు చేసిన ప్రకటనలపై పరోక్షంగా బెనర్జీ స్పందించారు. బెంగాల్‌లో సానుకూల వాతావరణం ఉందని, బెంగాల్‌కు రండి పెట్టుబడులు పెట్టండి అని అన్నారు గతంలోని వామపక్షప్రభుత్వ విధానాలవల్ల పెట్టుబడులు మందగించాయని దీనివల్లనే అడ్డంకులు వచ్చాయని, ప్రస్తుతం వీటన్నింటినీ అధిగమిస్తామన్నారు.


కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
భారత్, పాక్ క్రికెటర్లు ఒకే డ్రెస్సింగ్ రూములో..!
ఇంగ్లాండ్ వేదికగా జరగనున్న ఓ ఛారిటీ మ్యాచ్ కోసం భారత్, పాకిస్థాన్ క్రికెటర్లు ఒకే డ్రెస్సింగ్ రూముని పంచుకోనున్నారు. కరీబియన్ దీవుల్లో హరికేన్స్
Samayam Telugu | Updated:
May 30, 2018, 07:09PM IST
భారత్, పాక్ క్రికెటర్లు ఒకే డ్రెస్సింగ్ రూములో..!
ఇంగ్లాండ్ వేదికగా జరగనున్న ఓ ఛారిటీ మ్యాచ్ కోసం భారత్, పాకిస్థాన్ క్రికెటర్లు ఒకే డ్రెస్సింగ్ రూముని పంచుకోనున్నారు. కరీబియన్ దీవుల్లో హరికేన్స్ బీభత్సం కారణంగా పాడైన స్టేడియాల మరమ్మతుల కోసం ఓ ఎగ్జిబిషన్ మ్యాచ్‌ను గురువారం ఐసీసీ నిర్వహించనుంది. వెస్టిండీస్ vs వరల్డ్ ఎలెవన్ జట్ల మధ్య ఈ మ్యాచ్ జరగనుండగా.. భారత్‌కి చెందిన దినేశ్ కార్తీక్, మహ్మద్ షమీ.. పాకిస్థాన్ క్రికెటర్లు షాహిద్ అఫ్రిది, షోయబ్ మాలిక్‌లు వరల్డ్ ఎలెవన్ తరఫున బరిలోకి దిగనున్నారు. భారత్, పాకిస్థాన్ కాకుండా అఫ్గానిస్థాన్, బంగ్లాదేశ్, న్యూజిలాండ్, ఇంగ్లాండ్ దేశాలకి చెందిన క్రికెటర్లు కూడా వరల్డ్ ఎలెవన్ జట్టులో ఉన్నారు.
ఈ మ్యాచ్ గురించి వరల్డ్ ఎలెవన్ హెడ్ కోచ్ ఆండ్రీ ఫ్లవర్ మాట్లాడుతూ ‘భారత్, పాకిస్థాన్ క్రికెటర్లు ఒకే డ్రెస్సింగ్ రూముని పంచుకోవడం అరుదుగా జరుగుతుంటోంది. ఇది ఓ మంచి పని కోసం నిర్వహిస్తున్న మ్యాచ్. ఇది క్రికెటర్లందరికీ సరికొత్త అనుభూతినిస్తుంది. గతంలోనూ ఇలానే పాకిస్థాన్‌లో వరల్డ్ ఎలెవన్ మ్యాచ్‌లను నా ఆధ్వర్యంలో నిర్వహించాను’ అని ఆండ్రీ ఫ్లవర్ వెల్లడించాడు. వరల్డ్ ఎలెవన్ జట్టుకి అఫ్రిది నాయకత్వం వహించనుండగా.. వెస్టిండీస్ జట్టుని కార్లోస్ బ్రాత్‌వైట్ నడిపించనున్నాడు.

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


Visit Site
Recommended byColombia
కైలాశ్ దురుద్దేశంతో తనను అతడి గదికి రమ్మన్నాడని సోనా మొహాపాత్ర ఆరోపించారు. ట్విటర్ ద్వారా ఆమె పలు విషయాలు వెల్లడించారు. ‘పృథ్వి కేఫ్‌లో ఓ రోజు నేను కైలాశ్‌ను కలిశా. ఇద్దరం కలిసి త్వరలో నిర్వహించాల్సి ఉన్న ఓ కచేరీ కార్యక్రమం గురించి మాట్లాడటానికి కలుసుకున్నాం. ఆ సమయంలో మాటల మధ్యలో కైలాశ్ తన చేతులతో నన్ను అసభ్యంగా తాకాడు’ అని సోనా తెలిపారు.
‘మీరు చాలా అందంగా ఉన్నారు.. లక్కీగా మీకు ఓ నటుడు కాకుండా మ్యూజిసియనే (సోనా భర్త రామ్ సంపత్) దొరికాడు.. అంటూ మాట్లాడటం మొదలుపెట్టాడు. వెంటనే నేను అక్కడి నుంచి లేచి వెళ్లిపోయా’ అంటూ ట్విటర్‌లో సోనా రాసుకొచ్చారు..
ఆ తర్వాత కూడా కైలాశ్ తనను వదల్లేదని సోనా తెలిపారు. ఢాకాలో ఓసారి తాను విమానం దిగి హోటల్ రూంకు వెళుతుండగా.. కైలాశ్ తనకు పలుమార్లు ఫోన్ చేశాడని వెల్లడించారు. ఆ ఫోన్ తాను లిఫ్ట్ చేయకపోవడంతో.. షో నిర్వాహకులకు ఫోన్ చేసి తన చేత మాట్లాడించమని అడిగాడని ఆమె వివరించారు.
‘ఇక చేసేదేంలేక కైలాశ్‌తో ఫోన్లో మాట్లాడా. కచేరీ కార్యక్రమాన్ని వదిలేసి తన గదికి రావాలని అతడు చెప్పాడు. అంతకుముందు కైలాశ్ నా స్టూడియోలో ఎన్నో పాటలు పాడాడు. కానీ, అతడికి ఇలాంటి నీచ బుద్ధి ఉందని తెలియదు. ముందే తెలిసుంటే నా పట్ల ఇలా జరిగి ఉండేది కాదు’ అని సోనా తెలిపారు.
ఇంత నీచమైన వ్యక్తి తన ట్విటర్ బయోడేటాలో తానో సింపుల్ వ్యక్తినని రాసుకోవడం శోచనీయం అని సోనా అన్నారు. సంధ్య మేనన్ అనే జర్నలిస్టు కూడా కైలాశ్‌పై ఆరోపణలు చేశారు. నేరుగా ఆమె కైలాశ్ తనకు పంపిన సందేశాలను స్క్రీన్‌షాట్స్ తీసి ట్విటర్‌లో పోస్ట్ చేశారు. ఈ స్క్రీన్‌షాట్స్ చూసిన కైలాశ్ ఆమెకు ట్విటర్ ద్వారా క్షమాపణలు కూడా చెప్పారు.
కైలాశ్ క్షమాపణలు చెప్పడంపైనా సోనా మొహాపాత్ర స్పందించారు. ‘ఎంత మంది ఆడవాళ్లకు ఇలా క్షమాపణలు చెప్తారు కైలాశ్? ఇప్పటినుంచే మొదలుపెట్టండి. మీరు అందరికీ సారీ చెప్పేసరికి జీవితకాలం పడుతుంది’ అని వ్యాఖ్యానించారు.
తనదైన గాత్రంతో బాలీవుడ్‌లో టాప్ సింగర్‌గా ఎదిగిన కైలాశ్.. దక్షిణాది సినీ ఇండస్ట్రీలోనూ మంచి గుర్తింపు సాధించారు. అరుంధతిలో ఆయన పాడిన పాట తెలుగువారి నాలుకపై ఇప్పటికీ నానుతూనే ఉంది. అరుంధతితో పాటు ‘మిర్చి’, ‘గోపాల గోపాల’, ‘బాహుబలి’, ‘భరత్ అనే నేను’ సినిమాల్లో కైలాష్ అద్భుతమైన పాటలు పాడారు. తాజాగా విడుదలవుతున్న ‘అరవింద సమేత వీర రాఘవ’ సినిమాలోనూ ఓ పాట పాడారు.

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


internet vaartha 199 Views
మొహాలీ : టీమిండియా వన్డే, టి20 కెప్టెన్ ధోనీకి మరోసారి కోపం వచ్చింది. బంగ్లాదేశ్‌తో మ్యాచ్ అనంతరం ఒక విలేకరి ప్రశ్నకు ధోనీకి చిర్రెత్తుకొచ్చిన విషయం తెలిసిందే. ఎలాంటి కోపం లేకుండానే ధోనీకి కోపం వచ్చిందట. ఆస్ట్రేలియాతో జరిగిన మ్యాచ్‌లో భారత్ గెలిచింది. అయితే మ్యాచ్‌కు ముందు టీమిండియా ఆటగాళ్లు ట్రయినింగ్ సెషన్‌లో పాల్గొన్నారు. పుట్‌బాల్ ఆడారు. ధోనీ నెట్‌కు వెళ్లే సమయంలో ఒక ఫోటో జర్నలిస్టు అతని ఫోటో కోసం ప్రయత్నించాడు.కాగా ఈ సందర్భంగా ధోనీ ఆ ఫోటో జర్నలిస్ట్‌ను ఉద్దేశించి మమ్మల్ని కొంచెం ఆడనిస్తావా అని అన్నాడు. ధోనీ ఏమన్నాడో అర్థం చేసుకోలేకపోయిన పోటో జర్నలిస్టు మీరు నన్ను క్రికెట్ ఆడమంటున్నారా? అని అడిగాడు. దీనిపై స్పందించిన ధోనీ నీకు అంత సామర్థ్యమే ఉంటే జట్టులో ఉండేవాడివని వ్యాఖ్యానించినట్లు తెలుస్తుంది. కాగా ఈ వారంలో ధోనీకి ఆగ్రహం రావడం ఇది రెండవ సారి. బంగ్లాదేశ్‌తో జరిగిన మ్యాచ్ సందర్భంగా,ఇప్పుడు ఆసీస్‌తో మ్యాచ్‌కు ముందు జర్నలిస్టుపై ధోనీ అసహనం వ్యక్తం చేశాడు.


కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
శర్వానంద్ తల్లిగా అమల.. మరి తండ్రి పాత్రలో..!!
అక్కినేని అమల చాలా రోజుల తరవాత ఒక సినిమాలో నటిస్తున్నారు. అది కూడా శర్వానంద్ సినిమాలో.. అందులోనూ తల్లిగా. కథ నచ్చడంతో అమల తల్లి పాత్ర చేయడానికి అంగీకరించారు.
Samayam Telugu | Updated:
Nov 1, 2019, 05:45PM IST
శ‌ర్వానంద్ హీరోగా డ్రీమ్ వారియ‌ర్ పిక్చర్స్ బ్యాన‌ర్‌పై శ్రీకార్తీక్ ద‌ర్శక‌త్వంలో ఎస్.ఆర్.ప్రకాశ్‌బాబు, ఎస్.ఆర్.ప్రభు ఓ చిత్రాన్ని నిర్మిస్తున్నారు. ఈ సినిమా సెకండ్ షెడ్యూల్ షూటింగ్ హైద‌రాబాద్‌లో ఈరోజు (న‌వంబ‌ర్ 1న) ప్రారంభ‌మైంది. అయితే, ఈ సినిమాలో అమల అక్కినేని ఒక ముఖ్య పాత్రలో నటిస్తున్నారు. అది తల్లి పాత్ర. శ‌ర్వానంద్ త‌ల్లిగా అమల కనిపించనున్నారు.
ఇక ప్రముఖ సంగీత ద‌ర్శకుడు అనిరుధ్ ర‌విచందర్ తండ్రి, న‌టుడు ర‌వి రాఘ‌వేంద్ర.. శర్వానంద్ తండ్రి పాత్రలో న‌టిస్తున్నారు. సెల‌క్టివ్ సినిమాల్లోనే న‌టించే అమ‌ల అక్కినేని.. క‌థ, త‌న పాత్ర న‌చ్చడంతో ఈ సినిమాలో యాక్ట్ చేయ‌డానికి ఒప్పుకున్నారు.
Also Read: బర్త్‌డే స్పెషల్.. ఫ్యాన్స్‌కి ఇలియానా బికినీ ట్రీట్
ప్రస్తుతం హైద‌రాబాద్‌లో శ‌ర్వానంద్, అమ‌ల అక్కినేని, ర‌వి రాఘ‌వేంద్ర పాత్రల మ‌ధ్య కీల‌క స‌న్నివేశాల‌ను చిత్రీక‌రిస్తున్నారు. ‘పెళ్ళిచూపులు’ ఫేమ్ రీతూవ‌ర్మ హీరోయిన్‌గా న‌టిస్తున్నారు. నాజ‌న్, వెన్నెల కిషోర్, ప్రియ‌ద‌ర్శి ఇత‌ర ముఖ్య పాత్రలు పోషించారు. స్నేహం, ప్రేమ మ‌ధ్య విడ‌దీయ‌రాని బంధాన్ని తెలియ‌జేసేలా ఈ చిత్రం ఉంటుంది.
See Photo Story: చేతిలో మందార పువ్వు... చీరకట్టులో అనుపమ సొగసుల నవ్వు
ఈ చిత్రానికి త‌రుణ్ భాస్కర్ మాట‌లు అందిస్తున్నారు. జాక్స్ బిజోయ్ సంగీతాన్ని, సుజిత్ సారంగ్ సినిమాటోగ్రఫీని అందిస్తున్నారు. రీసెంట్‌గా ‘ఖైదీ’ చిత్రంతో తెలుగు, త‌మిళ భాష‌ల్లో స‌క్సెస్‌ను సాధించిన నిర్మాణ సంస్థ డ్రీమ్ వారియ‌ర్ పిక్చర్స్ ఈ చిత్రాన్ని కూడా తెలుగు, త‌మిళ భాష‌ల్లోనే నిర్మిస్తోంది. వచ్చే ఏడాది వేసవిలో ఈ సినిమాను గ్రాండ్ రిలీజ్ చేయ‌డానికి నిర్మాత‌లు ప్లాన్ చేస్తున్నారు.


Visit Site
Recommended byColombia
పెళ్లి చూపులు, అర్జున్ రెడ్డి, గీత గోవిందం చిత్రాలతో కమర్షియల్ స్టామినా ఉన్న స్టార్ హీరోగా ఎదిగిన విజ‌య్ దేవరకొండ నటించిన తాజా చిత్రం ‘టాక్సీవాలా’.జిఏ2 పిక్చ‌ర్స్ మ‌రియు యు.వి. క్రియేషన్స్ సంయుక్తంగా ఈ చిత్రాన్ని నిర్మించారు. ఎస్ కె ఎన్ ఈ చిత్రంతో నిర్మాతగా.. రాహుల్ సంకృత్యాన్ దర్శకుడిగా పరిచయమవుతున్నారు. ఈ చిత్రంలోని గ్రాఫిక్స్‌కి సంబంధించిన పనుల కారణంగానే విడుదల విషయంలో కాస్త ఆలస్యమైందని యూనిట్ తెలిపింది. పోస్ట్ ప్రొడ‌క్ష‌న్ వర్క్స్‌ని కంప్లీట్ చేసి నవంబర్ 16న ఈ చిత్రాన్ని ప్రపంచవ్యాప్తంగా ప్రేక్ష‌కుల ముందుకు తీసుకురానున్నారు నిర్మాతలు.
ఈ సందర్భంగా చిత్ర నిర్మాత ఎస్.కె.ఎన్ మాట్లాడుతూ... ‘విజయ్ దేవరకొండకు ఉన్న క్రేజ్, పాపులారిటీ దృష్టిలో పెట్టుకుని ఈ చిత్రాన్ని నిర్మించాము. విజ‌య్ ఇమేజ్‌కి తగ్గట్టుగానే అన్ని వర్గాల్ని ఎంటర్ టైన్ చేసే విధంగా దర్శకుడు రాహుల్ తీర్చిదిద్దాడు. విజయ్ మేనరిజమ్స్ యూత్‌ని విప‌రీతంగా ఆక‌ట్టుకుంటాయి, బాడీ లాంగ్వేజ్, క్యారెక్టరైజేషన్ ఆడియెన్స్‌ని మెస్మరైజ్ చేస్తాయి. ‘గీత గోవిందం’ వంటి భారీ బ్లాక్ బస్టర్ చిత్రం తర్వాత ఏర్పడిన అంచనాలను దృష్టిలో ఉంచుకొని టాక్సీవాలాను గ్రాండ్‌గా రిలీజ్ చేయనున్నాం.
డైరెక్టర్ రాహుల్ టేకింగ్, సుజిత్ విజువల్స్, జేక్స్ మ్యూజిక్, కృష్ణకాంత్ లిరిక్స్, జాషువా స్టంట్స్ ఈ చిత్రానికి హైలైట్‌గా నిలుస్తాయి. ఈ చిత్రంలో గ్రాఫిక్స్ చాలా కీలకం. బెటర్ క్వాలిటీ గ్రాఫిక్స్ కోసమే ఈ చిత్రం విడుదల కాస్త ఆలస్యమైంది. జీఏ2 పిక్చర్స్ , యు.వి క్రియేషన్స్ క్వాలిటీ విషయంలో ఎప్పటికీ కాంప్రమైజ్ కావనే విషయం తెలిసిందే. హిలేరియస్ సస్పెన్స్ సైంటిఫిక్ థ్రిల్లర్‌గా తెరకెక్కిన ఈ చిత్రాన్ని అత్యధిక థియేటర్లలో నవంబర్ 16న ప్రపంచవ్యాప్తంగా విడుదల చేయనున్నాం’ అని అన్నారు. విజయ్ దేవరకొండ, ప్రియాంక జవాల్కర్, మాళవికా నాయర్, కళ్యాణి, మధునందన్, సిజ్జు మీనన్, రవి ప్రకాష్, రవి వర్మ, ఉత్తేజ్, విష్ణు తదితరులు ఈ చిత్రంలో నటిస్తున్నారు.

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


గణతంత్ర దినోత్సవంనాడు "కాటమరాయుడు" టీజర్
Highlights
పవర్ స్టార్ పవన్ కల్యాణ్, శృతి హాసన్ ల కాంబినేషన్ లో 'కాటమరాయుడు'
మార్చి 29న 'ఉగాది' కి విడుదల
సంక్రాంతి కానుకగా స్పెషల్ పోస్టర్ రిలీజ్ చేసిన యూనిట్
పవర్ స్టార్ పవన్ కల్యాణ్, శృతి హాసన్ ల కాంబినేషన్ లో నార్త్ స్టార్ ఎంటర్ టైన్మెంట్స్ పతాకం పై నిర్మాత శరత్ మరార్ , దర్శకుడు కిషోర్ పార్ధసాని దర్శకత్వంలో నిర్మిస్తున్న చిత్రం 'కాటమరాయుడు'.
ఇప్పటికే సామాజిక మాధ్యమాలలో వినూత్న రీతిలో చేసిన 'కాటమరాయుడు' ప్రచారం అభిమానుల్లో హుషారు పుట్టించింది. ఈ సందర్బంగా తెలుగు ప్రేక్షకులకి చిత్ర బృందం సంక్రాంతి శుభాకాంక్షలు తెలిపింది. సంక్రాంతి కానుకగా మరికొన్ని ప్రచార చిత్రాలని విడుదల చేస్తున్నారు. చిత్రం మొదటి టీజర్ ని జనవరి 26న  విడుదల చేస్తున్నట్టు నిర్మాత శరత్ మరార్ తెలిపారు.
సంక్రాంతి విరామం తరువాత, 16న మొదలయ్యే షూటింగ్, ఏకదాటిగా జరగబోయే షెడ్యూల్ తో చిత్రం పూర్తవుతుంది.  సినిమా 2017 మార్చి 29న 'ఉగాది' కి విడుదల కానుంది.
 నార్త్ స్టార్ ఎంటర్ టైన్మెంట్స్ పతాకం పై  నిర్మితమవుతున్న కాటమరాయుడు చిత్రానికి

నిర్మాత: శరత్ మరార్,  దర్శకత్వం: కిషోర్ కుమార్ పార్ధసాని, సంగీతం: అనూప్  రూబెన్స్, కెమెరా: ప్రసాద్ మూరెళ్ళ, కళ: బ్రహ్మ కడలి.
చిత్రం లోని ఇతర ప్రధాన పాత్రలలో ఆలీ, నాజర్, రావు రమేష్, అజయ్, నర్రా శ్రీను, పృథ్వి, శివబాలాజీ, కమల్ కామరాజు, చైతన్య కృష్ణ, తరుణ్ అరోరా, ప్రదీప్ రావత్, పవిత్ర లోకేష్, రజిత, యామిని భాస్కర్, అస్మిత, రమాదేవి, భానుశ్రీ నటిస్తున్నారు
Last Updated 25, Mar 2018, 11:48 PM IST


Sandeep Patel
సచిన్, ధోనీలపై సందీప్ సంచలన వ్యాఖ్యలు
ముంబై: టీమిండియా వన్డే,టి20 కెప్టెన్ ధోనీ గురించి సరికొత్త విషయం చెప్పిన మాజీ చీఫ్ సెలక్టర్ సందీప్ పాటిల్ మాస్టర్ బ్లాస్టర్ సచిన్ పైన షాకింగ్ కామెంట్ చేశాడు.కాగా సచిన్ రిటైర్ కాకుంటే తామే అతనిని వన్డేల నుంచి తొలగించేవాళ్లమని వివరించాడు. సెలక్షన్ కమిటీ చైర్మన్ పదవి పోయిన తరువాత సందీప్ పాటిల్ వ్యాఖ్యలు సంచలనం రేపు తున్నాయి.ధోనీ కెప్టెన్సీ పైన, ఆ తరువాత సచిన్ పైన ఆయన మాట్లాడిన వ్యాఖ్యలు చర్చనీయాంశంగా మారాయి.సచిన్ గురించి మాట్లాడుతూ మాస్టర్ బ్లాస్టర్ తన రిటైరెమెంట్‌ను ప్రకటించకుంటే తామే తీసేయాలన్న నిర్ణయానికి వచ్చామని షాకింగ్ విషయం పేర్కొన్నాడు.కాగా మరాఠీ చానల్ కు ఇచ్చిన ఇంటర్వ్యూలో ఆయనపై వ్యాఖ్యలు చేశాడు.డిసెంబర్ 12,2012న తాము సచిన్ కలిసి నీ భవిష్యత్ ప్లాన్ ఏమిటని అడిగామని, తన మనసులో రిటైర్మెంట్ ఆలోచన లేదని చెప్పాడని,కానీ అప్పట్లో సెలక్షన్ కమిటీ సచిన్‌ను తొలగించాలని నిర్ణయానికి వచ్చిందన్నాడు.ఇదే విషయాన్ని సచిన్‌కు చెప్పామని,తమ ఉద్దేశ్యాన్ని అర్థం చేసుకున్న సచిన్,తదుపరి సమావేశం జరిగే లోగానే వన్డేలకు రిటైర్మెంట్ ప్రకటించాడని, అతను అలా చేయకుంటే తాము ఖచ్చితంగా తొలగించి ఉండేవాళ్లమని పేర్కొన్నాడు.సచిన్ రిటైర్మెంట్ పైన సుమారు రెండేళ్లు తర్జనభర్జన జరిగాయన్నాడు.కాగా డిసెంబర్ 23,2012న సచిన్ తన రిటైర్మెంట్ ప్రకటించిన సంగతి తెలిసిందే. ధోనీని తప్పించాలని చర్చ జరిగింది ధోనీకి సెలక్షన్ కమిటీ షాకిస్తామనుకుంటే అతనే వారికి షాకిచ్చాడా? అంటే అవుననే అభిప్రాయం వ్యక్తం చేస్తున్నాడు సందీప్ పాటిల్.
కాగా ధోనీ సారథ్య బాధ్యతల నుంచి తప్పించాలనే చర్చ తన పదవీ కాలంలో చాలా సార్లు జరిగిందని సందీప్ వెల్లడించాడు.గంభీర్,యువరాజ్ వంటి సీనియర్ ఆటగాళ్లను ధోనీ సమర్థవంతంగా ఉపయోగించుకోలేకపోయాడని పాటిల్ వివరించాడు.అదే సమయంలో యువరాజ్,గంభీర్‌లతో ధోనీ సంబంధాల గురించి చెడుగా రాయడం చూసి చాలా నిరాశకు గురయ్యానని,వాళ్లిద్దరి ఎంపికను ధోనీ ఎప్పుడూ వ్యతిరేకించలేదన్నాడు.అయితే ధోనీ అనూహ్యంగా టెస్ట్ క్రికెట్‌కు గుడై బై చెప్పడంతో తాము షాకయ్యామన్నాడు.ధోనీ స్థానంలో మరో వ్యక్తికి సారథ్య బాధ్యతలు అప్పగించాలని భావించామని,కానీ 2015 వన్డే ప్రపంచ కప్‌కు ముందు అది సరికాదని తగ్గామని,ప్రపంచ కప్‌కు ముందు ధోనీనే టెస్టుల నుంచి వైదొలడంతో ఆ బాధ్యతలను కోహ్లీకి అప్పగించామన్నాడు.పరిమిత ఓవర్ల క్రికెట్‌లోను జట్టును కోహ్లీ నడిపించ గలడన్నాడు. ఆల్ టైమ్ టెస్టు కెప్టెన్‌గా ధోనీ ప్రఖ్యాత క్రికెట్ మ్యాగజైన్ విజ్డేన్ భారత జట్టు ఆల్‌టైం లెవెన్‌కు కెప్టెన్గఆ ధోనీని ఎంపిక చేసింది.న్యూజిలాండ్‌తో ఆరంభం కానున్న భారత 500వ టెస్టు నేపథ్యంలో విజ్డేన్ ఆల్ టైం టెస్ట్ లెవన్‌ను ప్రకటించింది.ఓపెనర్లుగా గవాస్కర్,సెహ్వాగ్‌ను ఎంపిక చేసింది.ద్రవిడ్,సచిన్,లక్ష్మణ్, ఆల్‌రౌండర్ కపిల్‌దేవ్,కీపర్ బ్యాట్స్‌మెన్‌గా ధోనీని బ్యాటింగ్ ఆర్డర్‌లో తరువాత స్థానాల్లో చేర్చారు.బౌలింగ్ విభాగంలో కుంబ్లే,శ్రీనాథ్,జహీర్‌ఖాన్, బిషన్ సింగ్ బేడిలకు చోటు దక్కింది.అజరుద్దీన్ 12వ ఆటగాడిగా ఎంపికయ్యాడు. విజ్డేన్ టెస్టు లెవెన్ గవాస్కర్, సెహ్వాగ్, ద్రవిడ్, సచిన్, లక్ష్మణ్, కపిల్‌దేవ్, ధోనీ, కుంబ్లే, శ్రీనాథ్, జహీర్‌ఖాన్, బిషన్‌సింగ్ బేడీ,అజరుద్దీన్.


తెలంగాణలో మహిళా తహసీల్దార్ దారుణహత్య WATCH LIVE TV
కోహ్లి వ్యూహం హిట్.. లాథమ్ ఔట్
వాంఖడేలో గత ఆదివారం ముగిసిన తొలి వన్డేలో స్వీప్, రివర్స్ స్వీప్ షాట్లతో భారత స్పిన్నర్లని ముప్పుతిప్పలు పెట్టిన కివీస్
TNN | Updated:
Oct 25, 2017, 04:00PM IST
వాంఖడేలో గత ఆదివారం ముగిసిన తొలి వన్డేలో స్వీప్, రివర్స్ స్వీప్ షాట్లతో భారత స్పిన్నర్లని ముప్పుతిప్పలు పెట్టిన కివీస్ బ్యాట్స్‌మెన్ టామ్ లాథమ్ .. పుణె వన్డేలో విరాట్ కోహ్లి వ్యూహానికి చిక్కాడు. వాంఖడే శతక ఫామ్‌ని కొనసాగిస్తూ లాథమ్ (38: 62 బంతుల్లో 2x4) ఈ వన్డేలో కూడా స్వీప్ షాట్స్ ఆడినా.. అక్షర్ పటేల్ వేసిన ఇన్నింగ్స్ 30వ ఓవర్‌లో క్లీన్ బౌల్డయ్యాడు. స్పిన్నర్ కుల్దీప్ యాదవ్ బౌలింగ్‌లో ఈ బ్యాట్స్‌మెన్ తొలి వన్డేలో స్వేచ్ఛగా స్వీప్ షాట్స్ ఆడటంతో.. ఈ వన్డేకి అతని స్థానంలో అక్షర్ పటేల్‌ని తుది జట్టులోకి కోహ్లి తీసుకున్నాడు.
స్పిన్నర్లు చాహల్, కేదార్ జాదవ్ ఆఫ్ స్టంప్, మిడిల్ స్టంప్‌ని లక్ష్యంగా చేసుకుని వరుసగా టామ్ లాథమ్‌కి బంతులు విసిరారు. దీంతో ఈ బ్యాట్స్‌మెన్ ఎలాంటి ఇబ్బంది లేకుండా వరుసగా స్వీప్ షాట్స్ ఆడి పరుగులు రాబట్టాడు. అయితే.. కెప్టెన్ కోహ్లితో చర్చించిన అక్షర్ పటేల్ 30వ ఓవర్‌లోని తొలి బంతినే లెగ్ స్టంప్‌ని లక్ష్యంగా చేసుకుని విసిరాడు. ఈ వ్యూహాన్ని పసిగట్టని లాథమ్.. చాహల్, జాదవ్ బౌలింగ్‌లో ఆడినట్లే స్వీప్ షాట్ కోసం ఆఫ్ స్టంప్‌పైకి వెళ్లి బంతి అందకపోవడంతో క్లీన్ బౌల్డయ్యాడు. గుడ్డిగా బ్యాట్ ఊపి.. ఔటైన లాథమ్ క్రీజులోనే అలానే కాసేపు తలవాల్చేసి తర్వాత పెవిలియన్ బాట పట్టాడు. అప్పటికి న్యూజిలాండ్ స్కోరు 29.1 ఓవర్లలో 118/5.


New Delhi, First Published 14, Apr 2019, 5:46 PM IST
Highlights
పీకల్లోతు అప్పుల్లో కూరుకుపోయిన జెట్ ఎయిర్‌వేస్‌కు మరో షాక్ తగిలింది. సోమవారం నుంచి దాదాపు 1000 మంది పైలట్లు సమ్మె బాట పట్టనున్నారు.
పీకల్లోతు అప్పుల్లో కూరుకుపోయిన జెట్ ఎయిర్‌వేస్‌కు మరో షాక్ తగిలింది. సోమవారం నుంచి దాదాపు 1,100 మంది పైలట్లు సమ్మె బాట పట్టనున్నారు. తమకు వేతనాల బకాయిల చెల్లించనందుకు నిరసనగా విధులకు హాజరు కాకూడదని నిర్ణయించుకున్నట్లు నేషనల్ ఏవియేటర్స్ గిల్డ్ పేర్కొంది.
వీరితో పాటు ఇంజనీర్లు, సీనియర్ మేనేజ్‌మెంట్‌కు జనవరి నెల వేతనాలు అందలేదు. ఇతర విభాగాలకు చెందిన ఉద్యోగులకు మార్చి నెల వేతనాలు చెల్లించలేదు. కాగా ఏప్రిల్ 1 నుంచే సమ్మె చేయాలని నిర్ణయించుకున్నప్పటికి, గోయల్ తప్పుకోవడంతో పాటు ఎస్‌బీఐ కన్సార్టియం రంగంలోకి దిగడంతో సమ్మెను విరమించుకున్నారు.
అయితే సోమవారం నుంచి మాత్రం ఎట్టి పరిస్థితుల్లో ధర్నాకు వారు సిద్ధమయ్యారు. ఈ సందర్భంగా పైలట్లు మాట్లాడుతూ... తమకు మూడున్నర నెలలకు సంబంధించి వేతనాలు రావాల్సి ఉందని, ఈ డబ్బులు తమకు ఎప్పుడు చెల్లిస్తారో చెప్పడం లేదని తప్పనిసరి పరిస్థితుల్లోనే సమ్మె చేస్తున్నట్లు తెలిపారు.
Last Updated 14, Apr 2019, 5:57 PM IST


బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
అంబానీల ఇంట సినీ తారల సందడి!
రిలయన్స్ ఇండస్ట్రీస్ అధినేత ముకేశ్ అంబానీ కుమారుడు ఆకాశ్ అంబానీకి శ్లోకా మెహతాతో నిశ్చితార్థం జరిగిన సంగతి తెలిసిందే. ఈ సందర్భంగా సోమవారం రాత్రి ముంబయిలో బాలీవుడ్, వాణిజ్య ప్రముఖులకు గ్రాండ్ పార్టీ నిర్వహించారు.
| Updated:
Mar 26, 2018, 10:51PM IST
అంబానీల ఇంట సినీ తారల సందడి!
రిలయన్స్ ఇండస్ట్రీస్ అధినేత ముకేశ్ అంబానీ కుమారుడు ఆకాశ్ అంబానీకి శ్లోకా మెహతాతో నిశ్చితార్థం జరిగిన సంగతి తెలిసిందే. ఈ సందర్భంగా సోమవారం రాత్రి ముంబయిలో బాలీవుడ్, వాణిజ్య ప్రముఖులకు గ్రాండ్ పార్టీ నిర్వహించారు. ఈ వేడుకకు బాలీవుడ్ తారలు షారుక్ ఖాన్‌తో పాటు ఐశ్వర్యారాయ్ బచ్చన్, కత్రినా కైఫ్, కరణ్ జోహర్, కిరణ్ రావు, క్రికెటర్ జహీర్ ఖాన్, భార్య సాగరిక తదితరులు పాల్గొన్నారు.


READ ALSO: పాపం Sridevi లేకుండానే అన్నీ జరిగిపోతున్నాయ్
అందుకే పోస్టర్లకు ఆయన ఇచ్చే పోజులను టార్గెట్ చేస్తూ కొందరు నెటిజన్లు ట్రోల్ చేశారు. మీరు బాగా గమనించినట్లైతే మహేశ్ బాబు సింగిల్ పోస్టర్లన్నీ దాదాపుగా ఒకే స్టిల్‌తో ఉంటాయి. ఆగడు, భరత్ అనే నేను, శ్రీమంతుడు, ఇప్పుడు రాబోతున్న సరిలేరు నీకెవ్వరు సినిమాలోని పోస్టర్లలో మహేశ్ చేతిలో ఏదో ఒక వెపన్ పట్టుకుని ఒకే స్టిల్‌లో నిలబడి ఉంటాడు. దాంతో ఆయన ప్రతీ సినిమాలో ఒకే స్టిల్ ఇస్తున్నాడంటూ పలువురు నెటిజన్లు ఏకిపారేస్తున్నారు. మహేశ్ సినిమాలో కేవలం దుస్తులు మారుస్తున్నారే తప్ప ఇతర హీరోల్లా కొత్తగా కనిపించేందుకు ప్రయత్నించడంలేదని అంటున్నారు.
అంతేకాదు ఆయన పోస్టర్లలో కాళ్ల మధ్య దూరం పెరుగుతోందే తప్ప ఎలాంటి మార్పూ ఉండటం లేదని ఎగతాళి చేస్తున్నారు. ఈ ట్రోలింగ్ కామెంట్స్ వినడానికి కాస్త ఘాటుగా ఉన్నా వారి అభిప్రాయంలో ఓ అర్థముందనే చెప్పాలి. టాలీవుడ్‌లో దాదాపు అగ్ర హీరోలందరూ తమ సినిమాలతో ఏదో ఒక కొత్త గెటప్‌లో ప్రేక్షకులను అలరించాలని చూస్తున్నారు. కానీ మహేశ్ ‘టక్కరి దొంగ’ నుంచి నిన్న విడుదలైన ‘మహర్షి’ వరకు ఒకేలా ఉన్నాడు. సినిమాలో ఆయన వేసే పాత్రలు మారుతున్నాయేమో కానీ ఆయన గెటప్ మాత్రం మారడంలేదు. అలాగని తప్పంతా మహేష్‌దేనని అనలేం. దర్శకుడు చెప్పినట్లుగానే తన లుక్‌ను మెయింటైన్ చేస్తుంటాడు. మహేష్ లుక్స్‌తో ప్రయోగాలు చేస్తే రిస్కీ అని దర్శకులను ఆయన్ను విభిన్న గెటప్స్‌లో చూపించేందుకు ధైర్యం చేసుండకపోవచ్చు.
READ ALSO: భార్యంటే ఎంత ప్రేమో.. మూడోసారి పెళ్లి చేసుకున్న దర్శకుడు
పైగా మహేష్ టాలీవుడ్ చిత్ర పరిశ్రమకు దక్కిన అరుదైన రకం అని ‘భరత్ అనే నేను’ ప్రీ రిలీజ్ ఈవెంట్‌లో యంగ్ టైగర్ ఎన్టీఆర్ కితాబిచ్చారు. ఆయన్ను ఇలాగే ఉంచాలని అభిమానుల్ని కోరారు. ఇక ‘సరిలేరు నీకెవ్వరు’ పోస్టర్ గురించంటారా.. ఇప్పటికే రావాల్సిన దానికంటే ఎక్కువ రెస్పా్న్సే వచ్చింది. సినిమాకు ఇంతకంటే ఏం కావాలి చెప్పండి. మహేశ్ లుక్‌పై ట్రోల్ చేస్తున్నవారంతా సినిమా విడుదలయ్యాక తామెంత తప్పుగా ఆలోచించారో వారికే తెలుస్తుంది.

Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.


ఇసిబి ఉద్దీపనల మద్దతు
స్వల్పలాభాలతో ముగిసిన మార్కెట్లు
ముంబై : బెంచ్‌మార్క్ షేర్ సూచీలు గరిష్ట స్థాయికి పెరిగాయి. ఐటిసి, రిలయన్స్ సంస్థలు కొంత ఈక్విటీకి మద్దతునిచ్చాయి. యూరోపియన్ సెంట్రల్‌బ్యాంకు వడ్డీరేట్ల తగ్గింపు కూడా యూరో జోన్ ఆర్థిక వ్యవస్థను కొంత స్థిరపరిచిందన్న సంకే తాలు భారత్ ఈక్విటీమార్కెట్లకు ఊతం ఇచ్చిన ట్లయింది. ఇసిబి తన రీఫైనాన్సింగ్ రేట్‌ను 0.05 శాతం తగ్గించింది. ఇక బిఎస్‌ఇ సెన్సెక్స్ 94.65 పాయింట్లు లాభపడి 24717.99 పాయింట్లవద్ద స్థిరపడితే నిఫ్టీ 50సూచి 24.05 పాయింట్లు పెరిగి 7510.20 పాయింట్లవద్ద నిలిచింది. మార్కెట్లు మిడ్‌క్యాప్ సూచి 0.1శాతం స్మాల్ క్యాప్ సూచి 0.2శాతం దిగజారాయి. ఇక ప్రభుత్వపరంగా జనవరినెల పారిశ్రామిక ఉత్పత్తిసూచి గణాంకాల విడుదలపై ఆసక్తి చూపించారు. కరెన్సీపరంగాచూస్తే డాలరుతో రూపాయి మారకం విలువలు 11పైసలు క్షీణిం చి 67.18రూపాయలవద్ద నిలిచింది. డాలర్లకు దిగుమతిదారుల నుంచే ఎక్కువ డిమాండ్ రావడంతో కొంతమేర పటిష్టం అయింది. ఆసియా కంపెనీల షేర్లు శుక్రవారం పెరిగాయి. వారం వారం లాభాలు అంతర్జాతీయ సంస్థల నష్టాలను కొంత కట్టడిచేసాయి. ఇసిబి ఉద్దీప నలు కూడా కొంత కలిసొచ్చినట్లు స్పష్టం అయింది. యూరోపియన్ బాండ్లరాబడులు కూడా పెరిగాయి. ఆసియా పసిఫిక్ షేర్లు జపాన్ బయటి ప్రాంతాల్లో 0.8శాతం పెరిగాయి. ఆస్ట్రేలియా 0.3 శాతం, జపాన్ నిక్కీ నష్టాలను తగ్గించి 0.5శాతం పెరిగింది. ఇక దేశీయ మార్కెట్లపరంగాచూస్తే రియల్ ఎస్టేట్ కంపెనీలషేర్లు భారీగా పెరిగాయి. రాజ్యసభలో రియాల్టీ బిల్లు ఆమోదం పొందడమే ఇందుకుకీలకం. జండు రాయిల్టీ 8శాతం, అజ్మీరా రియాల్టీ అండ్‌ఇన్‌ఫ్రా, కోల్టేపాటిల్ డెవలపర్స్ ఐదు శాతం చొప్పున ర్యాలీతీసాయి. డిఎల్‌ఎఫ్ హౌసింగ్ డెవలప్‌మెంట్ అండ్‌ఇన్‌ఫ్రా, ఫొయనిక్స్ ఇండియా బుల్స్ రియల్ ఎస్టేట్ డిబి రియాల్టీ, అనంత్‌రాజ్ ఇండస్ట్రీస్, ఓబెరాయ్ రియాల్టీ, శోభాగోద్రోజ్ ప్రాప ర్టీస్ వంటివి రెండు నుంచి 4శాతం పెరిగాయి. ఇక రిలయన్స్‌ఇండస్ట్రీస్ తాత్కాలికడివిడెండ్‌ను ప్రకటిం చింది. 10.50 రూపాయలు ప్రతి పదిరూపాయల ముఖవిలువ ఉన్న షేరుపై ప్రకటించింది. కంపెనీ స్టాక్ 0.4శాతంపెరిగాయి. కేపిటల్‌గూడ్స్ మేజర్ భెల్, ఎల్ అండ్‌టి వంటివి ఐఐపి గణాంకాలపై ఆధారపడి నడిచాయి. హర్యానాలోని జాట్‌ల ఉద్య మం కారణంగా ఉత్పత్తిరంగం కొంత కుంటుపడిం దని చెప్పవచ్చు. ఇక ఎంపికచేసిన ప్రభుత్వరంగ బ్యాంకుల షేర్లు ఒత్తిడికిలోనయ్యాయి. క్రిసిల్ రేటిం గ్ ఏజెన్సీ రేటింగ్స్ తగ్గించడమే ఇందుకు కీలకం. హెచ్‌డిఎఫ్‌సి బ్యాంకు ఐదు స్టార్టప్ కంపెనీలను వెబ్, మొబైల్‌పేమెంట్ ఆఫరింగ్స్ పటిష్టం కోసం ఎంపిక చేసు కుంది. హెచ్‌డిఎఫ్‌సిబ్యాంకు, హెచ్‌డి ఎఫ్‌సి వంటివి ఒకటిశాతం పెరిగాయి. ఓరియంటల్ బ్యాంక్ ఆఫ్ కామర్స్, ఐడిబిఐ బ్యాంకు, అలహాబాద్ బ్యాంకు, ఇండియన్ ఓవర్సీస్ బ్యాంకులు ఒకటిశాతం చొప్పున క్షీణించాయి. ఎస్‌బిఐ, బ్యాంక్ ఆఫ్ ఇండియా, పంజాబ్ నేషనల్ బ్యాంకు, కెనరా బ్యాంకు, యూనియన్‌బ్యాంక్ ఆఫ్ ఇండియాలు ఒకటిశాతం కంటే తక్కువ దిగజారాయి. బ్యాంక్ ఆఫ్ బరోడా మాత్రం నిలకడగా ఎన్‌ఎస్‌ఇలో ఉంది. వెల్‌స్పన్ ఇండియా ఎనిమిదిశాతం పెరిగింది. కంపెనీ 60 శాతం డివిడెండ్ ప్రకటించింది. ఇక టొరెంట్‌పవర్, ఫినోలెక్స్ ఇండస్ట్రీస్ రెండుశాతం చొప్పున పెరిగాయి. 52 వారాల గరిష్టంగా బిఎస్‌ఇలో ఉన్నాయి. తిరుమ లాయ్ కెమికల్స్ 11.5శాతంపెరిగాయి. కంపెనీ తాత్కా లికడివిడెండ్ ఆరురూపాయలు చొప్పున ప్రకటించింది.


NZ batting
50 ఓవర్లలో న్యూజిలాండ్ స్కోరు: 265-6
కార్టిఫ్: బంగ్లాదేశ్ , న్యూజిలాండ్ జట్ల మధ్య జరుగుతున్న ఐసిసి చాంపియన్స్ ట్రోఫీ మ్యాచ్‌లో నిర్ణీ 50 ఓవర్లకు న్యూజిలాండ్ 8 వికెట్లనష్టానికి 265 పరుగులుచేసింది.. న్యూజిలాండ్ బ్యాట్స్‌మెన్స్ టేలర్ 63, విలియమ్స్ 57, బ్రూమ్ 36, గుప్తిల్ 33 పరగులు చేశారు.. బంగ్లాదేశ్ బౌలర్లు సైకత్ మూడు వికెఎట్లు, అహ్మద్ రెండు వికెట్లు, రహ్మాన్, హోనియన్ ఒకటి చొప్పున వికెట్లు తీసుకున్నారు.


PARDHIV PATEL
10వేల పరుగుల మైలురాయిని దాటిన పార్థీవ్ పటేల్
న్యూఢిల్లీ: బారత జట్టు వికెట్ కీపర్ పార్థీవ్ పటేల్ తన ఫస్ట్‌క్లాస్ కెరీర్‌లో అత్యుత్తమ మైలురాయిని అందుకు న్నాడు. దులీప్ ట్రోఫీలో భాగంగా ఇండియా గ్రీన్‌పైజరుగతున్న మ్యాచ్‌లో ఇండియా రెడ్ కెప్టెన్‌గా బరిలోకి దిగిన పార్థీవ్ పటేల్ ఫస్ట్‌క్లాస్ కెరీర్‌లో 10వేల పరుగుల మార్క్ చేరుకున్నాడు. ఈ మ్యాచ్‌కి ముందు 169 మ్యాచుల్లో 9,995 పరుగులతో ఉన్న పార్థీవ్ పటేట్ (17) తక్కువ స్కోరుకే ఔటైనా ఫస్ట్‌క్లాస్ కెరీర్‌లో 10వేల పరుగులు పూర్తి చేసుకున్న 48వ భారత క్రికెటర్‌గా రికార్డుల్లో నిలిచాడు. అతని ఫస్ట్‌క్లాస్ కెరీర్‌లో 25శతకాలు, 56 అర్థశతకాలు ఉన్నాయి. భారత జట్టులోకి మహేంద్రసింగ్ ధోని వచ్చిన తర్వాత క్రమంగా టీమిండియాకి దూరమైన పార్థీవ్ పటేల్…ఐపిఎల్, దేశవాళీ క్రికెట్‌కి పరిమితమయ్యాడు. ఈ ఏడాది ఐపిఎల్‌లో ముంబయి ఇండియన్స్ తరుపున అతను మెరుగైన ప్రదర్శన చేసినా..టీమిండియా నుంచి మాత్రం అతనికి పిలుపు రాలేదు. గత ఏడాది టెస్టు వికెట్ కీపర్ సాహా గాయపడటంతో రెండు టెస్టుల్లో సెలెక్టర్లు అతనికి అవకాశమిచ్చారు. కానీ…సాహా ఫిట్‌నెస్ సాధించడంతో మళ్లీ పార్థీవ్‌కి మొండిచేయి చూపారు. 10వేల పరుగుల మైలురాయిని అందుకున్న పార్థీవ్‌కి భారత మాజీ ఓపెనర్ వీరేంద్ర సెహ్వాగ్, స్పిన్నర్ హర్బజన్ సింగ్, మాజీ బౌలర్ అజిత్ అగార్కర్, బిసిసిఐ అభినందనలు తెలిపింది.


Suresh 139 Views pawana vidyuth
పవన విద్యుత్ ఉత్పత్తిలో స్వయం సమృది
ముంబై: భారత్ పవన విద్యుత్ సామర్ధ్యం ఈ ఏడాది 30శాతం పెరిగి 4300 మెగావాట్లకు చేరుతుందని అంచనా. ఆంధ్రప్రదేశ్, గుజరాత్, మధ్యప్రదేశ్ రాష్ట్రాల్లో పెరగనున్న విద్యుత్ ఉత్పత్తి కార ణంగా ఈవృద్ధి ఉంటుందని సుజ్లాన్ గ్రూప్‌ఛైర్మన్ తుల్సి తంతి వెల్లడించారు. మొత్తం పవన విద్యుత్ సామర్ధ్యం దేశంలో 27 గిగావాట్లవరకూ ఉంది. దేశంలో మొత్తం విద్యుత్‌ఉత్పత్తి సామర్ధ్యంలో తొమ్మిది శాతం పవన విద్యుత్ ఉంటుందని అంచనా. ఈ ఏడాదిలోనే 30శాతం వృద్ధి ఉంటుందని, సుజ్లాన్ కంపెనీ కొత్తగాభుజ్ ప్రాంతంలో రోటార్ బ్లేడ్స్ ఉత్పత్తి కేంద్రాన్ని ప్రారంభించిందని అన్నారు. తమ క్లయింట్లకోసం ఈ బ్లేడ్ల ఉత్పత్తిని చేపట్టినట్లు తేలింది. జర్మనీనుంచి నేరుగా వీడియోకాన్ఫరెన్సింగ్‌ద్వారా మీడి యాతో తుల్సి మాట్లాడారు. ఆంధ్రప్రదేశ్, మధ్యప్రదేశ్, గుజరాత్‌లతోపాటు కర్నాటక, రాజస్థాన్, మహారాష్ట్రలతో కూడా తమ సామర్ధ్యం పెరుగుతుందన్నారు తమిళ నాడులో మరికొంతపెరుగుతుందని చెప్పా రు. పవన విద్యుత్‌రంగానికి 3.16 బిలి యన్ డాలర్ల పెట్టుబడులు వచ్చాయి. మొత్తం గ్రిడ్ పునరుత్పత్తి విద్యుత్ కెపాసిటీలో 64శాతం ఉత్పత్తి సామర్ధ్యం ఉంటుందని అంచనా. అంతేకాకుండా ఉద్గారాలను 58.56 మిలియన్‌టన్నులవరకూ తగ్గి స్తుందని, లేదా 1.76 మిలియన్ మొక్కలు నాటి తగ్గించే శక్తిని పవన విద్యుత్ తగ్గిస్తుందని తంతి వివరించారు. పవన విద్యుత్‌లో భారత్ ప్రపంచవ్యాప్తంగా నాలుగోస్థానంలో ఉంది. చైనా, అమెరికా, జర్మనీ దేశాల తర్వాతభారత్ నిలిచింది. 2022 నాటికి 175 గిగావాట్ల విద్యుత్ కెపాసిటీని సాధించే లక్ష్యంతో ఉంది. ఈ మొత్తంలో 60 గిగావాట్లు పవన విద్యుత్ అని తెలుస్తోంది. భారత్ పవనవిద్యుత్ ఉత్పత్తిలోను, మార్కెటింగ్‌లోను 27శాతం వాటాతో సుజ్లాన్ ఉంది. 900 మెగావాట్ల విద్యుత్ ప్రాజెక్టుల లక్ష్యంతో ఉన్న సుజ్లాన్ ఇప్పటికే 520 మెగావాట్ల విద్యుత్ ఉత్పత్తిని ప్రారంభించింది.